
FORMÁLI, 


Nefnd sá, er kosin var á hinum síðasta 
almenna prentsmiðjufundi í fyrra sumar til 
þess at velja einhverja bók, er prentsmiðjan 
skyldi gefa út á eiginn kostnað, kaus til 
þess Langbarðasögur eptir Jón sáluga Espó- 
lín, sem einkum höfðu verit tilnefndar á fund- 
inum; því þó at nefnd þessi yrði at álíta, 
at vel mætti svá vera, at betri bók fengist 
annathvárt samin eða þýdd af öðrum tung- 
um, þá varð hún þó einkum at líta til 
þess, hve mikill kostnaðr þat hefði orðit 
fyrir prentsmiðjuna at útvega sjer slíkt hand-" 
rit, þar sem hún gat fengit þessar Lang- 
barða sögur með góðum kjörum; en af því 
at nefndinni þótti heldr lítit at gefa ekki út 
nema svo lítit hepti, bætti hún líka við Húna 
sögu ok Gota. 

Þat má telja þat næsta líklegt, at sög- 
ur þessar verði allvinsælar, því báðir þessir 
þjóðflokkar, Langbarðar ok Gotar, er sög- 
ur þessar skýra frá, hafa at mörgu leyti 
verit skyldar þjóð þeirri, er byggði Norðr- 

löndin með Ása-Óðni, en vör höfum hing- 
at til aldrei átt neinar frásagnir um þær. 
Hefði rett verit, hefði Húna saga ok Gota 
átt at standa fyrri í bókinni, því hún gjör- 
ist fyr á tímum. 

Efnit í sögum þessum er mjök merki- 
ligr kafli úr sögu veraldarinnar, því þjóðir 
þær, er hér segir frá, áttu hinn mesta þátt í 
því, at eyða hinu volduga Rómverja ríki, er 
náði yfir allan suðr - ok miðhlut  Norðr- 
álfu, norðrströnd Suðrálfu ok vestrhlut Austr- 
álfu allt at Persalöndum. 

Á. seinni hluta hinnar fjórðu aldar ept- 
ir Krists burð (376) brutust Húnar frá Austr- 
álfu heims inn í Norðrálfu; ok telja menn 
þat byrjan þjóðflutninga, því hinar hraustu 
Gotaþjóðir, er urðu at flýja ok láta lönd 
sín. fyrir Húnum, gengu þá á Rómverjaríki, 
ok tóku lönd þeirra sum með herskildi, ok 
sum eptir samningum, er þeir gjörðu við 
Rómverja.  Ásókn Attila eða Atla Húna 
konungs á vestrlöndin, Þjóðverjaland ok Frakk- 
land, þrengdi þjóðunum enn meir suðr á bóg- 
inn, ok þó at Gotar ok Rómverjar ok banda- 
menn þeirra gæti sigrat Attila konung á Cata- 
launsvöllum (451), ok hann dæi skömmu 
seinna, þá leið eigi á löngu áðr aðrar 
þjóðir brutust sama veginn, er þeir Ál- 
rekr Vestrgota konungr ok Attila höfðu far- 

it inn á Ítalfú, únz Oddvakr Herulakonungr 
gjörði enda á hinum  vestlæga keisaradómi 
Rómverja 476, eðr 100 árum eptir at þjóða- 
flutningar hófust. Ríki Herula á Ítalíu varð 
eigi langgætt, því 12 árum seinna kom Þjóð- 
rekr konungr Þjóðmarsson með Austrgota her 
frá Pannoníu á hendr þeim, ok vann Odd- 
vakr konung, ok var hann síðast handtek- 
inn 492, ok skömmu síðar drepinn. #Þjóð- 
rekr konungr hafði verit í gislingu í Mikla- 
garði, ok hafði þar kynnt sjer mjök háttu 
Rómverja, stjórnaratferli þeirra ok lög, ok 
gjörði hann hina bezta skipan á um allt 
í ríki sínu, ok tamdi sik mjök at hátt- 
um Rómverja. Austrgota ríki á Ítalíu stóð 
þó ekki lengi eptir hans daga, því hershöfð- 
ingjar Justiníanus gjörðu enda á því 554,- 
eins ok segir í Langbarðasögum ok skömmu 
síðar komu Langbarðar í land. Eptir þann 
tíma er Austrgota getit at litlu; ok er þat 
alllíkligt, at hinir fáu, er undan komust, hafi 
leitat til frænda sinna Vestrgota á Spáni. 
Ríki Vestrgota stóð um langan tíma með 
miklum veg, þangat til Serkir unnu þat711, . 
en þó höldust leifar þeirrar þjóðar á fjall- 
lendum norðan ok vestan á Spáni, ok efld- 
ust síðan, er ríki Serkja tók at hnigna, ok 
eru Spánverjar hinir núverandi afkomendr 
þeirra. 

Eptir at hinir harðfengu Rómverjar, hin 
þolnasta ok þrautbezta herþjóð í fornum sið, 
höfðu unnit meginhlut heims er þá var kunnur, 
leiddi auðr ok vald þá smám saman til hins 
mesta sællífis ok siðleysis. Þat varð því hit 
mesta tilefni til framfara mannkynsins, er hin- 
ar hraustu ok harðlífu þýðversku ok Norðr- 
landa þjóðir brutu þau lönd undir, er Róm- 
verjar höldu, ok blendu blóði við þá, því hit 
aflvana rómverska þjóðerni ok hin úrætta forn- 
menntun fekk þannig nýjan lífskrapt, ok hin- 
ar hálfvilltu herþióðir numu: kristna trú ok 
lærðu mildari siðu í suðrlöndunum. Þó liðu 
langar aldir áðr þessi ólíku efni váru orðin 
svá blandin, at ávöxtrinn kæmi í ljós, ok 
framleiddist hin nýju þjóðerni ok nýja mennt= 
un; ok margir aðrir söguligir viðburðir urðu 
áðr fram at koma, 


Mer hefr Langbarða 
sögur. 


EU 


I, þáttr af fornkonungum Langbarða. 


{. Um þýæzkaland ok Norðrlönd. 
Svá var ætlat Í fornri öld, at fyrir þann mun, 
sem Norðrlönd váru kaldari en hin syðri, 
væri þau heilnæmari ok tímgunarbetri mann- 
fólkinu, ok því væri þar meiri uppspretta 
þjóðanna en annarstaðar. En raunar olli því 
meira „ harðlífi ok hóf en þá var í hinum 
syðri löndum. Var talit með Norðrlöndum 
allt þat, er lág fyrir vestan Vanakvísl, ok til 
Vestrhafs, en meginlandit sjálft var Þýzka- 
land. Komu þaðan margar ok fjölmennar 
þjóðir er herjuðu á Rómaríki, ok varð margt 
af því fólki, hernuma, ok fyllti hin syðri lönd- 
in upp. En því fóru margar þjóðir at heim- 

an norðan at, at þau lönd, er þeir váru upp 
aldir í, orkuðu eigi at fæða mannfjölda þann, 
er upp ólst, ok herjuðu þær þjóðir síðan 
í Austrálfu, en þó meir í hinni suðlægu 
Norðrálfu á Grikki ok Rómverja, ok brutu 
borgir mjök margar bæði á Illyríu ok mikla 
Vallandi, (Frakklandi), en mest á Ítalíu, því 
þangat sótti hver herþjóð með yfirgangi. 
Komu fyrst Gotar frá Þýzkalandi, er víð- 
lendastir váru ok ágætastir ok bygeðu allan 
austrhluta Norðrálfu ok Norðrlöndin.  Vand- 
alar ok Rygir, Herúlar ok Tyrklingar. Má 
ætla, at Rygir hafi fyrst verit frá Roga- 
landi í Noregi, ok síðan unnit Rygjaland við 
Austrsæ, en Herúlar frá Hörðalandi upphaf- 
liga. Þeir váru mestir vexti allra Norðr- 
landa manna. Vinilar eða Vendlar hét ein 
þjóð, (ok líkast verit hafi frá Vendli á 
Jótlandi, nema Svíar hafi verit). Þeir váru 
síðan kallaðir Langbarðar, ok geta Rómverja- 
sögur þeirra með því nafni öndverðliga á 
hinni fyrstu Krists öld, ok at þeir hafi þá 
verit komnir á norðanvert Þýzkaland. En 
þó segja þeirra sögur, at þeir hafi nokkuru 

seinna heiman farit úr meginlandi sínu, ok 
hafi þat valdit, at landit hafi eigi borit þá. 
Hafi lýðnum verit deilt í þrjá hluti, ok síð= 
an hlutað um, hverir fara skyldu í landaleitir. 


2. Frá hertogum Víinila ok nafna- 
skiptum. 

Þeir menn, er af landi váru gjörfir tóku 
með sér konur sínar ok börn, ok allan varn- 
að, er þeir máttu flytja, ok settu yfir sik her- 
toga tvá, hétu Ubbi ok Agi (Ibo ok A}jo). 
Váru þeir bræðr ungir ok fríðir sýnum, ok 
hinir gjörfiligstu. Kvöddu nú landsmenn sína, 
er heima urðu, ok fóru at leita sér bólfestu. 
Gambra hét móðir þeirra, er fór með þeim. 
Hún var bæði skarpvitr ok forspá, ok kæn í 
ráðum, ok treystu þeir mjök forsjá hennar. 
Þeir komu þar fram, sem kallat var Skoringa- 
land !, ok dvöldust þar eigi allfá misseri. Þar 
váru nærri höfðingjar tveir, hétu Amri ok 
Ási, ok röðu fyrir Vandalaþjóð. Þeir váru 


1) Má vera sé rangnefnt, ok hafi verit Skán, ok er þá 
líkara þeir hafl átt uppruna norðr í Svíþjóð, eða í Víkinni 


í Noregi. 
1* 

miklir fyrir sör ok sigrsælir, ok höfðu lagt 
þar víða land undir sik. Sendu þeir til Vin- 
ila, ok buðu þeim at gjalda sér skatt, eða 
eiga við sik orrustu ella. Þeir bræðr réðust 
um við móður sína, ok kom þeim þat sam- 
an, at betra væri at verjast með vápnum en 
láta frelsi sitt; með því at þeir váru bæði 
fjölmennir, ok allt lið þeirra ungt ok öruggt. 
Þat er í sögnum, at Vinilar hafi blótað Óð- 
in til sigrs, ok hafi hann heitið þeim sigri, 
sem fyrri sæi sólu renna. En Gambra móð- 
ir þeirra bræðra hafi blótað Freyju, eða Frigg 
konu Óðins, ok leitað spár, ok hafi spáin svá 
sagt, at konur Vinila skyldu allar slá haddi 
sínum fram um andlitið ok. horfa út af austr- 
gluggum þegar sól rynni, ok mundi Óðin þá 
sjá þær. Ok er þær gjörðu svá, varð Óðni 
starsýnt, ok mælti: „Hverir eru langbart- 
ar „þeir?“ En barti er skegglokkr. Þá 
svaraði Frigg eða Freyja: „Þú gafst þeim 
nú nafn. Gef þeim nú sigr í nafnfesti!“ 
Váru þeir svá kallaðir. síðan, en þó optarr 
Langbarðar, ok draga menn þat af löngum 
skjöldum. Þeir börðust af ofrkappi. er til orr- 

ustu kom, ok sigruðust; ok váru þá frjálsir. 
En síðan gjörði sult mikinn í landinu, ok þoldu 
þeir þat illa, ok fóru þaðan, ok ætluðu þar 
yfir, er kallat var Maurungaland. Þá safn- 
aðist mikit lið í móti þeim, ok varði þeim 
yfirför, ok var svá. mikit ofrefli, at Lang- 
barðar treystust eigi at berjast, en áttu þó eigi 
annars úrkosti. Þeir tóku þat ráðs, at þeir 
lötu þá fregn berast úvinum.sínum, at þeir 
hefði mikit lið með ser af þjóð einni, er Hund- 
höfðar nefndist, ok hefði þeir allir hunda- 
höfuð ok væri úvinnandi í orrustum, en svá 
grimmir, at þeir drykki mannablóð, ok ef þeir 
hefði eigi féndr við at fást, drykki þeir blóð 
hverr úr öðrum; ok er þeir vissu, at fregn 
þessi var hljóðbær orðin í landinu, ok margir 
trúðu henni, fjölguðu þeir sem mest herhúð- 
um sínum, ok lötu hvervetna gjöra elda. Dign- 
uðu þá úvinir þeirra at ráða á þá, en tóku 
þat upp, at freista þeirra með öðrum hætti. 
Kappi einn var með landsmönnum sá er öll- 
um þótti úsigrandi; ok treystu þeir honum vel. 
Sendu þeir boð Langbörðum at þeir skyldu. 
fá mann í móti honum til einvígis, ok ef 

hann:sigraði þeirra mann, þá skyldu þeir 
aptr hverfa. En ef Langbarði sigraði kapp- 
ann, mætti þeir halda fram ferð sinni. Lang- 
barðar röðust um, hverr fara skyldi af þeirra 
hendi. Þá beiddi þræll einn hljóðs, ok kvaðst 
fara mundi, ef hann yrði síðan frjáls, ok 
hans afsprengi. Var honum því heitið feg- 
insamliga. Síðan gekk hann á hólm við kapp- 
ann, ok felldi hann. En Langbarðar fengu 
nú at halda fram ferð sinni, ok jóku þá lið 
sitt með því at gefa frelsi mörgum þrælum. 
At því frelsi unnu þeir eið við örvar sínar, 
ok höfðu þar við formála. Síðan fóru þeir 
úr landinu, ok komu þangat sem Gotland hét, 
ok dvöldust þar um hríð, ok svá nokkur ár 
í hinum næstu byggðarlögum.  Nokkuru síðar 
önduðust þeir Ubbi ok Agi. Þeir váru kall- 
aðir Gunnungar, ok var þat göfugast kyn með 
Langbörðum. Tóku Langbarðar þá konung 
yfir sik Agilmund son Aga, ok var hann fyrstr 
með því tignarnafni. 


3. Frá Agilmundi ok Lamsjá. 


Þat bar til á dögum Agilmundar konungs, 


. 

at lausakona ein fæddi 6 sveina samt. Hún 
fleygði þeim öllum í einn fiskipoll. Þar átti 
Agilmundr konungr leið hjá, ok heyrði barns- 
grát. Hann reið at pollinum, ok sá svein- 
ana, ok undraðist, ok rjetti til þeirra spjót 
sitt ok sneri þeim við. Þá tók einn um spjót- 
skaptið. Konungr sá, hann var með fullu 
lífi, ok undraðist at meira, ok kvað hann 
mundu verða at miklum manni, ok lét taka 
hann upp ok fóstra, ok gjöra við sem bezt. 
Langbarðar kölluðu fiskdíki „lam“, ok af því 
kölluðu þeir sveininn Lamsjá (Lamissio), 
at hann var þar sénn. Hann ólst upp, ok 
gjörðist hreystimaðr ok kappi mikill; ok með 
því hann var fóstrsonr konungs þá kusu þeir 
hann til ríkis eptir hann Langbarðar. Agil- 
mundr konungr ok Lamsjár tóku sik upp ok 
þeirra menn at halda fram lengra. Var þá Í 
þann tíma mjök leitað at norðan á Rómaríki, 
ok váru kallaðar þjóðaflutningar, en ekki er þess 
getið, at Langbarðar yrði fyrir Húnum eða 
Gotum meðan kraptr þeirra þjóða var mestr. 
Langbarðar komu at á einni, ok vildu yfir 
um; þar kom lið á móti þeim, ok er sagt 

at í því hafi verit skjaldmeyjar margar ok 
hraustar, ok varðaði þat lið þeim yfirför. Ein 
skjaldmærin var miklu harðfengust, ok barð- 
ist við Lamsjá í ánni, þar til hann felldi 
hana, ok þótti mikit afrek, því at svá var 
á skilit, at Langbarðar skyldi aptr hverfa, ef 
hún sigraði. Fóru þeir nú suðr yfir ána ok 
höfðu þar aðsetr um hríð ok váru spakir ok 
ugglausir. Þá komu þar at þeim Bolgarar, 
ok hlupu upp á tjöld þeirra ok drápu marga, 
en særðu miklu fleiri, og gjörðu þar hit mesta 
tjón. Féll þar Agilmundr konungr, er hann 
hafði ríki haldit í 33 vetr. En einka dótt- 
"ir hans var hernumin af Bolgurum.  Lang- 
barðar gáfu þá Lamsjá konungsnafn, ok 
styrktu sik af nýju sem þeirmáttu. Hann var 
ungr ok kappfullr ok hugði eigi á annat en 
at hefna Agilmundar konungs, ok herjaði á Bol- 
ara. Þeir snerust við, ok lögðu til bardaga; 
váru þeir bæði harðir ok fjölmennir; snerust 
Langbarðar á flótta, ok leituðu til herbúða 
sinna. Þat sá Lamsjár konungr ok kallaði at 
hernum, ok mælti: „Minnist þör á svívirð- 
ingu þá, er þér hafit hlotið ok setið yðr fyr- 

ir augu, hversu úvinir yðrir drápu konung 
yðvarn ok hertóku úvirðuliga dóttur hans, 
er þör vildut hafa yðr at drottningu! * Vert 
yðr með vápnum ok skuldalið yðvart, ok er 
miklu betra at láta lífit en liggjá undir spotti 
úvina sinna sem argir þrælar!“ Hann hét 
þeim hörðu, sem æðraðist, en þeim mörgum 
„gæðum er vel dygði, ok hafði þat í frammi, 
er hann mátti, til at hepta flóttann. ' Höt ók 
- þrælum frélsi, er vel berðist, ok. gekk sjálfr 
fram í öndverða fylkingu. Kom þá svá, at 
Langbarðar herðu huginn ok börðust fræki- 
liga. — Var snörp orrusta, ok sneri um síðir 
mannfalli á Bolgara, ok fengu skaða mikinn, 
en Langbarðar ærit herfang, ok urðu síðan 
djarfari til fólkorrustu en áðr. 


4. Frá 4 konungum a ok 
HKerúlum. 
Hlöðr (Leth eða Lethu) höf sá 
því næst var konungr. Sá var hinn þRð 
- (hðrumbil ár 400); er fátt af honum - sagt, “en 
þó hafði hann ríki nær 40 vetrum (440) 
-Hildihaukr höt son hans er eptir hann röð 

Langbörðum (470), ok var hinn fjórði kon- 
ungr. Um hann er ok fátítt. Hansson var 
Guðhaukr, ok er hinn fimmti. Á hans dög- 
um hafði Oddvakr Herúla konungr undir lagt 
hit vestlæga Rómaríki (476), ok réði öllu á 
Ítalíu. Hann átti fjandskap við konung einn 
á Þýzkalandi, er þá réði fyrir þeim Rygjum, 
ok hölt landit á Austrríki, er síðan var kallat, 
norðanvert við Donau. Þar var þá kallat 
Rygjaland. Konungr þessi höt Félaðr (Fe- 
leth), en Gisla drottning hans. Fyrir sunn- 
an ána kölluðu Rómverjar Noricum, þar var 
klaustr hins helga Severinus. Hann áminnti 
opt konung ok drottningu at halda sér frá 
illvirkjum, en þau hlýddu því lítt. Sagði 
hann þeim þá, at Herúlar mundu ganga yfir 
þeirra ríki, ok svá varð. Safnaði Oddvakr 
konungr þá fólki at sér, er hann átti forráð 
yfir, Tyrklingum ok Herúlum ok nokkrum af 
Rygjum, er lengi höfðu þjónat honum, ok þar 
með Ítalfumönnum ok fór til Rygjalands með 
hernaði. Drap hann þar konung ok drottn- 
ingu ok eyddi allt landit; gjörði hann þar 
mikit fólk hernuma ok fór með þat til Ítalíu. 

Þetta spurðu Langbarðar, ok tóku sik upp 
með Guðhauki konungi sínum ok fóru í Rygja- 
land. Þótti þeim þar kostagott, ok dvöld- 
ust þar um hríð. Því næst andaðist Guð- 
haukr, ok kom til forráða son hans, er Klafi 
(Klaffo) er nefndr eða. Kleppr. Hann 
varð skammlífr ok tók. við hans sonr; sá höt 
Toti (Tato), ok var hinn 7. með“ kon- 
ungs nafni. Á hans dögum tóku Langbarð- 
ar sik upp af Rygjalandi (490) ok bjuggu á 
víðum völlum þar sem kallat var Fell. Þar 
váru þeir 3 sumur áðr þræta hófst með Tota 
ok Róðólfi Herúla konungi (493). Þeir höfðu 
bundit með sér vináttu; en hún spilltist á þann 
hátt, at Róðólfr konungr hafði sent bróður sinn 
til Tota konungs at styrkja vináttumál. Gekk 
honum vel ferðin, ok bjóst heim síðan. En 
er hann fór fram hjá höllu Rumþrúðar dótt- 
ur Tota konungs, leit hún hann ok fylgd hans 
mikla ok göfugliga. Sendi hún þá mann til 
hans, ok lét biðja hann at þiggja einn bikar víns 
at hennar. Hann var einlægr, ok kom sem 
honum var boðit. En er hann var inn genginn 
leit hún til hans heldr spottliga, því hann var 

lítill ok smámannligr, ok hafði við hann hæðn- 
isorð. Honum varð gramt í skapi ok hreytti 
fram orðum nokkurum þeim, er henni váru til 
meiri minnkunar en honum þat er hún hafði 
mælt. Við þat varð hún beizk með sjálfri sér, en 
duldi þess, ok löt sjá á sér gleðibragð eitt, ok 
bað hann fella slíka ræðu ok blíðkast ok sitja 
með sér. Hann þág þat, ok bauð hún honum til 
sætis undir glugga á veggnum. Þar þótti virðu- 
ligast, en þar váru stigar at utan, ok tjald- 


aði hún fyrir gluggann, en bauð sveinum sín- 


um at vera viðbúnum í stigunum, ok gæta 
þess er þeir heyrðu þau drekka hvort á ann- 
at, ok hún innti til þess, ok leggja þá með 
spjótum gegnum gluggatjaldit ok sjálfan hann. 
Þeir gjörðu sem fyrir þá var lagt, ok hnö 
hann-þar dauðr. En er þessi fregn kom til 


-Róðólfs konungs, harmaði hann mjök, ok sagði 


í sundr sáttum við Tota, ok bauð honum styrj- 


öld. Þeir drógu saman lið sitt, ok settust 


herarnir á víðum völlum. Róðólfr konungr 


var sjálfr í búð sinni ok tefldi, en bað menn 
'sína vera fyrir öllu um bardagann, ok treysti 


hann vel liði sínu, því at Herúlar váru van- 

ir bardögum, ok höfðu sigrat margar þjóðir, 
Var þeim þat títt at berjast naktir at mestu, svá 
þeir væru sem. löttfærastir, en skeyttu lítt sár= 
unum. Konungr sat fyrir þá skuld ok lék 
at taflinu, ok bað einn sinna manna fara upp 
í eik, er þar var nærri, svá hann mætti sem 
skjótast segja sér þá er sínir menn sigruð- 
ust; fór honum allskostar úvitrliga, því hann 
hét þeim manni at höggva höfuð af honum, 
ef hann bæri sér þá fregn at Herúlar flýi. 
Langbarðar stóðu fast, ok bognuðu fylkingar 
Herúla, en þó stóð á því langa stund, ok 
spurði Róðólfr konungr títt á meðan, hve sín- 
um mönnum gengi. Sá sagði sem í eikinni 
var: „Vel berjast þeir nú!“ Ok eigi þorði 
hann ánnat at mæla þar til er Herúlar lögðu 
á flótta gjörvallir. Þá mælti hann: „Vesælt 
ertu þess Herálaland, at reiði himna drottins 
mýjar þörl“ Konungi varð brátt við, ok 
mælti :-„Flýja nú Herular mínir? Sveinninn 
svaraði:  „Sjálfr segir þú þat nú konungr en 
ekki ek“. Konungr varð þá forviða ok seinn 
til ráða, ok allir aðrir, sem ' títt er þá svá 
"ber við, ok áðr þeir fengi úr vtáðit, komu 

Langbarðar at þeim, ok felldu þá unnvörp- 
um.. Féll þar sjálfr Róðólfr konungr, en 
herr hans dreifðist víðs vegar, ok urðu þeir 
svá hræddir Herúlar, at þeim sýndist línakr- 
ar grænir vera vatn, ok ætluðu þar yfir, ok 
fleygðu sér til sunds, ok váru svá drepnir 
flatir. Langbarðar tóku þar herfang mikit, 
ok fekk Toti konungr merki Róðólfs konungs 
er Band var kallat ok hjálm hans, ok svá 
eyddist þá ríki Herúla, at aldri höfðu þeir 
konung síðan.  Jóku Langbarðar nú her sinn 
af ýmsum þjóðum, er þeir lögðu undir, ok 
tóku sjálfir at herja á aðra ok urðu frægir 
víða um lönd. 


5. Frá Vaga ok Valtara, 


Vagi (Wacho) höt bróðurson Tota kon- 
ungs. Hann reistist í móti honum skömmu 
eptir Herúla bardaga, ok drap hann (495). 
Hildigils (Hildechis) var son Tota.. Hann 
safnaði liði ok fór á móti honum ok fekk 
úsigr ok flýði í Gepiðaland, ok var þar með- 
an hann lifði; en þar af óx fjandskapr með 
Gepiðum ok Langbörðum. Þann tíð herjaði 

Vagi á Svafa, ok lagði þá undir sik. Hann 
var þríkvæntr. Fyrst fekk hann Rúngunnar 
(Runicunda) konungs dóttur úr Thyring, 
því ræst dóttur Gepiða konungs, ok átti við 
henni tvær dætr; hét önnur Vísigerðr ok var 
gipt Þjóðbjarti Frankakonungi, en önnur Vald- 
ráð. — Hennar fekk Húsvaldr (Cuswald) 
Frankakonungr. Þriðja sinn fekk Vagi dóttur 
Herúla konungs. Þeirra son var Valtari. Þeir 
frændr váru kallaðir öðlingar (Adalinger). 
Valtari tók ríki eptir föður sinn (517), ok hélt 
um 7 sumur ok dó síðan; eptir hann kom 
Auðunn (Auðvini, Audoin) til ríkis. Hann 
flutti Langbarða til Pannoníu þar sem nú heit- 
ir Hungara nd (536). 


6. Frá Auðuni konungi ok Alfvina 
syni hans. 

Auðunn var hinn tíundi konungr Langbarða. 
Á“ hans dögum efldist úfriðr með Gepiðum ok 
Langbörðum ok bjúggu hvárirtveggju sik til 
bardaga.  Þórsendr (Turisend) höt kon- 
ungr Gepiða.  Þormóðr var son hans, kappi 
mikill, ok treystu Gepiðar honum vel. Varð 

nú orrusta mikil ok. hörð ok stóðu -hvárir- 
“tveggju fast ok börðust hraustliga. Þá hleypti 
- Alfvini (Alboin) son Auðuns konungs svá 
hart fram at Þormóði, ok lagði spjóti til hans, 
at hann felldi hann af hesti, ok hjó hann síð- 
-an banahögg: En er þat sáu Gepiðar, dign- 
uðu þeir ok lögðu á flótta. Langbarðar sóttu 
"hart á eptir ok felldu marga ok fengu her- 
fang mikit. Síðan hurfu þeir heim, ok báðu 
- þess Auðun konung, at hann léti þá Alfvina 
son sinn sitja at borði með sér, svá mikit 
'frægðarverk sem hann hefði unnit; töldu þat 
rétt at.hann hefði virðingu jafna við hættu- 
-farir.“ Auðunn konungr svaraði: „Þat má ek 
eigi gjöra fyrir þá sök, at ek rýf þá sið várn, 
því þér vitið, at þat er eigi siðr með oss, 
at sonr sið 'at borði með feðr sínum fyrri en 
hann hefir náð vápnum af konungi annarar 
„þjóðar.“ * Þetta var sagt Alfvina, Tók hann 
-sör þá 40 sveina til fylgis, ok fór á fund Þór- 
'sends Gepiða konungs, er hann hafði barizt 
"við áðr; gekk í höll fyrir hann ok kvaddi 
hann, ok sagði hónum eyrindi sitt ok allan 
<tilburð. Konungr tók honum hit bezta ok 

bauð honum at sitja veizlu sína ok við hægri 
hönd sör þar sem Þormóðr sonr hans hafði 
verit vanr at sitja. Ekki var þá íhugat gjörla, 
hverr hann hefði felldan. Fór nú veizlan 
vel fram. - Ok er svá hafði staðit um hríð 
hugsaði konungr á, at sonr hans hafði setið 
Í því sæti ok um fall hans, ok mundi þá at 
banamaðr hans sat í því. Þá andvarpaði 
hann ok mælti: „Kært er mér þetta sæti, 
en þann mann, sem nú sitr í því, er mér all- 
þungt at líta“.  Húnmundr, annarr son kon- 
ungs var nærstaddr, ok vaknaði við orð kon- 
ungs, ok tók at ámæla Langbörðum. Kvað 
þá menn er vanir væri at hafa hvíta sokka 
á fótum neðanverðum, líkjast merum sokk- 
óttum, „ok eru þó“. sagði hann, „þær merar 
allar fyljaðar, sem þér erut líkir“. Þá mælti 
einn Langbarði: „Mættu oss á Ásafelli, þar 
á vellinum. Þar muntu víst fá at vita, hve 
sterkliga merar þær, er þú kallar, bera fætr 
"sína. "Þar eru bein bróður þíns í grasi, ok 
svá dreifð víða sem lítilsverð dýrabein væri,. 
Við þetta reiddust Gepiðar mjök, ok tóku til 
vápna. En Langbarðar váru ekki seinni til 

ok höldu' á meðalköflunum. Konungr hljóp 
þá upp yfir borðit, ok gekk á milli þeirra, 
ok bað sína menn vera kyrra ok berjast ekki. 
„Skalek“, sagði hann, „fyrst refsa þeim manni, 
er fyrstr vekr bardaga, ok er þat ekki guði 
geðfelldr sigr, sem unninn verðr á úvinum 
sínum í heimahúsum“.  Stillti hann alla deilu 
með þeim, ok var síðan haldit fram veizl- 
unni glaðliga. Síðan tók konungr vápn Þor- 
móðar sonar síns, ok fekk Alfvina, ok löt hann 
fara frjálsan af sínum fundi. Fann hann Auðun 
konung, föður sinn, ok var síðan látinn sitja 
rat borði með honum; sagði hann þá alla sögu 
af för sinni, ok undruðust allir ok lofuðu hug 
hans, ok eigi var þat síðr, hversu mjök hverr 
maðr hældi trúlyndi Gepiða konungs. 


7. Frá Rómverjum. 


Í þann tíma hafði keisaradóm yfir Róm- 
verjum Justinianus hinn mikli. Hann sat í 
Konstantinopóli, er Norðmenn kölluðu Mikla- 
garð, ok var mjök farsæll í ríki. *Belisarius 
var herstjóri hans, allra hermanna frægstr. 
Hann sigraði Persa, ok vann mörg lönd und- 

ir keisaradóminn, er Rómverjar höfðu áðr átt, 
en gengu undan í þjóðaflutningunum. Var 
þat Afrika öll er Vandalar höfðu haldit, ok 
gjörði hann konung þeirra handtekinn, ok 
steypti því ríki. Hann sigraði einnig Gota, 
er haldit höfðu Ítalíu, síðan Þjóðrekr Öml- 
ungr vann þar Oddvakr Herúla konung, ok tók 
konung þeirra, ok margar vann hann aðrar 
þjóðir.  Justinianus keisari hafði ok lögvitr- 
inga þá með sér, er bættu ok styttu lög Róm- 
verja. Hann lét enn byggja kirkjuna miklu, 
er hann kenndi við Krist speki guðs, ok köll- 
uð er Sophíukirkja. Hún var bezt ok dýr- 
ust í Miklagarði ok í öllum heimi. Margir 
váru þá aðrir ágætir menn uppi. 


S. Alfvini varð konungr. 


Auðunn Langbarða konungr átti Hróðlindi 
(Rodelind) drottningu, ok var Alfvini þeirra 
son. Hann var hinn efniligsti maðr, sem getið 
er áðr, mikill ok sterkr, ok tígugligr, vel bú- 
inn at íþróttum ok hinn hermannligsti í öllu. 
Auðunn konungr varð sóttdauðr, ok tók Alfvini 
ríki. Því fögnuðu allir Langbarðar. Gjörð- 


20 Langbarða sögur. 8. kap. 


ist hann brátt frægr mjök, ok gipti Hlóðvarr 
(Clothar) Franka konungr honum Hlóðsvinn 
(Clothsvind) dóttur sína. - Því næst and- 
aðist konungr Gepiða, ok tók hans ríki Hún- 
mundr son hans. Hann var mikill úvin Alf- 
vina. Vildi hefna á honum bróður síns ok 
fornra tilgjörða. Hann sagði sundr friði við 
Langbarða. Alfvini konungr sendi til Avara — 
þeir váru grein af Húnum —, ok gjörði hann 
samning við konung þeirra, ok gekk með hon- 
um í bönd æfinlig. Síðan fór hann í herför 
móti Gepiðum. Þeir höldu í móti honum. En 
þá herjaði Avara konungr land þeirra, sem 
-Alfvini hafði undir lagt. Kom þá boðberi til 
Húnmundar konungs, er hann var áleið, oksagði 
honum þau tíðindi. Honum varð illa við, er 
hann var svá í kví kominn, en eggjaði þó 
sína menn at berjast við Langbarða, ok kvað 
þess þurfa, at þeir yrði sigraðir, ok: mætti 
þá síðan reka Húna úr landi. Varð nú orr- 
<usta mikil, ok dugðu hvárirtveggju vel ok 
börðust frækiliga, en þó kom svá, at Langbarð- 
ar höfðu sigr ok hjuggu Gepiða niðr með svá 
„mikilli ákefð, at varla komst maðr und- 

an. Í þeim bardaga varð Alfvini konungr 
banamaðr Húnmundar konungs, ok tók höfuð 
hans ok löt gjöra sér drykkjarbikar af skel- 
inni ok gullbúa, en hertók síðan Rósmund 
(Rosamunda) dóttur hans ok mikinn fjölda 
karla ok kvenna; ok síðan er Hlóðsvinn and - 
aðist fekk hann Rósmundar. Í þessari her- 
för fengu Langbarðar svá mikit herfang, at 
þeir urðu stórauðigir, en Gepiðar urðu svá 
niðrlægðir, at þeir höfðu eigi konung yfir sér 
síðan, ok lögðust sumir undir Húna og sum- 
ir undir Langbarða. Varð Alfvini konungr 
svá frægr, at kvæði váru ort um hann á 
Bayaralandi ok Saxlandi ok enn víðar, ok 
var í þeim kvæðum getið örleiks hans ok 
frægðar: ok hardagahreysti; er þat ok mál 
manna, at á hans dögum hafi mörg ágæt 
vápn verit smíðuð meir en áðr. 


4 

II. þáttr af Alfvina konungi. 
1, Frá Narses, 

Narses hét höfðingi ágætr, er var með 
Justinianus keisara, ok þann tíð hafði for- 
ráð á Ítalíu, er frægð Langbarða fór sem 
víðast. Hann átti þá ófrið við Gota kon- 
ung, því at Gotar vildu eigi sleppa landi við 
Rómverja, þó einn konungr þeirra væri sigr- 
aðr, ok vörðust bæði vel ok lengi. Sendi 
þá Narses mann til Alfvina konungs ok bað 
hann veita sér lið móti Gotum. Alfvini lét 
safna mönnum, ok valdi at hreysti, ok sendi 
þá til liðs við Rómverja. Fóru þeir yfir 
Adríufjörð, ok gengu í sveit með Narses. Þar 
varð harðr bardagi ok frægr, ok lauk með 
því. at Gota konungr féll með hreystiorði 
miklu ok flest lið hans, en Langbarðar fengu 
gjafir stórar ok virðingar af Narses fyrir lið- 
sinnit ok héldu heim síðan.  Veitti jafnan 
Alfvini konungr síðan Rómverjum við úvini 
þeirra. Síðan átti Narses at mæta Bucellin ok 
Hemingi, herstjórum Frankakonungs, er herj- 
uðu Ítalíu, ok sigraði hann þá at lyktum. 

Því næst brauzt í móti honum Sindvaldr 
Brentakonungr. Þeir váru eptirleifar af Her- 
úlum, ok varð hann einnig yfirstiginn, því at 
Narses váru allir hlutir vel gefnir; ok hafði 
hann nú lagt alla Ítalíu undir keisarann. Þá 
stund var hin mesta drepsótt ok plága á Ít- 
alíu, ok þá urðu keisaraskipti.  Andaðist 
Justinianus, en Kom Justinus til ríkis. Hann 
var lítið at manni. Sophfa hét drottning hans. 
Narses hafði þá eytt öllu ríki Gota á Ítalíu, 
ok fór á móti Húnum, er herjuðu löndin, ok 
sigraði þá. En Rómaborgarmenn fengu 
á honum úþokka mikinn, ok létu orð fara 
til Justinus keisara ok Sophíu drottningar, ok 
sögðu svá, at þat var betra fyrir þá at vera 
undirmenn Gota en Grikkja.  „Ræðr“ sögðu 
þeir, „fyrir þeim Narses geldingr, ok þjáir oss 
með ánauð, ok veit eigi hinn ágæti keisari 
várr af því. Biðjum vér yðr at frelsa oss frá 
hans forræði, eðr þá Rómabog eina saman, 
ella munum vér sjálfir gefa oss undir hinar út- 
lendu þjóðir“. Narses spurði þetta ok mælti: 
„Þat eitt hefi ek illa gjört við Rómaborgar- 
menn, þá mætir þat mör!“ En keisari lét 

slíkar tölur leiða sik til úvildar við Narses ok 
skipaði annan hirðstjóra í landit, er Longinus 
hét. — Þá treystist Narses eigi at fara til 
Miklagarðs; hafði hann spurt mikinn fjand- 
skap Sophíu drotningar við sik, ok fekk þau 
boð frá henni, at fyri þá sök, at hann var 
geldingr, skyldi hann hverfa. heim ok spinna 


ull með þernum hennar. - Þá mælti Narses: 


„Ek man þann vef reisa til handa henni ok 
hefja. at hún kljáir aldri meðan hún lifir“. 
Síðan flýði hann landit, ok fór:til Púls, og 
sendi menn til Alfvina konungs, ok bað hann 
flytja Langbarða úr fátæku landi sem Pann- 
onía var ok.til Ítalíu, er auðig var af öllum 
gæðum, ok eignast þat land. Hann sendi 
Langbörðum margra handa epli ok ávöxtu, 
er á Ítalíu vaxa, ok gjörði þat til at lokka 
þá; en þeir urðu glaðir við slík boð, ok 
töldu í huga sjer öll þau gæði, er þeir mundu 
upp taka. - Er þa sagt, at sést hafi margar 
furður á Ítalíu ok ógligir fyrirburðir. 


2. Langbarðar fara til Ítaliu. 


Alfvini konungur sendir nú í liðsbón. til 

Saxa fornvina sinna, ok bauð þeim til ásamt 
at njóta Ítalfulands með sínum mönnum. Lötu 
þá Saxar fara meir en 20 þúsundir manna 
með konum þeirra ok börnum; ok komu þeir 
á hans fund. En Frankakonungr sendi þá 
Svafa ok aðrar þjóðir aptr í þat land, er 
þeir yfirgáfu. Afhenti Alfvini konungr Hún- 
um vinum sínum Hungaraland, ok hafði þat 
Í skilyrði, at þeir skyldi fara þaðan aptr, 
ef Langbarðar þyrfti at vitja þangat seinna. 
Síðan tóku Langbarðar sik upp frá Pannoníu 
með öllu skuldaliði sínu ok öllum búshlutum 
ok höldu á leið til Ítalíu. Höfðu þeir búit 
á Pannoníu 2 vetr hins fimmta tugar. Þeir 
fóru þaðan um vár annan dag Páska, þá er 
liðnir váru frá holdgan Krists 568 vetr. Ok. 
er komu allir saman á landamæri við Ítalíu, 
Alfvini konungr ok herr hans allr, ok allt 
þat lið, er fylgði honum, fór hann upp á fjalj 
eitt hátt þar nærri, ok sá yfir landit, ok var 
þat síðan kallat Konungsfjall. Á því fjalli 
var sagt at sé úruxar ákafliga miklir sem 
á Pannoníu. En er konungr kom í Fen- 


eyjaland, er nú er kallat, ok hafði enn eigi 
2 

fengit farartálma, hugsaði hann, hverjum hann 
skyldi fá þat land til forráða, er hann hafði 
þá fyrst lagt undir, ok kaus hann til þess 
Gísólf frænda sinn at ráða Friaul, en hann 
vildi eigi undir gangast, fyr en konungr leyfði 
honum at kjósa sér til fylgis þá er honum 
sýndist af höfðingja ættum Langbarða, ok 
fekk hann þat, ok stóðhross þau öll, er hann 
vildi helzt til velja. Páll patríarchi var þá 
í Aqvileia. Hann hræddist Langbarða, ok fiýði 
í ey eina með kirkjufð sitt allt. En er Nars- 
es spurði, at Alfvini konungr var kominn at 
norðan, fór hann til Róms, ok var þar meðan 
hann lifði síðan. Kom nú Alívini at ánni Pó. 
Þar kom í móti honum Felix Tarvisíu byskup, 
ok bað hann leyfa sér at halda öllum kirkju- 
eignum sínum.  Gjörði kouungr þat gjarna, ok 
staðfesti þat með bréfi. Lagði síðan Alfvini 
undir Vincentíu ok Veronu ok margar aðrar 
Feneyjaborgir. Var Aqvileia fyrrum höfuð- 
borg í því landi, en nú var þat sá staðr, er 


tómverjar kölluðu Juliustorg (forum Juli) . 


fyrir þá sök, at Julius Cæsar hafði sett þar 

kaupstefnu. Þar var kallat Friaul er tung- 
an spilltist, ok hefir heitit svá síðan. 


3. Skipan á Ítalíu. 


Ítalía er land mikit ok gott, ok liggr sem 
skagi suðr í hafit frá Alpafjöllum vestan 
Adríufjörð, en annarr sjór at vestan. Eru 
Alpafjöll há ok ill yfirferðar at komast suðr 
í landit. En at landnorðan frá Pannoníu er 
þat hægt, ok er þá fyrst komit í Feneyja- 
land. Sá staðr er byggðr á eyjum ágætliga 
mjök, ok byggðist mest þegar Attila Húna- 
konungr herjaði löndin. Þar er Friauls um- 
dæmi, ok var þat hit fyrsta höfuðfylki á Ít- 
alíu, er Langbarðar tóku, en annat höfuð- 
fylki er Liguraland. Þar er í Miðland ok 
Ticinus, öðru nafni Papía eða Pavía. Þat 
land var mjök byggt í öndverðu af Völum, 
ok þá var þar kallat Syðra Valland, en þat 
nafn færðist suðr yfir alla Ítalíu, svá at hún 
hefir köllut verit Valland. Hit þriðja ok fjórða 
höfuðfylki eru Rhetíur tvær ok liggja með- 
„al Alpesfjalla. Hit fimmta er Cottus, Alpa- 


land — Þat hefir nafn af Cottus konungi. er 
a. 

þar var þá Nero hafði keisaradóm, ok liger 
frá Liguralandi til Adríufjarðar at austan, en 
til landamerkja Vala at vestan. Þar eru 
borgir Genua okSavona. Hit sj ötta er Tusca- 
land. Þar í er Umbría, ok þar er sjálf Róma- 
- borg ok margt annat merkiligt. Hit sautjánda 
er Campanaland suðr frá Róm. Þat er ágæta 
gott, ok eru þar hinar auðugustu borgir ok 
með mestum blóma, Capua ok Pul ok Salernus. 
En víða er þar fjöllótt. Hit áttunda er Luca- 
nía, ok nær allt suðr til Sikileyjar sunds; 
eru þar ok margar borgir. Hit níunda er 
kallat á Apennina fjöllum, ok hefst at sunn- 
an við Cottus Alpaland. Þar eru í margar 
borgir ok ein Verona, er Þjóðrekr Ömlungr 
bjó í, ok köllut hefir verit Bern; en Apenn- 
inafjöll fengu nafn af Hannibal ok her hans, 
er þeir fóru yfir þau til Róms. Hit tíunda 
land er Æmilia milli Apenninafjalla ok árinnar 
Pó, en hefir Liguraland at norðan ok nær til 
tavennu. Þar eru auðugar borgir Placentía 
eða Piecenza, Parma, Rhegium ok Bononía. 
Hit ellefta höfuðfylki er Flaminia milli Ap- 
enninafjalla ok Adrfufjarðar. Þar er Ravenna 


Pr 

ok fleiri borgir, er Miklagarðs keisarar héldu 
lengst. Hit tolfta er Picenus, er nær til Adríu- 
fjarðar, ok er þar ÁAdría, sem fjörðrinn 
er nefndr af; en landit hefir nafn af fugli 
þeim, er skaði heitir, ok á latinu „picus“. 
Hann settist á merkisstöng Sabina, er þeir 
námu þar landit. Hit þrettánda höfuðfylki er 
Valena eða Nursia milli Umbralands ok Cam- 
paníu, en Samnitaland er at austan: vestr- 
hlutinn liggr til Rómaborgar, ok bjuggu þar 
í fornri öld Hetrurar. Þar eru margar borg- 
ir, ok þar liggr Marsaland til. Hit fjórt- 
ánda er Samnitaland milli Campaníu ok Adríu- 
fjarðar. Þat veitti Rómverjum áðr þyngst 
at vinna. — Þar er Beneventum merkiligust 
borg. Hit fimmtánda er Pál, ok Calábria 
milli Samnitalands ok Adríufjarðar, ok gengr 
mjök suðr. Þat er ágætt land, en ærit heitt. 
Eru í því auðugar borgir, Luceria ok Sepon- 
tus, Canusium, Ágerentia, Brundusium ok 
Tarentuborg. Hit sextánda er Sikiley; hit 
sautjánda er Corsicuey; hit átjánda Sardinar- 
ey. Liggr Sikiley suðr af Ítalíu, ok er mikil, 
ok hafði verit konungsríki fyrrum, en hinar 

fyrir vestan, ok er Sardinarey miklu meiri. 
Ítalía var einnig köllut Ausonia í fornri öld, 
af Ausonius sýni Ulyssis, ok enn öðru nafni La- 
tium eðr Duldarland, því at Saturnus átti at 
dyljast þar fyrir syni sínum. Höfðu Róm- 
verjar undirlagt landit allt, ok þurftu 400 ár 
til, áðr þeir áttu við aðrar þjóðir, en haldit 
því síðan til þess er Oddvakr Herúlakonungr 
eyddi keisardæmi í Róm, en hann var aptr 
yfirstiginn af Austrgotum ok Þjóðreki Öml- 
ungi konungi þeirra. Héldu þeir Gotar land- 
inu til þess er menn Justinianus keisara eyddu 
ríki þeirra, ok fullgjörði Narses þat. — Var 
þá landit komit aptr undir keisarann, er þá 
sat í Miklagarði, áðr Narses gjörði boð ept- 
ir Alfvina konungi. 


4. Alfvini vinnr land. 


Alfvini kom nú í Liguraland, þar var þá 
Honoratus erkibyskup. Hann fór inn í Mið- 
land um haust, ok lagði þar undir sik borg- 
ir allar, nema þær sem váru við sjóinn. Flýði 
erkibyskup frá Miðlandi til Genua. Ticinus- 
borg varðist vel í 3 ár, ok lágu Langbarðar 

fyrir henni at vestanverðu, en ÁAlfvini lagði 
nú allt undir til Tuscalands, nema Róm ok 
Ravennu ok kastala nokkra við sjóinn. Róma- 
borgarmenn höfðu þá eigi forna hreysti til 
mótstöðu, ok þar með var drepsótt ok sultr 
á allri Ítalíu, en Alfvini var liðmargr; fylgðu 
honum allra handa menn, Gepiðar ok Bolg- 
arar, Sarmatar ok Pannoníubúar, Svafar ok 
Austrríkismenn. Um síðir vann hann Ticinus- 
borg, svá hún gafst upp. Fór hann þá inn um hlið 
á henni austanverðri. er kallat er hlið hins hei- 
laga Jóhannis, en hestr hans féll undir hon- 
um í hliðinu, ok varð með engum hætti kom- 
it til at reisa sik. Þá mælti einn af Lang- 
börðum: „Minnstu þess, herra konungr, hverju 
þú hözt, ok tak aptr svá harðúðigt heit, ok 
muntu þá komast í borgina, því at hör mun 
vera sannkristinn lýðr!“ Konungr hafði heit- 
ið at drepa þar allt fólk, en nú tók hann 
þat aptr ok höt öllum griðum, Er þá sagt, 
at bestr hans hafi risit, ok hann riðit í borg- 
ina. Hölt hann orð sín ok grandaði þar engu. 
Kom þá til hans allr borgarlýðr í höll þeirri, 

er Þjóðrekr konungr hafði þar byggja látit, 
Ok samdi við hann. 


5. Dauði Alvina ok konunga- 
skipti. 

Þá er Alfvini konungr hafði ráðit Ítalíu 
7 misseri (572), bar þat til at veizlu nokkurri hjá 
Veronu, at konungr varð drukkinn. Hann hölt 
á bikar sinum, höfuðskel Húnmundar konungs, 
ok bauð at hella á fyrir drottningu, ok bað 
hana drekka glaðliga með föður sínum. Seg- 
ir Páll djákn svá, at hann hafi sét þann bik- 
ar. — Rósmund drottning hryggðist mjök við 
þetta ok reiddist þungliga, ok hugði konungi 
bana, ok bar þau ráð undir Ijálmkel (Hilmi- 
child, Helmichis), vápnbera konungs. 
Hann bað hana fá þann mann til fylgis, er 
nefndr er Peredes. Veit ek eigi hvárt hann 
var Langbarði, en ef svá er, hefir hann haft 
nafn af annari tungu. Peredes þessi var hinn 
mesti kappi; ok er drottning bað hann lið- 
sinnis til slíkra hluta, þá tók hann því fjærri. 
Hann átti friðlu eina, er var þerna drottn- 
ingar, ok var hann vanr at ganga Í sæng til 

hennar. En einhverja nátt lagðist drottning 
í sængina, kom. Peredes þar, ok vissi eigi 
annat en friðlan væri fyrir, því at myrkt var, ok 
svaf með henni. En er þau höfðu átzt við, 
mælti drottning: „Hver ætlar þá ek muni 
vera?“ Hann nefndi friðluna; en drottning 
svaraði: „Eigi er sem þú ætlar. Ek em 
Rósmund drottning.  Hefir þú nú þat at hafst 
at annarhvárr ykkar ÁAlfvina verðr at hníga 
fyrir öðrum.“ — Hann þóttist þá skilja hvar 
komit var, ok gekkst undir vild hennar. Kon- 
ungr var vanr at sofa um miðjan dag; ok er 
hann gjörði svá, bauð drottning, at þögn mikil 
skyldi vera í höllinni, Tók hún þá öll vápn 
frá honum nema sverð, er hún löt standa við 
höfðagaflinn, ok batt þat, svá at hvárki varð 
upp dregit né brugðit, ok leiddi síðan Pere- 
des inn, ok hafði við þetta ráð Hjálmkels. 
Alfvini konungr vaknaði, er hann kom at hon- 
um, ok þreif til sverðsins, ok gat hvergi vik- 
it því. Var ok eigi viðleitnis tóm, en hann 
verjulaus með öllu. Hann gat náð knífi ein- 
um ok varðist með langa stund; en með því 
sá var út búinn ok þó hinn mesti kappi, sem 

at honum sótti, lauk svá, at hann lét þar 
líf sitt. OHörmuðu Langbarðar hann mjök, ok 
heygðu hann þar við höllina. Í þann haug 
fór Gislibjartr Veronu hertogi síðan, ok tók 
sverð hans, ok annat er hann fann, ok þótt= 
ist hafa sét hann. Hjálmkell vildi þá ná 
tíkinu, en mátti eigi, því Langbarðar sátu um 
at drepa hann. Sendi þá Rósmund boð Lon= 
ginus hirðstjóra keisarans í Ravennu, ok bað 
hann skjótt senda sér skip ok sækja þau 
Hjálmkel. Hann varð glaðr við ok bjó skipit. 
Þar steig Hjálmkell á jafnskjótt ok þat kom, 
ok þau Rósmund. Váru þau þá gipt, ok flýðu 
um nótt, ok höfðu með sér Alfsvinn konungs 
dóttur, ok alla fösjóðu Langbarða, ok komu til 
Ravennu. Longinus réði Rósmund fastliga 
at drepa Hjálmkel en giptast sér. Þótti henni 
þat fýsiligt at verða ráðandi í Ravennu ok 
féllst á þat. Ok er Hjálmkell hafði tekit 
bað síðan, ok gekk úr því, færði hún honum 
bikar með úlyfjani ok bað hann þiggja. Hann 
drakk nokkut, en fann þá, at hann var svik= 
inn; við þat brá hann sverði ok þröngði 
henni til at drekka þat er eptir var, ok dóu 

þau bæði síðan. En Longinus sendi Alfsvinn 
ok fésjóðuna til Tíberíus, er þá var Mikla- 
garðs keisari. Peredes fór með Alfsvinn til 
Miklagarðs, ok felldi þar ljón mikit at leik- 
um, ok var honum gefit líf sakir hreysti hans, 
en þó var hann blindaðr. Eptir þat lét hann 
gjöra str tvá knífa ok hafði sinn í hvárri 
ermi, ok beiddist at ganga í höllina ok mæla 
leyndarmál við keisarann, er hann þyrfti at 
vita. En keisarinn sendi til hans tvá höfð- 
ingja at hlýða orðum hans. Ok er þeir komu 
at honum, lözt hann þurfa at ganga nærri 
þeim ok mæla hljótt, ok lagði sinni hendi 
hvárn þeirra til bana; en þeir váru hinir 
kærustu keisaranum, ok segir eigi af hónum 
meira. Langbarðar tóku göfugan mann til 
konungs yfir sik, er Klippr (Klep hy) hét, 
Hann löt drepa marga mikils háttar menn í 
Róm, en rak suma úr landi. Ok er hann hafði 
ríki ráðit í 18. mánuði var hann veginn af 
sveini sínum (573). Þá varð konungslaust 
um 10. ár, ok hölt hverr höfðingi sinni borg; 
en þeir váru 30. Þeir höfðingjar drápu 
marga af Rómaborgarmönnum ok þröngvuðu 

kosti þeirra; rændu kirkjur, drápu presta ok 
annat fólk, ok brutu borgir nema þær, er 
Alfvini hafði lagt land undir.  Unnu þá Lang- 
barðar mest alla Ítalíu. 


il. þáttr, af Langbörðum ok Óttari 
konungi, 


1. Frá Langbörðum ok Söxum. 


Nú fóru nokkrir herstjórar Langbarða með 
miklu liði til Frakklands. Þar var helgr 
maðr fyrir klaustri nokkuru, er Hospitius 
hét; hann bar jafnan á sör járnhlekki ok 
hafði hærusekk yfir, ok át náliga ekki ann- 
at en brauð eða rætr. Hann mælti svá við 
munka sína: „Nú munu Langbarðar koma 
til Frakklands ok brjóta 7 borgir, því at 
illska þeirra er mikil fyrir drottni, En allt 
fólk fullt meinsæra, stuldar, rána ok mann- 
drápa, ok færir eigi réttlætis ávöxtu; snauð - 
ir menn Íá eigi tíundir né eru fæddir, nak- 
inn eigi klæddr, eðr hýstr farandi maðr, af 
því kemr plága þessi. Hafit þér yðr héðan 

frá þessum stað, ok hvat þör eigut, því at 
þeir munu koma.“ Munkar svöruðu: „Eigi 
viljum vér yfirgefa yðr heilagan föður!“ Hann 
mælti: „Óttist eigi um mik.  Újafnað munu 
þeir sýna mér, en eigi til dauða.“ Síðan fóru 
munkar á brott, en kom herr Langbarða ok 
eyddu hvervetna. Þeir komu þar at, sem 
hinn helgi maðr var luktr inni. Hann gekk 
í glugga á turninum ok sýndi þeim sik. Leit- 
uðust þeir um, hvar upp yrði komizt, ok 
fundu eigi veg til hans. En tveir komust á 
þekju ok gættu at honum; ok er þeir sáu 
búning hans, mæltu þeir: „Þessi er illvirki 
nokkurr eða morðingi; hlekkir eru á honum.“ 
Kölluðu þá túlk einn ok létu spyrja, hvat 
hann hefði illt gjört. Hann kvaðst vera 
manndrápsmaðr, ok sekr um öll illvirki. Tók 
þá annarr til sverðs síns, ok vildi höggva 
höfuð af honum; en sagt er armr hans hafi 
stirðnat, svá hann fekk eigi at sér dregit, ok 
föll sverðit. Hinir kölluðu til hans ok báðu 
hann úrræða, en hann lagði krossmark á arm- 
inn, ok þá varð hann heill. Sá Langbarði 
kristnaðist, er til hans hafði höggvit ok varð 

klerkr, ok öllum er sagt þeim gengi betr, 
sem hlýddu vel tölum hans. Kom nú í móti 
þeim af hendi Franka konungs Amatus, land- 
stjóri á Borgund, ok barðist við þá. Þar 
föll hann, en Langbarðar drápu niðr Borg- 
undarmenn unnvörpum, ok sneru með miklu 
herfangi til Ítalíu. Kom þá eptir þeim En- 
nius sem kallaðr var Múmulus, höfðingi einn, 
ok fylgðu honum enn margir Borgundarmenn. 
Hann gat slegit hring um Langbarða ok drepit 
margt af þeim en tekit suma, ok fóru þeir 
við þat heim. Saxar, er þeim höfðu fylgt 
til Ítalíu, herjuðu einnig Frakkland ok eyddu, 
en Múmulus kom á þá úvara ok felldi margt 
af þeim; ok er þeir bjuggust síðan til bar- 
daga, komust á sættir, ok hurfu þeir aptr 
til Ítalíu herfangslausir, sóttu konur sínar ok 
börn ok allan varnað ok sneru enn til Frakk- 
lands með ráði Sigrbjarts konungs, því hann 
lézt vilja koma þeim til þeirra lands, en þeir 
vildu eigi vera undirmenn Langbarða. Þeir 
fóru lítt spakliga ok mætti Múmulus þeim við 
ána Rhodanus. Gáfu þeir honum mikit gull til 
at mega fara yfir ána; en á leið sinni prett- 

uðu þeir margan mann með gullroðnum eir- 
peningum ok gjörðu snauðan, til þess er þeir 
náðu fundi Sigrbjarts konungs. Hann efldi 
þá til at komast aptr í land sitt.  Váru þar 
þá Svafar fyrir ok áðrar þjóðir, ok vildu 
Saxar reka þá ok eyða. Þeir buðu at gefa 
upp þriðjung af landi, ok var eigi þegit. Síð- 
an buðu þeir tvá hluti, ok var enn mælt í 
móti; þá buðu þeir fénað allan at auki, ef 
þeir mætti vera í friði. — Saxar vildu eigi 
annat en berjast, ok réðust um, hversu þeir 
skyldu skipta með sér konum Svafa. Þeir 
börðust ok varð annan veg en þeir hugðu. 
Föllu af þeim 20 þúsundir, en 480 af 
Svöfum, ok fengu þeir sigrinn, 6 þúsundir 
váru eptir af Söxum. Þeir hötu at vana 
hvárki hár sitt né skegg fyrri en þeir hefði 
hefnt sín. Fóru síðan enn til bardaga ok 
váru bornir ofrliða ok fengu úsigr, ok urðu 
fyrir þá sök, af at láta. Eptir þetta herj= 
uðu þrír höfðingjar Langbarða Frakkland, 
ok gjörðu þeir skaða mikinn. En Múmulus 
fór at þeim með úvígan her ok fekk fellt 

margt af þeim, ok urðu þeir lítt gagni fegn= 
ir áðr þeir komust heim. 


2. Frá Miklagarðs keisara. 


Þessa stund hafði Justinus verit keisari 
Rómverja í Miklagarði, ok Tiberius eptir hann. 
Justinus var mjök fégjarn ok ránfenginn ok 
læsti gull í örkum járnbundnum. Hann missti 
vitit ok tók Tiberius til styrktar sér; en 
Tiberius var allra manna beztr ok frægastr 
fyrir allra hluta sakir; ok - þá er hann röði 
með hirðinni gaf hann mikit af því gulli 
snauðum mönnum, er Justinus hafði saman 
dregit. Sophía drottning fann at því, ok 
mælti: „Því sem ek hefi safnat á mörg- 
um árum eyðir þú á skömmum tíma.“ Hann 
svaraði: „Ek treysti drottni, at eigi verði 
vss föskortr. Látum snauða menn fá ölmusu 
ok hertekna lausn, þat er at fá sör mikils 
fösjóðar; því at svá segir drottinn: „Safnit 
yðr fésjóðum á himnum, þar eigi grandar mölr 
mé ryð, ok þjófar grafast eigi eptir eða stela. 
Fyrir því skulu vér safna oss himneskum sjóð 
af því sem drottinn hefir gefit, ok mun hon= 

um einnig virðast at auðga oss í heiminum.“ 
En er hann hafði keisaradóm, bar svá til, 
at hann gekk um höllina ok sá einhvers stað- 
ar á gólfinu marmaraspjald ok krossmark á, 
ok mælti: „Vör eigum at bera drottins kross 
fyrir enni váru ok brjósti, en nú troðum vér 
hann fótum“; ok löt þegar taka upp spjaldit. 
Þá var þar undir annat ok á hit sama merki. 
Lét hann þat einnig upp taka. Undir því 
var hit þriðja á sama hátt, ok er þat var 
tekit upp fannst þar ofamikit fé í gulli. Var 
af því út býtt snauðum mönnum í mesta lagi, 
Síðan varð annarr tilburðr. Hafði þat verit, 
er Narses var höfðingi á Ítalíu, at hann átti 
í einni borg hús mikit, ok hafði komit til 
þessarar borgar með stórfé ok hulit í húsi 
sínu mikla örk fulla gulls ok silfrpeninga. Þeir 
váru allir drepnir, er til vissu, en hann fól 
feit á hendr einum gömlum manni, ok tók eið 
af honum. Var nú Narses dáinn, ok kom þá 
hinn gamli maðr til Tíberíus keisara, ok mælti : 
„Ek mun segja þér keisari merkiligan hlut, 
ef mér kemr at nokkuru.“ Keisarinn, mælti: 
Seg þú hvat þú vilt Ef þín saga kemr oss 

at nokkuru, þá man hún einnig koma þér.“ 
Þá mælti hinn gamli maðr: „Ek hefi fólgit 
fe þat er Narses átti, ok má ek nú eigi dylj- 
ast þess, því at dauði minn ernær.“ Keis- 
ari gladdist við, ok sendi þangat sveina sína; 
en hinn gamli maðr fór undan. Komu þeir 
til þess staðar, ok gengu í örkina, er hún 
var opnuð. Var þar svá mikit gull ok silfr, 
at varla mátti á brott koma á mörgum dög- 
um; ok gaf keisari snauðum mönnum hinn 
meiri hlut þess.  Justinianus hét sá, er reist- 
ist móti hönum, en gafst þó upp, því hann 
kom engu áleiðis. Við hann lét Tíberíus 
keisari sör fara sem allra bezt. — Sophía 
drottning rauf ok trúnað við hann, ok vildi 
fyrirkoma honum, en hann varð fyrri til at 
taka af henni öll ráð ok fé hennar allt, ok 
lét hana síðan hafa dagligt hald eitt saman 
ok eigi aðra við at skipta en þá sem hann 
trúði vel.  Hjálprekr Franka konungr sendi 
mann til hans ok fekk af honum mörg dýr- 
indi. En er hann hafði ráðit löndum um "7 
ár, ok ætlaði sik skammt eiga eptir, kaus 
hann Mauritius frá Cappadocíu til ríkis eptir 

sik með ráði Sophíu drottningar, röskvan 
mann, ok leiddi til hans dóttur sína búna í 
tignarklæði, ok mælti: „Þér skal nú vera 
fengit í hönd ríkit með meyju þessi. Njóttu 
hamingjusamliga, ok minnstu þess, at fagna 
jafnan sanngirni ok réttlæti.“ Skömmu síð- 
ar andaðist hann, ok var mjök harmaðr, því 
at hann var fullr góðleiks, örr til ölmusu, 
rðttlátr í stjórn, varfærinn í dómum ok van- 
virði engan, en unni öllum góðs hlutar ok 
vildi öllum vel. Unnu honum ok allir menn. 
Hann var seinastr keisari af Rómverjum, en 
Mauritius fyrstr af Grikkjum, þó hann væri 
Rómverskr fram í kyn; en síðan váru allir 
keisarar af Grikkja ættum. 


3, Ottarr varð konungr, 


Nú höfðu Langbarðar verit konungslaus- 
ir í 10 vetr, ok hertogar ráðit. Tóku þeir 
þá allir yfir sik Óttar (Authar) son Klipps 
konungs, er fyrr var. Hann kalla sumir 
Andrið (Antharit) ok kemr af mállýzku 
mun; en hann var nefndr Flavius at fornafni 
síðan at rómverskum sið, ok allir Langbarða 

konungar eptir hann.  Lögðu allir hertogar, 
er þá váru, ríkinu tilstyrks helming fjár síns, 
svá at fæða mætti með konunginn ok kon- 
ungs hirðina, en álögur váru miklar með und- 
irlýðnum, ok þeim skipt með Langbörðum. 
Þó var þá svá mikit ágæti ríkis Langbarða, 
at engi var újafnaðr, engi svikræði né rán, 
eða stuldir, eða stigamennska, ok fór hverr 
fram sinni sýslan óttalaust. Rómverjar sáu 
mjök ofsjónum yfir landinu, er þeir höfðu 
misst þess, ok sendi Mauritius keisari mann 
til Hildibjarts Franka konungs með ofamikit 
fe, ok bað hann fara með her at Langbörð- 
um ok reka þá úr Ítalíu. Hann tróg sam- 
an útölu liðs af Frankismönnum, ok kom skjótt 
suðr á Ítalíu land. Höfðu Langbarðar lítinn 
styrk við hann ok enn minni viðrbúnað; 
bjuggu þó vel um staði sína, en sendu ásamt 
mann til konungs, ok buðu honum fðgjafir 
miklar, ok fengu sátt af honum. Hölt hann 
til Frakklands aptr. En er þat vissi Mauri- 
tius keisari, at hann hafði sætzt við Lang- 
barða, heimti hann fé þat, er hann hafði sent 

honum áðr. Þat vildi Franka konungr eigi 
láta, ok engu svaraði hann þeim boðum. 


4. Frá Þróttólfi. 


Þróttólfr (Droectulf) hét einn hertogi 
Langbarða, er gekk undir keisarann, ok fylgði 
Grikkjum eða Rómverjum, er þá váru kall- 
aðir, ok hirðstjóranum í Ravennu Hann hafði 
ok með sér marga Langbarða, ok var Svafa 
kyns, en hafði alizt upp í Langbarðalandi. 
Ok með því hann var mikill ok vænn, hafði 
hann fengit forráð eins hertogadóms; en síð- 
an, er honum gafst færi, hugði hann at hefna 
á Langbörðum landsmanna sinna fornra, ok 
hófst í móti þeim. Hann flúði í Brexillsborg. 
Hún er við ána Pó á bakkanum. Þar at fór 
Óttarr konungr með her, ok lagðist um borg- 
ina, ok var þar þungt við at eiga ok harð- 
ar sóknir; en um síðir kom svá, at Óttarr 
konungr vann borgina, en Þróttólfr flýði til 
Ravennu til hirðstjórans. Þar var þá Smaragdus 
fyrir af keisarans hendi. Langbarðar brutu 
borgarmúrana alla, en Óttarr konungr sendi 
boð til Smaragdus hirðstjóra, ok settu þeir 

grið með sör á þriðja ár.  PÞróttólfr var síð- 
an fyrirliði með keisarans mönnum í Ravennu, 
ok börðust þeir með hans forsjá opt við Lang- 
barða, ok ráku eitt sinn skipaflota þeirra frá 
borginni með sínum skipum. #Þróttólfr and- 
aðist í Ravennu, ok var honum gjört veg- 
ligt leiði. 


5. Um viðskipti Ottars ok Franka. 
konungs. 


Mauritius keisari sendi enn menn til Hildi- 
bjarts Franka konungs, ok bað hann herja á 
Langbarða. Konungr átti systur í Miklagarði, 
er hann hugði á lífi, ok hét hann því, ef 
hann fengi hana aptr, ok kom sör saman um 
þat við sendimenn. Síðan fór hann af stað 
með her. Þjóðverjar, er þá kölluðust flestir 
Svafar eða Alimannar, hneigðust mjök undir 
Frankismenn í þann tíma ok urðu samfara; 
en þeir úsættust á leið, ok rofnaði við þat 
allr leiðangrinn, svá at hvárirteggju hvurfu heim 
eyrindislausir. Þá var svá mikit vatnsflóð á 
Ítalíu, ok gjörði stórar skemmdir á borgum, 
at menn vissu engi dæmi, ok mörg önnur 

býsn, ok um þær mundir tók Gregorius hinn 
mikli byskupsdóm í Róm, ok margt var þá 
annat títt, er eigi kom til Langbarða, þó at 
Páll djákn hafi sagt frá því. Langbarðar 
lögðu ok lönd undir; en síðan sendi Óttarr 
konungr boð til Hildibjarts konungs ok bað 
systur hans. Færðu sendimenn með sér gjáfir 
miklar. — Tók Hildibjartr við þeim, ok htt 
brúðinni, en í því komu sendimenn Gota kon= 
ungs af Spáni ok báðu hinnar sömu. Ok 
með því Hildibjartr vissi, at Gota konungr 
var kristinn ok kathólskr — svá váru þeir kall- 
aðir, er eigi fylgdu Aríus lærdómi,eör ann- 
þá löt hann hann ganga 


ara villumanna 
fyrir, ok brá upp við Iangbarða konung. 
Jafnsnemma sendi Hildibjartr konungr menn 
til Mauritius keisara, ok kvaðst nú ætla at 
fara ok herja á Langbarða, ok svá gjörði 
hann, ok kom með her sinn tilÍtalíu. Ótt- 
arr konungr ok Langbarðar sneru í móti, ok 
settu fylkingar sínar, ok tókst orrusta mikil. 
Stóðu Langbarðar fast, ok vörðu frelsi “sitt, 
ok svá lauk þeim bardaga, at þeir fengu 
sigr; en af Frankismönnum varð mannfall 


Þð 

mikit; margir urðu teknir, en flestr fjöldi 
flýði, ok komust sem nauðuligast heim á Frakk- 
land. Er svá sagt, at eigi hafði þar til fallit 
jafnmargt af Frankismönnum, ok trauðla yrði 
þat síðan. 


6, Um kvánfang Ottars konungs. 


Eptir þetta sendi Óttarr konungr menn í 
Bayaraland. Þar röði fyrir Geirvaldr (Gari- 
hald), ok hafði konungs nafn. Dóttir hans hét“ 
Þjóðlind (Theodelinda). Bað Óttarr þá 
biðja hennar til handa sér. Geirvaldr tók vel 
sendimönnum, ok hét meyjunni. Hvurfu þeir 
aptr, ok sögðu konungi sínum eyrindislok; en 
honum kom þá í hug forvitni mikil at sjá 
hana, ok bjó sik at heiman, svá at lítil fregn 
fór af. Var hann fámennr, en hafði menn 
valda. Var einn trúastr ok elztr, ok skyldi 
vera sem fyrirliði; ok höldu þeir svá til Bay- 
aralands. En er þeir komu til Geirvalds kon- 
ungs, váru þeir leiddir í höll sem sendimenn; 
ok var sá fyrir öllum svörum, sem til þess 
var tekinn, því at Óttar konungr var þar ú- 
kenndr hverjum manni. Fyrirliðinn gekk fram 

at Geirvaldi konungi, ok mælti á þann hátt: 
„Óttarr konungr, herra minn, sendi mik helzt 
hingat í þeim eyrindum, at ek fengi at sjá 
dóttur yðra, en brúði hans, er vár drottn- 
ing á at verða, svá at ek megi segja mín- 
um herra gjörr, hvílík hún er álitum“. Kon- 
ungr tók því vel, ok lét kalla dóttur sína. 
Horfði Óttarr konungr á hana, ok virði fyr- 
ir sér vandliga, ok þótti hún allfríð, ok fannst 
mikit til hennar at öllu. Síðan mælti hann 
til konungs: „Nú höfum vér sét dóttur yðra, 
ok þykir mér allskostar vel fallit, at hún sé 
vár drottning, ok þess æskjum vér, ef tign 
yðvarri líkar svá, at vér mættum, taka við bikar 
víns af hennar hendi, sem síðan er líkast at 
opt verði. Geirvaldr konungr kvað svá vera 
skyldu, ok bað hana bera þeim vínit. Bar 
hún þat þá fyrst fyrir formanninn, ok varð eigi 
at sök. Því næst fyrir Ottar, ok var því 
fjærri, at hún vissi hverr hann var. Hann 
drakk „ ok seldi bikarinn af hendi ok snart 
um leið einum fingri hönd hennar, ok brá 
síðan á nef sér, ok dró um andlitið. Henni 
þótti þat undarligt ok roðnaði við, ok sagði 
3 

frá því fóstru sinni. Hún mælti: „Nema þessi 
væri konungr sjálfur ok brúðgumi þinn, mundi 
hann eigi þorat hafa at snerta þig. En þegja 
skulum vér, svá at faðir þinn fái ekki at vita 
þat. Víst man þessi vera merkiligr maðr ok 
hæfr til konungdóms ok at fá þín.“ En 
því mælti hún svá, at henni leizt vel á hann. 
Var maðrinn enn ungr ok blómligr, vel í vexti 
ok á fót kominn, bjarthærðr olt mikit hárit 
ok at öllu ásjáligr. Váru þeir nú búnir til ferð- 
ar, ok fengu fylgdarlið frá Geirvaldi konungi. 
Bayarar bjuggu þá í Noricum eða hlut Austr- 
ríkis. Var Pannonía eða Hungaraland at aust- 
an, Svafaland at vestan, Ítalía at sunnan, Don- 
au at norðan. Héldu þeir nú þaðan úr landi, 
ok er þeir váru nálægt landamæri á Ítalíu, 
ok Bayarar, sem fylgdu þeim, váru enn 
eigi skildir við þá, reið Óttarr konungr ná- 
lægt eik einni. Hann hafði öxi litla í hendi. 
Reis hann nokkut upp í söðlinum ok hjó til 
eikarinnar, ok varð svá mikit höggit at 
öxin sökk ok varð þar eptir. En hann 
mælti þetta jafnframt: „Þannig er Óttarr 
vanr at höggva. Bavarar þóttust skilja, at 

konungr sjálfr hefði verit með þeim, ok at hann 
var maðr frækinn, ok sneru síðan aptr, en 
Langbarðar fóru heim. Litlu síðar gjörðu 
Frankismenn innhlaup í ríki Geirvalds konungs; 
flýði þá Þjóðlind ok bróðir hennar, er Gunn- 
valdr hét, til Ítalíu á fund Óttars konungs, ok 
sendi hún boð á undan sér, at brúðr hans kæmi. 
Hann fór út á móti henni með mikilli fylgd ok 
viðrbúnaði, á velli þeim, er Sarðis heitir fyrir - 
ofan Veronu, ok tók á moti henni,, ok gekk 
at eiga hana með miklum veg idus maf 
mánaðar.  Váru allir menn þar við glað- 
ir. Þar var at boði með öðrum hertog- 
um Langbarða Agilólfr hertogi í Taurins- 
borg. En þar varð sá tilburðr, at úveðr 
gjörði á meðan á boði stóð, ok laust þrum- 
unni á eitt konungs herbergi ok braut tré 
mokkur, en sveinn sá var með ÁAgilólfi; 
sem spáför hafði, ok haldit væri af fjöl- 
kynngi. Hann fylgdi Agilólfi til setu, er 
hann leitaði sér staðar, ok mælti: „Kona sú, 
sem nú var gipt konunginum verðr um skammt 
þér gefin. Agilólfr kvaðst mundu taka höf- 


uð af honum, ef hann ræddi meira um þat, 
áð 

Sveinninn svaraði: „Hægt er at drepa mik, 
en ekki verðr breytt forlögunum, því víst kom 
þessi kona hingat í land til þess at þá skyld- 
ir fá hennar“, ok þótti þat rætast. 


9". Frá herför Frankismanna. 


Í þann tíma kom sendimaðr Hildibjarts 
Frankakonungs frá Miklagarði, ok taldi kon- 
ungi sínum, hve vegliga Mauritius keisari hefði 
tekit sér, ok at keisari hefði heitit at vilja 
konungs at hefna úvirðu, er hann hefði feng- 
it nærri Karthago. Vildi þá Hildibjartr kon- 
ungr eigi láta sitt eptir liggja, at herja fyrir 
hans sakir á Langbarða, ok bjóst at heiman 
til Ítalíu, ok hafði svá mikit lið, at 20 váru 
herstjórar.  Andvaldr ok Óli ok Höðinn (Ce- 
din) hötu hinir æðstu þeirra. Fekk Óli bana 
af slýsi á leiðinni, en flestir aðrir fóru til 
rána á Langbarðalandi, ok dreifðu sör. Komu 
þá Langbarðar at þeim úvörum ok drápu þá 
á sundrungu á ýmsum stöðum.  Andvaldr ok 
6 aðrir herstjórar komust til Miðlands, ok 
settu herbúðir sínar á völlum þar langt frá. 
Þar komu til þeirra sendimenn keisarans, ok 

kváðu ván á her frá keisaranum til liðs við 
þá, ok mundi koma um 3 daga. „Ok þat 
skal vera yðr merki,“ sögðu þeir, „er þér sjáit 
loga hús á bæ þeim, er hör stendr í fjallinu, ok 
reykinn leggja til himins. Þá kemr sá herr, 
sem yður er heitinn“. Herstjórar Franka biðu 
6 daga, ok sáu aldri merkit. Héðinn fór 
ok 15 herstjórar til Ítalíu vinstra vegar, ok 
unnu 5 kastala ok lötu vinna sér eiða. Kom 
herr Frankismanna gegnum Placentíu til Ver- 
onu,ok settu þar flestar herbúðir. Þar unnu þeir 
13 girðingar í Trídentslandi ok brutu, en her- 
tóku þá er vörðu. Var þá sumar, ok féll 
þeim illa veðrátt, ok sýktust mjök af blóð- 
sótt ok dóu. Ok er Frankismanna herr hafði 
farit 3 mánuði um Ítalíu ok umnit lítit á, 
því úvinir höfðu sik þar sem bezt váru vígi; 
en konungr var í Ticinus ok var þar vel girt 
um, þoldu þeir eigi lengr hita ok sult, ok 
réðu af at snúa heimleiðis; en á þeirri ferð 
komust þeir í þröng svá mikla, at þeir höfðu 
selt klæðnað sinn allan ok vápn til matar sér 
áðr þeir komust heim. 

s. Konunga skipti. 

Svá er sagt, at Óttarr konungr hafi nær 
þeim tíma farit yfir Spoletum ok komit til 
Beneventum, ok unnit þat land. Þaðan farit 
til Rhegium syðst á Ítalíu næst við Sikiley, 
ok at þar sé stólpi nokkurr í sjó á kafi. Hafi 
hann riðit þar fram at ok náð til stólpans 
með spjótinu, ok mælt svá: „Hér skal vera 
landamæri Langbarða.“ Stóð sá stólpi marga 
mannsaldra síðan, ok var kallaðr Óttarsstólpi. 
Sá hét Sóti (40to), er fyrstr var hertogi af 
Langbörðum í Beneventum um 20 ár. Því 
næst sendi Óttarr konungr friðarboð til Gun- 
trams Frankakonungs föðurbróður Hildibjarts, 
ok var þar vel tekit hans mönnum. Beiddu 
þeir hann ganga á milli til sátta við Hildi- 
bjart konung, því at þeir vissu hann frið- 
gjarnan ok góðlundaðan. En á meðan þeir 
dvöldust þar um haustit, andaðist Óttarr 
konungr í Ticinus (591), ok ætluðu menn at 
úlyfjan mundi valda. Sendu Langbarðar til 
Hildibjarts konungs, sögðu honum fráfall hans 
ok beiddust friðar. Hann tók vel við sendi- 
mönnum, en hét at ákveða um friðinn seinna. 

Þó varð þat áðr en þeir fóru at fekkst al- 
sætti. — Virðu Langbarðar Þjóðlindi drottningu 
svá mikils, at þeir kváðu hana halda skyldu 
ríkinu með þeim hætti, at hún skyldi kjósa 
sér mann af Langbörðum, hvern sem hún 
vildi, ok skyldi sá vera konungr. Röðist 
hún þá um við hina vitrustu menn, ok varð 
þat at hún kaus Agilólf Taurins hertoga sér 
til bónda ok konungs yfir Langbarða. Var 
hann vitr maðr ok hraustr til bardaga, fríðr 
sýnum ok vel fallinn til forráða. Bauð drottn- 
ing honum til fundar við sik, ok fór í móti 
honum allt at þorpi einu, er Laumella htt. 
En er þau fundust, ok höfðu mælt nokkur 
orð saman, lét hún færa sör vín. Drakk hún 
af því fyrst, en fekk honum síðan. Hann 
tók við bikarnum ok kyssti á hönd hennar 
með virðingu. Hún roðnaði nokkut ok brosti, 
ok mælti: „Ekki skal sá kyssa á hönd mína, 
sem koss á at gefa munni mínum.“ Síðan 
leiddi hún hann til sætis síns, ok tjáði hon- 
um af konungskosningu hans ok kvánfangi. 
Því næst fór brúðkaupit fram með miklum 
veg ok kæti, ok tók Agilólfr við konungdómi í 

öndverðum nóvember mánuði. Hann var frændi 
Óttars konungs, ok komu Langbarðar allir 
saman eptir um várit hjá Miðlandi, ok þar var 
hann af öllum almenningi til konungs tekinn. 


IV. þáttr af Agilólfi ok næstu konungum. 


!. Frá Agilólfi konungi ok Gre= 
goríus mikla. 

Agilólfr Langbarða konungr sendi jafn- 
skjótt sem hann var fastr í ríki Agnellus Trí- 
dentsbyskup á Frakkland til atleysa þá menn, 
er Frankismenn höfðu hertekit þar í landi. 
Sótti hann nokkura, er Brynhildr drottning á 
Frakklandi hafði keypt úr ánauð. Hertogi 
í Trídent fór ok til Frakklands at leita sátta, 
ok fekk þær. Þá var hallæri mikit af þurrk- 
um á Ítalíu, ok engisprettur úvenjuligar. Mín- 
ólfr höt hertogi, er gengit hafði undir Frank- 
ismenn, ok drap Agilólfr konungr hann. Síð- 
an gjörðu tveir hertogar uppreist móti hon- 
um; hét annarr Gandólfr eu annarr Ulfarr, ok 
sigraði hann þá háða, ok Gandólf optar en 
um sinn, og gaf honum grið. Hann gjörði 

sáttmála við Avara. En eigi tel ek þó hér 
alla tilburði, er Páll djákn telr ok eigi koma 
til Langbarða. Gregorius hinn mikli skráði 
helgra manna sögur, ok eignaði Þjóðlindi 
drottningu, því hann vissi hana mjök hneigða 
til kristni, ok siðvanda; ok lagði hún þat til, 
at Agilólfr tók kristna trú kathólska, ok gaf 
margar eignir kirkjum, ok virði byskupa sem 
þeir þóttust þurfa. Þá skipaði Hildibjartr 
Franka konungr Thassel fyrir konung á Bay- 
araland. Margt hafði þá um skipt.. Var 
Rómanus hirðstjóri keisarans í Ravennu. Hann 
herjaði á Langbarða, ok vann frá þeim marg= 
„ar borgir. *Ok er þat spurði Agilólfr kon- 
ungr, fór hann at heiman með mikinn her ok 
til Perusium. Þar hafði sezt í staðinn einn 
hertogi Langbarða, ok gefit sik undir Róm- 
verja.  Lagðist hann þar um hann í nokk- 
ura daga áðr hann vann hann. "Tók síðan 
ok drap. „ Varð Gregorius Róma. byskup 
mjök hræddr við komu Langbarða. Þaðan 
fór Agilólfr til Ticinus, ok gjörði þat þá at 
bænum Þjóðlindar drottningar, at hann samdi 
sáttmál sterkt við Gregorius ok Rómaborgar- 

menn. Fyrir þat sendi Gregorius byskup 
drottningu þakkarbréf á þann hátt: „Gre= 
gorius heilsar Þjóðlindi Langbarða drottningu. 
Þat vitum vör af því sem oss hefir tjáð sonr 
várr Probus ábóti, at tign yðvar hefir sýnt góð - 
girni sem jafnan í því at efla frið ok sáttmál. 
Var eigi annars ván af kristindómi yðrum en 
at þér sýndut öllum góðleik yðvarn ok áhyggju, 
þegar til friðar er at vinna, ok þökkum vér 
þat almáttugum guði, er hann stjórnar svá 
hjarta. yðru til guðrækni á saman hátt sem 
hann veitti yðr rétta trú, ok lætr yðr svá 
jafnan iðja þat sem honum þóknast. Máttu 
eigi ætla, hin tignasta dóttir! at þú eigir lít- 
inn hlut í sparnaði þess blóðs, er ella hefði 
úthellt orðið af hvárumteggjum, þeim er 
úsáttir váru; þökkum vör fyrir þat yðvarri 
"góðvild, ok biðjum miskunnsemi guðs várs, 
af hann unni yðr góðs hlutar til lífs ok sál- 
ár hér ok í úkominni öld. Vér ávörpum yðr 
einnig með föðurligri ástsemd, ok biðjum at 
þér ávinnit þat við hinn tignasta höfðingja, 
bónda yðvarn, at hann gjöri sem bezt félag 
við hina kristnu stjórn; því þat er á marg- 

an hátt gagnligt, sem vör trúum at þér vitit, 
ef hann vildi halda. við hana vináttu. Hald- 
it þér jafaan fram yðrum sið, at efla ving- 
„an manna á meðal, ok leggit alúð á, hvar 
sem efni gefst til góðs, at sýna góðleik yð- 
varn æ framar fyrir augsýn almáttugs guðs.“ 
Hann ritaði ok þvílíkt bröf til Agilólfs kon- 
ungs, ok var sýnt, at hann vildi ná vináttu 
þeirra. Hann var kallaðr páfi heldr en pat- 
riarchi, ok margir, er fyrir hann váru bysk- 
upar í Róm, en þó var þat nafn þá eigi all- 
títt orðit. Var hann haldinn heilagr seinna, 
ok talinn einn með kirkjufeðrum. 


2. Sáttmál ok frá Herjólfi. 


Þann tíma dó Hildibjartr Frankakonungr, 
ok komu Húnar þeir, er Avarar váru kallað- 
ir austan frá Pannoníu, herjuðu Thyring, ok 
áttu styrjöld mikla við Frankismenn. Var 
þar þá Brynhildr drottning fyrir ríki með son- 
arsonum sínum ungum, sú er Friðgunnr, 
móðir Hlöðvís konungs lét stegla síðan. C a g- 
an Ávara konungr sendi mann til Agil- 
ólfs. konungs, ok gjörði sáttmál við hann, ok 

slíkt hit sama gjörði Callinicus, er hirð= 
stjórn tók í Ravennu af hendi keisarans. 
Agilólfr konungr samdi ok æfinligan frið við 
Þjóðrek Franka konung, en drap Gandólf; er 
hann hafði tvisvar gefit grið, ok tvá aðra 
hertoga, er uppreist gjörðu. Liðu nú svá 
fram stundir, ok bar fátt tiltíðinda með Lang- 
börðum, en margt annarstaðar. Sá varð einn 
tilburðr um Herjólf (Ariulf) hertoga í Spol- 
etum, at hann átti bardaga við Rómverja Í 
Camerinum, ok fekk sigr. Þá mælti hann 
til manna sinna eptir orrustuna: #„Hverr var 
sá maðr, er ek sá í bardaganum ok svá gekk 
hreystilega fram.“ Þeir kváðust engan stt 
hafa berjast betr en hann sjálfan. „Eigi var 
þat,“ sagði hann; „annan sá ek miklu meiri 
mér; ok jafnan, þá er nokkurr hjó til mín, 
'gekk hann fyrir, ok bar fyrir skjöldinn. Hann 
kom síðan til Spoletum, þar var kirkja 
hins heilaga  píslarvátts, er Sabinus hét, 
Spurði hann, hverr ætti þat hit mikla hús. 
En kristnir menn sögðu honum, at þar hvíldi 
Sabinus píslarváttr, ok væri kristnir menn 
vanir, at kalla á hann til liðs í bardögum. 

Herjólfr var þá enn heiðinn sem mestr fjöldi 
Langbarða. Hann mælti: „Hví má dauðr maðr 
koma lifendum at liði? *Hljóp af hestinum ok 
gekk inn í kirkjuna ok litaðist um. Váru menn 
þar á bæn, en hann skoðaði málverk er þar 
váru. Leit hann þar mynd, ok mælti, ok sór 
við: „Slíkr var sá maðr at öllu, sem varði 
mik í bardaganum; svá var hann myndaðr, 
ok svá var hann búinn“. Þá þóttust menn 
vita, at Sabinus píslarváttr hefði varit hann. 


3. Frá Agilólfi konungi ok fleiru.. 


Þá er Sóti dó, er hertogi var í Beni- 
ventum, sendi Aglilólfr konungr þangat aptr 
þann er Árgils ( Arigis) hét. Hann var 
skyldr Gisólfi hertoga í Friaul, ok ól upp sonu 
hans, er þá váru börn. Um þær mundir 
hertók Callinicus, hirðstjóri keisarans, dótt- 
ur Agilólfs konungs, ok Gottskálk, bónda henn= 
ar; ok flutti til Ravennu; ok var þá eigi 
friðr meðal þeirra. Þá lt Þjóðlind drottn= 
ing byggja kirkju Jóns skírara í Medicíu 
skammt frá Miðlandi, ok auðgaði hana at gulli 
ok silfri ok löndum. Þar hafði Þjóðrekr öml- 

ungr látit setja höll. Hún lét ok gjöra þar 
höll sína; ok váru í henni málaðar margar 
-athafnir ok framaverk Langbarða.  Mátti þar 
af sjá, hversu þeir váru búnir í þann tíma 
ok aðra háttu. Var rakat hárit fyrir apt- 
„an hvirfilinn, en ofan hnakka, ok slegit niðr 
'með báðum kinnum jafnsítt „munni, greitt 
sundr í enninu. Klæði váru víð ok öll af 
ullu, en eigi líni sem Engilsaxa, ok brydding- 
ar á breiðar með ýmsum lit. Skúar váru mjök 
opnir við hina mestu tána ok bundnir með 
reimum. Sá var ein borg, er Patavíum 
heitir, er uppreist hafði gjört móti konungi, 
ok vörðust Langbarðar, er þar váru, hit harð= 
fengiligasta lengi, en þó varð hún brennd um 
síðir, ok lét Agilólfr konungr brjóta hana til 
jarðar; en þó var hermönnum þeim, sem í 
henni váru, leyft at fara til Ravennu. Komu 
þá sendimenn konungs frá Cagan Avara 
konungi, ok höfðu þeir samit við hann æf- 
inligar sættir. — Þar með hafði Avara kon- 
ungr sent til Franka konunga, ok beðit þá 
halda frið við Langbarða, sem þeir höldu við 
Avara. Herjuðu þá allir saman Langbarðar, 

Avarar ok Slafar í Histraland ok eyddu þar 
hvervetna. Margt varð. annat til tíðinda. 
Var Agilólfi konungi ok Þjóðlindi borinn sonr, 
er Aðalvaldr hét, ok urðu herstjóra skipti í 
Ravennu. Kom aptr Smaragðus af keisar= 
ans hendi í stað Callinicus. Því næst 
varð líflát Mauritius keisara ok sona hans, er 
Phokas hinn illi réði fyrir; ok tók hann 
keisaradóm.  Úvild nokkur var með Agilólfi 
konungi ok hertogum hans Gandvaldi í Trí- 
dent ok Gisólfi í Friaul, ok sættust þeir nú heil- 
um sáttum, ok þá var skírðr Aðalvaldr sonr 
hans í Jóns kirkju skírara, hinni nýju. Ú- 
vild var ok með konungi ok Rómverjum 
í Ravennu, af því þeir hertóku dóttur hans. 
Fór Agilólfr konungr frá Miðlandi um mitt 
sumar ok lagðist um Cremonuborg. Fylgdu 
honum Slafar, er Cagan Avara konungr hafði 
sent honum. Vann hann borgina um haustit 
ok braut við velli. Hann vann ok Mantua 
ok braut með múrbrjótum, en leyfði liðsmönn- 
um, er þar váru, at fara til Ravennu. Hann 
vann ok girðingu þá er Vulturina hét, ' en 
liðsmenn brenndu Brexillsþorp ok flýðu þaðan 

Sendi þá Smaragðus hirðstjóri konungi dóttur 
sína, bónda hennar ok börn ok allar eignir þeirra, 
ok var gjört sáttmál. Fór dóttir konungs frá 
Ravennu til Parma, ok dó þar af barnsför. 


4. Keisaraskipti. 


Þessu næst andaðist Gregorius hinn mikli 
í Róm, ok var mikit sagt af ágæti hans Í 
þann tíma, en um sumarit eptir var dóttir 
Þjóðbjarts Franka konungs heitin Aðalvaldi 
syni Agilólfs; þau váru börn bæði. Váru 
gjörfar sterkar tryggðir ok æfinligar með 
Frankismönnum ok Langbörðum. Þat haust 
setti Agilólfr konungr ársgrið við Smaragðus 
hirðstjóra, ok guldu Rómverjar honum fé. 
Eyddu þá Langbarðar borgir á Tuscíu, en 
sumarit eptir váru griðin við Rómverja lengd 
til þriggja ára. Margt annat telr Páll djákn 
um byskupaskipti ok önnur tíðindi, ok svá 
um halastjörnur, er þá þóttu forboðar stórir; 
þat er eigi hér talit Tók nú Elevtherius við 
hirðstjórninni í Ravennu, en var skjótt drep= 
inn af her'sínum, Sendi Agilólfr konungr þá 
menn til Phokas keisara til friðgjörðar ok fekk 

hann gjafir frá honum.  Bonifacius var þá 
byskup í Róm. Honum gaf Phokas keisari 
vald yfir öðrum byskupum, ok hafa Róms 
byskupar æ síðan kallaðir verit páfar. Var 
þá úfriðrinn mikli af Persum í hinu aust- 
læga Rómaríki. Phokas keisari var úvinsæll 
harla mjök, ok gjörði Heraclianus á Afriku 
uppreist móti honum, ok sendi son sinn Her- 
aclius með herskipum. Hann drap Phokas 
keisara ok tók sjálfr keisaradóminn ok réði 
lengi löndum. 


5. Frá Gisólfi hertoga ok börn. 
um hans. 

Í þann tíma kom Cagan Avara konungr 
til Ítalíu með útöluligum her ok herjaði í 
Feneyjaland. Hélt hann þá illa sættirnar við 
Langbarða.  Gisólfr hertogi í Friaul snerist 
til varnar, ok Langbarðar þeir er með hon- 
um váru. Var mjök újafnt á komit er til 
orrustu kom, því at þar váru margir um einn, 
þó börðust Langbarðar með hinni mestu hreysti. 
Um síðir var sleginn um þá hringr, ok föll 
þar at lyktum Gisólfr hertogi ok allt lið hans. 


66 Langbarða sögar. 5. kap 


Rómhildr hét kona hans. Hún lukti sik inni 
í kastalanum í Friaul, ok þeir menn er eigi 
váru fallnir, ok svá konur ok börn. Höfðu 
þau Gísólfr hertogi átt 4 sonu saman ok 4 
dætr.  Váru tveir sveinarnir vaxnir nokkut 
Tasi ok Haki, en tveir váru á barnsaldri, 
Ráðvaldr ok Grímaldr; var Grímaldr ýngstr. 
Dætr váru vaxnar nokkut. Eru tvær nefnd- 
ar, Happa ok Gæla; en tvær eigi nefndar. 
Langbarðar höfðu enn búit um sik í öðrum 
girðingum, er þar váru nálægar, ok eru 7 
nefndar til, ok váru sumar svá góð vígi at með 
engum hætti máttu vinnast. Þeir höldu ok ann- 
arstaðar kastala hvar sem váru, svá at eigi yrði 
þeir Avörum at bráð. Avarar allir fóru um 
Friauls land, brenndu allt ok eyddu ok rændu 
því, er þeir komu höndum á. Síðan lögð- 
ust þeir um Friaul ok sóttu þar at af öllu afli. 
Eitt sinn reið konungr þeirra, er jafnan var 
kallaðr Cagan, umhverfis staðinn með mörgu 
riddaraliði, ok váru allir brynjaðir. Leit hann 
eptir hvar hægast mundi at vinna borgina. 
Þá sá Rómhildr hann af múrnum ok virð- 
ist hann vel, því hann var ungr maðr ok 

ásjáligr at öllu. Lagði hún hug sinn eptir 
honum, ok sendi þegar boð til hans, ok bauð 
honum at fá sín, ok hét at ofrselja honum borg- 
ina ok alla þá er í váru. Hann tók því 
glaðliga, ok höt henni í mót at hann skyldi 
fá hennar. Let hún þá eigi dvöl á ok lauk 
upp kastalahliðunum ok hleypti Avörum inn. 
ok ofrseldi svá allt fólk harðýðgi þeirra. En 
er þeir váru inn komnir, drápu þeir menn 
ok rændu hvervetna, en lögðu eld í borgina 
ok brenndu hana, ok hertóku allan fjölda 
manna. Hötu þeim þó öllum, er þeir tóku, ok 
at þeir skyldu fá þeim land á Pannoniu. Síð- 
an sneru þeir heimleiðis. Ok er þeir komu 
á völl þann, er kallaðr er hinn helgi, röðu 
þeir þat með sér at drepa þar alla karlmenn 
er vaxnir váru, en skipta konum ok börnum 
í ánauð. Ok er sveinarnir, synir hertogans 
urðu þess vísir, hljópu þeir á hesta ok flýðu. 
Var Grímaldr svá ungr, at þeir þóttust vita, 
hann mundi eigi fá haldit sér á hesti, ok 
hugsaði einn þeirra, at betra væri at drepa 
hann, en skilja hann eptir í ánauð, ok lagði 
spjóti til hans. Sveinnina æpti upp grátandi 

ok mælti: „Drepit mik ekki; ek mun fá 
haldit mör á hestinum.“ Hann var þá enn 
á fæti, því þeir höfðu eigi sét honum fyrir 
reiðskjóta; en bróðir hans tók þá í arm hon- 
um, fleygði honum upp á hest berbakaðan ok 
bað hann þá halda sér. Sveinninn tók taum- 
inn ok fylgdi á eptir þeim seinastr. Þat 
sáu Avarar ok hljópu á hesta ok eltu þá. 
Bar þá þrjá bræðr undan en einn sá er hvat- 
ast reið náði Grímaldi ok tók hann ok þótti 
eigi vert at drepa svá ungan svein en æti- 
aði sér hann fyrir þrælsefni.  Sneri til her- 
búðanna ok teymdi undir honum hestinn ok 
lBt vel yfir sér. Var sveinninn fagr álitum, 
augun hvöss ok fögr ok hárit bjart ok mik- 
it. — Honum þótti illt er hann var tekinn í 
ánauð ok herði upp huginn. Hafði hann sverð 
lítit, er honum var vápnbært ok brá því, ok 
hjó af öllu afli í höfuð Avaranum, en hann 
föll dauðr tiljarðar. Náði þá Grímaldr taum- 
unum ok sneri hestinum ok hleypti eptir bræðr- 
up: sínum, ok létti eigi fyrr en hann hitti þá, 
ok sagði þeim tíðindin, en þeir fögnuðu mjök, 
er hann var úr helju heimtr. Drápu nú A- 

varar alla hina herteknu Langbarða, er full- 
orðnir váru, en leiddu konur ok börn í ánauð; 
en Avara konungr endi svá orð sín við Róm- 
hildi, at hann leiddi hana í sæng sína eina 
nátt; en fekk hana síðan 12 Avörum til við- 
fangs .ok misþirmdu þeir henni aðra nátt alla. 
Síðan lét hann setja hana upp á súlu hvass- 
ydda á víðum velli ok mælti: „líkan skaltu 
mann hafa.“ Lét hún þar líf sítt.  Dætr henn- 
ar fóru eigi at hennar dæmum, ok fundu þat 
ráð at: verja sik fyrir áleitni Avara, at þær 
ýldu fugla-ungakjöt milli brjósta sér ok bundu 
undir belti; ok er Avarar vildu taka þær til 
fylgilags, virðust þeim þær daunillar mjök ok 
ætluðu þeim mundi svá háttat ok ráku þær 
frá. sér með hrakyrðum.  Kváðu slíkar mundu 
allar Langbarða konur.  Váru þær seldar land 
af landi, en fengu um síðir göfugar gipting- 
ar. — Fekk annarar þeirra, er nefndar eru 
Svafakonungr, ok annarar höfðinginn á Bav- 
aralandi. 


6. Forfeðr Páls djákns. 
Næst þessu getr Páll djákn Varnfreðar- 

son, er skráð hefur Langbarða sögur, forfeðra 
sinna. Segir hann svá, at þá er Alfvini kon- 
ungr fór með Langbarða frá Pannoníu ok til 
Ítalíu, var þar einn með, er Hlífgils (Leu- 
pechis) höt. Iann'lifði nokkur sumur á Ít- 
alíu ok andaðist þar. Átti hann eptir 5 sonu 
kornunga. Þeir lifðu í þessu herhlaupi, er 
nú var frá sagt, ok váru staddir í Friaul ok 
fluttir í Avaraland. Er at sjá sem þeir hafi 
þá enn eigi fullvaxnir verit. Váru þeir þar 
lengi í áþján, ok segir eigi af 4 af þeim. 
En hinn fimmti, er Hlífgils hét sem faðir hans, 
hugði á þat, hversu hann mætti leysast það- 
an, ok telr Páll, at Guðs mildi hafi skotit 
honum því í brjóst; Hann tók boga sinn ok 
örvamæli ok fararnesti, ok hafði sik á eyði- 
merkr, ok vissi eigi hvert hann skyldi halda. 
Sá hann þá hvar úlfr einn fór, ok hölt ept- 
ir honum, en hvar sem hann:stóð við leit úlfr- 
inn aptr ok beið hans. Þat þótti honum 
undarligt, ok hugði hann sendan sér til leið- 
sögu. Ok er hann hafði haldit áfram nokk- 
ura daga á eyðimörkum með þeim hætti, lauk 
veganesti hans, ok fór hann síðan svá at 

hann hafði alls ekki, ok örmagnaðist af sulti. 
Hann sá jafnan úlfinn ok hugði nú at skjóta 
hann ok hafa til matar, ok bendi boga sinn. 
En úlfrinn varaðist ok hvarf honum at sýn. 
„ Nokkuru seinna kom hann aptr, var hann þá 
úráðinn, hvat hann skyldi gjöra, en. sultr 
þrengdi mjök; ok ætlaði hann eigi annat en 
hann mundi þar deyja. Í þeim vandræðum 
sofnaði hann, ok dreymdi þegar at maðr kom 
at honum ok mælti: „Rís þú upp hinn sof- 
andi maðr ok hald þangat sem ek bendi þjer 
til, Þar er Ítalía, er þú leitar eptir, ok vís- 
aði honum í átt. Hann reis upp fór sem hon- 
um var kennt í drauminum ok hitti þá skjótt 
mannabyggð fyrir. Á þeim stað bjuggu Slaf- 
ar nokkurir, ok sá hann kona ein gömul, ok 
þóttist skilja at hann var á flótta, ok mundi 
nær hungrmorða. Hún aumkaði þat ok fól 
hann í húsi sínu ok flutti honum næringu litla 
í senn ok smám saman, því hún þóttist vita 
at hann mundi deyja, ef hann mataðist ríf- 
liga. Svá kom, at hann fekk þar allan styrk 
sinn at mestu. Ok er hann þóttist vel ferð-. 
færr, gaf hún honum fararkost, ok sagði hon- 

um hvern veg hann skyldi ganga. Kom hann 
„ þá um nokkura daga til Ítalíu, ok þangat 
sem hann var uppfæddr. En þar var allt í 
auðn, ok ekki þak á húsi, en vaxið þistlum 
ok runnum. Hann rætti þat upp ok fann í 
tóptunum gölt einn mikinn, ok felldi hann með 
boga sínum. — Síðan fann hann frændr sína 
ok vini, ok gáfu þeir honum gjafir; en hann 
kvæntist og hlaut ekki af eignum föður síns. 
Höfðu ránsmenn tekit þær flestar, en sumt 
aðrir síðan. Hans sonr var Argils (Arichis), 
hans son var Varnfreðr, er átti Þjóðlindi. 
Þeirra son var Páll djákn. 


7, Dauði Agilólfs: frá Aðalvaldi 
ok Árvaldi. 

Eptir dauða Gisólfs; hertoga í Friaul tóku 
synir hans hinir eldri hertogadóminn. Þeir 
eignuðust nokkut land, er Slafar byggðu. 
Gregorius rómverskr landstjóri í Opitergis 
sveik þá bræðr báða ok drap; en þó höfðu 
þeir áðr marga menn fyrir sik, þá tók föð- 
urbróður þeirra hertogadóminn, en hinir yngri 
bræðr, Ráðvaldr ok Grímaldr, þóttust úvirt- 

ir at þjóna honum, er þeir váru nær frum- 
vaxta ok bornir at réttu til hertogadómsins. 
Fengu þeir sér skip lítit ok létu róa til Bene- 
ventum. * Þar var Argils (Arichis) her- 
togi. — Hann hafði fóstrat þá í barnæsku. 
Tók hann þeim ástsamliga, ok hölt þá sem 
sína sonu. - Agilólfr gjörði þá sáttmál. við 
keisarann um eitt ár, ok brátt um annat. Hann 
endrnýjaði einnig friðargjörð við Frankismenn 
Slafar herjuðu þá á Histraland, ok drápu 
liðsmenn Langbarða, er þar váru. Þanntíð 
andaðist Secundus í Trident, er skráð hefir 
af Langbörðum, en Agilólfr konungr staðfesti 
þá með bréfi friðargjörð við keisarann. Hann 
var konungr Langbarða í fimm ár ok tuttugu, 
ok andaðist síðan (615), ok tók Aðalvaldr son 
hans ungr við ríki ok Þjóðlind drottning. 
Þau efldu kristni ok gáfu kirkjum gjafir miklar. 
Aðalvaldr tók fásinnu ok hélt ríki með móður 
sinni um tíu ár áðr Langbarðar settu hann 
af ríki (625). Var þá fátítt. Tók sá kon- 
ungdóm, er Árvaldr höt, ok er fátt af hon- 
um sagt. — Var þá Columbanus hinn helgi, 


skozkr maðr, á dögum, er Íslenzkir landnáms- 
4 

menn kölluðu Kolumbilla. Hann kom á fund 
Langbarða konungs, ok var þar vel tekinn, 
ok reisti klaustr í Cottus Alpalandi. Þar gáfu 
margir höfðingjar Langbarða miklar gjafir til, 
ok efldu þat mjök. 


S. Konungðómr HMróðars, fall 
Slafa. 

Árvaldr konungr andaðist (637), er hann 
hafði ríki haldit um tólf vetr, kom sá aptr 
til landa er Hróðarr (Rothar) hét. Hann 
var sterkr maðr ok röttlátr í stjórn, en ekki 
þótti hann réttkristinn, því at hann var Aríani ; 
sögðu Aríanar at sonr Guðs væri föðurnum 
úæðri. ok heilagr andi þeim hvárumtveggju. 
ok váru þá náliga tveir byskupar í hverri 
borg, annarr aríanskr en annarr kathólskr, 
Hróðarr konungr samsetti Langbarðalög, því 
áðr höfðu þeir eigi annat en venjur sín= 
ar, ok váru þá 70 vetr síðan þeir komu í 
landit er lagabókin var út gefin. Er svá at 
sjá sem þeir hafi tekit kristni smám sam- 
an frá því er Agilólír varð konungr. Argils 
hertogi í Beneventum sendi ÁAga son sinn 

á konungs fund, en er hann kom í Ravennu 
ok ætlaði til Ticinus, gáfu Ravennumenn hon- 
um drykk, ok varð hann aldri með heilli sinnu 
síðan. Ok er Argils faðir hans þóttist vita, 
at hann átti skammt eptir úlifat, en sá hversu 
sonr sinn var lítt færr til stjórnar, þá bað 
hann Langbarða fyrir þá bræðr Ráðvald. ok 
Grímald fóstrsonu sína, sem þeir væri sínir 
synir, ok kvað þá mega betr stjórna en sinn 
son. — Þeir váru þá vaxnir menn ok hinir 
gjörfiligustu. Síðan andaðist hann, ok hafði 
haldit hertogadóminn um 50 vetr, en Agi son 
hans varð fyrirliði í Samnítalandi; þó virðu 
þeir hann Ráðvaldr ok Grímaldr sem elzta 
bróður sinn ok hlýddu honum í öllu. En er 
Agi hafði verit fyrir hertogadómi 5 vetr, komu 
Slafar með fjölda langskipa ok slóu hertjöld- 
um nær borg þeirri, er Sepontum höt. Þeir 
gjörðu tálgrafir kringum búðir sínar, ok fór 
Agi þar at þeim, svá at þeir Ráðvaldr ok 
Grímaldr váru eigi við; ætlaði hann þar at 
vinna þá; en hestr hans féll í eina gröfina, 
hljópu þeir þá at honum ok drápu hann, ok 
nokkura menn aðra. En er Ráðvaldr spurði 
# 

þessi tíðindi, brá hann skjótt við ok kom í 
móti Slöfum, ok mælti við þá á þeirra tungu: 
Heyktust þeir þá á bardaga, er þeir vissu 
eigi gjörla við hverja var at skipta. Ener 
hann sá, at þeir höfðu minni gát á sér fyr- 
ir þá sök, réði hann at þeim með her sinn 
ok fekk sigr ok felldi af þeim mikinn val ok 
hefndi svá fóstbróður síns, en þeir hrukku all- 
ir úr landi sem eptir váru 


9 Mróðvaldr tók ríki ok síðan 
Árbjartr. 

Hróðarr konungr lagði undir sik allar borg- 
ir Rómverja, er með sjóarströnd váru frá 
Luna í "Tuscalandi til landamæra Frankis- 
manna konunga. Hann vann ok braut borg- 
ina Opitergis, ok átti bardaga við Ravennu- 
memm ok Rómverja hjá borg þeirri er Cult- 
enna var kölluð. Þar féllu af Rómverjum 
átta þúsundir, en aðrir flýðu. Þann tíð váru 
hýsn í landi okillar sóttir. Ener Ráðvaldr 
hafði ráðit 5 ár fyrir Beneventum andaðist 
hann. Tók þá Grímaldr bróðir hans við her- 
togadóminum ók hölt hálfan þriðja tug vetra 


ri 

síðan, ok verðr margt af honum at segja. 
Hann gat son. við hertekinni konu þó göf- 
ugri, sá hét Rómvaldr, ok dætrtvær.  Grím- 
aldr var. hinn mesti hermaðr ok ágætr um 
allt. Komu Grikkir í land hans ok ætluðu 
at ræna klaustr Michaelis höfuðengils á Garg- 
ansfjalli; en Grímaldr fór at þeim með her 
ok felldi þá alla. Hróðarr konungr hafði þá 
-haldit 16 ár ríki ok fjóra mánuði betr, er 
hann tók sótt ok andaðist (653). Tóku Lang- 
barðar Hróðvald son hans yfir sik. Konungr var 
„grafinn hjá klaustri. hins heilaga Jóns skírara. 
Fór þangat seinna sá maðr, er opna vildi 
leiði hans ok ræna þat, ok svá gjörði hann, 
ok fekk þar marga góða gripi; en um nótt= 
ina dreymdi hann Jón skírara, ok var mjök 
reiðuligr, svá at maðr þessi hræddist. Hann 
mælti: „Hví vartu svá djarfr, at þú hrærðir 
„við líkama Hróðars konungs? Því þó at hann 
væri eigi rötttrúaðr, fól hann sik mér á hendr; 
ok fyrir þat, at þú gjörðir slíkt, skaltu aldri 
koma í mína kirkju.“ Þessi maðr ætlaði síð- 
an einusinni at ganga í kirkjuna. Var hann 
þá lostinn svá mikit högg sem þat hefði 

gjört hinn sterkasti bardagamaðr. Segir Páll 
djákn, at þat hafi sagt sér gamall maðr 
á sínum dögum, er þat hefði sét sjálfr. 
Settist Hróðvaldr í ríki eptir þat hann hafði 
gjört erfi föður síns, ok fekk Gunnbjargar 
dóttur Agilólfs konungs ok Þjóðlindar. Hún 
var lík móður sinni, oklet byggja aðra kirkju 
í Ticinus til vegs hinum heilaga Jóni skír- 
ara, ok:skreytti hana gulli ok silfri ok dýr- 
um vefnaði ok auðgaði hana at öllu, ok þar 
var leitt lík hennar seinna. Henni var bor- 
inn hórdómr undir bónda sinn af manni nokk- 
urum, en þræll hennar bað konung, at hann 
„mætti halda éinvígi við þann mann ok sanna 
„svá sakleysi hennar. Þat leyfði konungr, ok 
horfði allr lýður á er þeir börðust, ok féll 
sá maðr at fótum þrælnum, en drottning 
fekk þá aptr allan veg sinn, er hún hafði 
áðr haft. En Hróðvaldr var eigi konungr 
lengr en 5 ár ok 17 daga (658). Er sagt 
hann hafi tekit konu eins Langbarða ok hafi 
„sá vegit hann. Kom þá til ríkis Árbjartr 
Gunnvaldsson bróðurson Þjóðlindar drottning- 

ar. Hann lét byggja Drottins kirkju fyrir 
vestrhliði á Ticinus ok auðgaði hana mjök. 


50. Grimaldr ok Goðbjartr 

konungr. 

Áðr þetta var andaðist Heraclius Mikla- 
garðs keisari, ok váru Heracleon ok Konstan- 
tinus synir hans keisarar eptir hann mjök 
stutta stund. En þá Konstans son Konst- 
antinus. Er þá sagt, at drottning Persa kon- 
ungs hafi flúit frá manni sínum ok komit til 
Miklagarðs ok viljat taka kristni, ok verit 
þar vel tekin ok skírð. Hafi Persa konungr 
heimt hana aptur, ok eigi hafi hún tekit því, 
nema hann kristnaðist, ok hafi þat gengit 
fram. Fær eigi sú saga verit sönn, því at 
engi Persa konungr var kristinn, ok Persar 
váru komnir undir Serki í þenna tíma, ok 
engi innlendr konungr þar í marga manns- 
aldra síðan. Þá urðu mörg hertogaskipti á 
Langbarðalandi. Ok er Árbjartr konungr hafði 
setit í Ticinus ok ráðit löndum í níu sumur, 
tók hann sótt ok andaðist (667). Átti hann 
eptir tvá sonu unga, Bjartráð ok Goðbjart. 

Þeir fengu ríki báðir. Sat Goðbjartr í Ti- 
cinus, en Bjartráðr í Miðlandi. —Tllir menn 
gengu í milli þeirra, ok rægðu þá saman; 
ok svá kom því, at hvárr vildi leita á ann- 
ars ríki.  Goðbjartr tók þat til, at hann sendi 
Geirvald hertoga í Taurinsborg á fund Grím- 
alds hertoga í Beneventum, því hann var þá 
frægr at hreystiverkum, ok bað hann koma 
til sín sem skjótast ok veita sjer lið í móti 
Bjartráði bróður sínum, ok hét honum konungs 
dóttur systur sinni til eiginorðs. En sá sem 
sendr var, reyndist heldr útrúrr. Hann fann 
Grímald, ok bað hann koma ok gjörast kon- 
ungr Langbarða. „Deila nú um ríki,“ sagði 
hann, „bræðr tveir ungir, en þú ert ráðinn 
fyrir aldrs sökum, ráðagjörðarmaðr mikill ok 
hinn garpligasti.“ Ok erGrímaldr heyrði tölu 
hans, rann honum hugr til Langbarða ríkis 
ok skipaði Rómvaldi syni sínum hertogadóm 
í Beneventum, en bjóst sjálfr á leið til Ti- 
cinus ok hafði lið valit. En hvar sem hann 
kom til borga á leiðinni, þá fekk hann sör 
vini ók fylgismenn, er allir vildu hafa hann 
at konungi. Hann sendi Þrasmund jarl í 

Capua um Spoletum ok Tuscaland at fá þar 
Langbarða til fylgis við sik... Gekk hann 
drengiliga fram í því sem honum var boðit, 
ok mætti Grímaldi með miklu fylgdarliði, er 
hann hafði fenpit hjá Æmilíu. En er Grím- 
aldr kom nærri Placentíu með miklu liði ok 
styrku, sendi hann Geirvald, er Goðbjartr 
konungr hafði sent til hans, undan sér til 
Ticinus at segja Goðbjarti komu sína fyrir. 
Hann kom á fund Goðbjarts konungs, ok 
sagði honum, at Grímaldr mundi skjótt koma. 
Konungr spurði hann ráðs, í hverjum stað 
hann ætti at: búa honum viðtöku.  Geir- 
valdr svikari svarar: „Með því at Grímaldr 
kemur hér fyrir þínar sakir, ok á at fá syst- 
ur þinnar, þá er þat makligast at þú búir hon- 
um vist í höllinni.“  Goðbjartr löt gjöra svá 
allt sem hann sagði, ok var Grímaldi boðit 
til hallarinnar, ok þar skyldi hann hafa gist- 
ingu.  Geirvaldr ræddi við Goðbjart konung, 
ok. bað hann varast at mæla við Grímald 
nema hann: væri brynjaðr undir klæðum. 
„Ætlar Grímaldr,“ sagði hann, „at drepa 
þik“ ok fór konungr at hans ráðum. Síð- 


b 

an fór Geirvaldr á fund Grímalds ok sagði 
svá. „Engum málum skaltu mæla við Goð= 
bjart nema þú sért sterkliga brynjaðr undir 
klæðum, ok vel búinn við, því at hann ætlar 
at drepa þik með sverði, nær sem þit hittist, 
ok ér hann brynjaðr undir yfirklæði.“ Þeir 
mæltu sör mót til samræðu daginn eptir, ok 
er þeir heilsuðust, tók Grímaldr á konungi, 
ok fann at hann var brynjaðr. Vildi hann 
þá eigi bíða átekta, brá sverði ok vóg hann 
jafnskjótt; ok með því hann hafði þá við 
hönd mikinn afla liðs, tók hann ríkit ok lagði 
undir sik. —Goðbjartr átti son eptir, ungan 
mjök, er Ragnbjartr (Reginbert) hét. Hon- 
um vár skotitundan af trúnaðar mönnum kon- 
ungs ok fóstraðr með leynd; en þó Grímaldr 
spyrði þat, vildi hann eigi gjöra leit eptir 
ungum sveini. Bjartráðr konungr sat í Mið- 
landi, ok spurði at bróðir hans var fallinn. 
Flýði hann þá þegar ok stökk úr landi, ok 
hitti Cagan Avara konung, en skildi eptir 
konu sína Hróðlind ok son sinn ungan, er 
Húnbjartr hét: Sendi Grímaldr eptir þeim, 
ok lBt flytja þau til Beneventum. Geirvaldr 

hertogi, er þessu hafði af stað komit, hafði 
eigi látit í ljós koma gjafir þær, er hann 
hafði átt at færa Grímaldi frá konungi sín- 
um nema eitthvat, en eigi fagnaði hann lengi 
sinni sýslan. Hafði Goðbjartr konungr átt 
frænda einn í Taurinsborg, lítinn mann ok 
smáskeytligan. Hann vissi, at Geirvaldr her- 
togi mundi fara til bæna í Jónskirkju á páska- 
degi, ok fór upp á skírnarkerit ok hélt sér 
um stólpa er þar var með hinni vinstri hendi. 
Þar átti Geirvaldr at ganga fram hjá. Hafði 
hann undir skikkju sverð brugðit; ok er Geir- 
valdr fór þar nær ok gekk fram um, reiddi 
hann sverðit, ok kom á hálsinn, ok tók nær 
af höfuðit; en þeir sem váru með Geirvaldi 
hljópu at honum ok særðu hann mörgum sár- 
um ok drápu hann, ok fekk hann þó áðr 
hefnt síns herra. 

V. þáttr af Grimaldi konungi, Bjartráði ok 
Húnbjarti. 
1. Viðskipti Grimalds ok Bjart= 
ráðs. 

Þá er Grímaldr konungr var styrkr orð= 
inn í ríki, gekk hann at eiga dóttur Árbjarts 
konungs, en systur Goðbjarts, er honum hafði 
heitin verit; en herinn frá Beneventum þann er 
honum hafði fylgt til liðveizlu, lét hann fara 
heim með gjöfum stórum; þó hafði hann nokk- 
ura ;neð sör eptir, er honum þótti mest um 
vert ok gaf þeim stóreignir En er hann spurði, 
at Bjartráðr hafði flúit til Cagans Avara kon- 
ungi, ok var með honum, sendi hann mann 
þangat ok löt segja A vara konungi, at ef hann 
höldi Bjartráði í ríki sínu, mundu Langbarðar 
eigi láta hann sitja með friði. Við þau boð lét A- 
vara konungr kalla á Bjartráð, ok sagði honum 
hvat um var, bað hann fara hvert erhann vildi, 
lézt eigi vilja at Avarar ok Langbarðar ættu 
fjandskap um hans mál Þá er Bjartráðr 
heyrði þat, röði hann af at fara til Ítalíu sjálfr 
ok á fund Grímalds. Hafði spurt, at hann 
væri mildr af griðagjöfum, ok vildi hætta til. 

Fór hann sem hann ætlaði, ok er hann kom í eins 
hverja borg nærri, sendi hann Húnólf hinn 
tryggasta vin sinn undan sér á fund Grím= 
alds konungs, at segja honum komu sína fyr- 
ir.  Húnólfr fór á konungs fund ok sagði 
honum, at Bjartráðr kæmi í trausti til hans á 
fund við hann. Konungr svaraði: „Koma 
má hann í trúnaði, eigi skal honum illt gjöra.“ 
Litlu síðar kom Bjartráðr ok gekk inn fyrir 
Grímald konung ok ætlaði at knéfalla, en kon= 
ungr tók undir hendr honum ok rétti hann 
upp ok kyssti hann. Þá mælti Bjartráðr: 
„Ek sem þræll þinn konungr; ok af því ek 
vissi, at þú varst vel kristinn ok trúlyndr, 
þá treysti ek á mildi þína ok kom fyrir þik, 
heldr en vera meðal heiðingja, er ek átti kost 
á.“ Konungr mælti, ok sór við sem vana= 
eiðr hans var: „Því skýt ek til þess, er ldt 
mik í heim berast, at síðan þú komst á minn 
trúnað vil ek eigi þú hafir illt í nokkuru, 
en mun gjöra svá við þik, at þú megir lifa 
sem sæmiligast“. Var honum þá boðin gist- 
ing í miklu húsi ok beðinn at taka hvíld 
eptir langt erviði. . Lét. konungr veita hon- 

um vistir af allsherjaríé ok lét fá honum nægt= 
ir af öllu því er hann þurfti. En er Bjart- 
ráðr kom til gistingar þeirrar, er konungr hafði 
búit honum, kom á fund hans fjöldi manna 
í Ticinus, sumir til at sjá hann, en sumir af 
fornum kunnugleik til at heilsa honum. Skorti 
þá eigi illar tungur ok komu sumir illgjarnir 
hræsnismenn á konungs fund, ok sögðu hon= 
um, at eigi mundi hann ríki halda né lífi 
nema Bjartráðr væri drepinn sem skjótast, ok 
færðu þat til líkinda, at allir borgarmenn hlypi 
til hans. Tók Grímaldr at leggja trúnað á 
slíkar ræður, og gleymdi því er hann hafði 
„heitit, ok föllst á at ráða Bjartráð af. En 
er hann hugfesti slíkt, var dagr mjök liðinn, 
ok réðist hann þá um við nokkura menn, hversu 
þat skyldi fara fram at morgni. Var þat með 
þeirra ráði, at hann sendi honum um aptan- 
inn margra handa rétti ok hin dýrustu vín, 
svá at hann mætti drekka vel þann aptan 
ok fram á nótt, ok verða svá yfirkominn, at 
hann gætti sín eigi. „Einn maðr hafði sá verit 
í þjónustu föður hans, er honum bar vistirnar 
þær er konungr sendi. Sá lðzt heilsa honum 

ok beygði höfuðit undir borðit ok skaut því at 
honum, at konungr vildi honum bana. Þá 
bauð Bjartráðr skenkjara sínum, at hann skyldi 
bera sér á silfrbikar vatn eitt ok láta sem 
væri vínit; en þeir sem höfðu borit honum 
vínit frá konungi minntu hann á orð kon- 
ungs, ok báðu hann tæma bikarinn. Hann 
kvaðst mundi gjöra svá til vegs konungi ok 
drakk vatnit. Fóru nú konungsmenn til baka 
ok sögðu honum, at hann drykki úsleituliga. 
Konungr mælti: „Drekki nú rútr sá, á morg- 
un mun hann láta vínit ok blóð sitt með.“ 
Bjartráðr kallaði bráðliga á Húnólf, ok sagði 
honum, at konungr hefði ráðit honum bana. 
Hann sendi þegar svein í hús sitt at reiða 
sængr ok bað hann láta sína sæng vera næst 
við Bjartráðs. En er hér var komit, sendi 
Grímaldr konungr jafnskjótt vörðu sína at 
því húsi, er Bjartráðr átti at hvíla, ok bað 
þá gæta til, at hann kæmist með engu móti“ 
á brott. - Ok ér lokit var máltíð ok allir 
váru á brott farnir urðu þeir eptir í sængr- 
herbergi Bjartráðr ok Húnólfr ok klæðasveinn 
Bjartráðs, ok váru þeir allir í einum trún- 

aði. Sagði Húnólfr sveininum ráðagjörð sína, 
ok bað hann þess, ef Bjartráði yrði „undan 
skotit, skyldi hann sem lengst hann mætti 
láta sem hann svæfi, ok höt hann því. Þá 
tók Húnólfr sængrklæði sín ok ábreiðu ok 
bjarnarskinnn, ok batt á herðar Bjartráði, ok 
lét sem hann væri þræll einhverr, ok tók at 
reka hann út af dyrunum ok mæla margt illa 
við hann, ok laust hann með staf svá hann 
féll við ok eigi einu sinni. . Heyrðu þá dyra- 
verðir konungs hark þat, er Húnólfr gjörði, 
ok spurðu hvat um væri. Hann svarar: 
Þessi hinn armi þræll hefir búit mör hvílu 
Í húsi hins drukkna Bjartráðs. Hann.er svá 
úfærr, at hann sefr sem dauðr, hefi ek ærit 
lengi fylgt hans fásinnu, en nú vil ek hvergi 
hvílast héðan af meðan jeg lifi nema í húsi 
konungs míns.“  Dyraverðir hugðu hann satt 
mæla, ok þótti vel fallit, ok létu hann fara 
á brott ok þrælinn er þeir ætluðu, en var 
Bjartráðr. Hann var allr hulinn um höfuðit 
„al því ér hannbar. „Fóru þeir sem þeir máttu, 
en klæðasveinninn var einn eptir inni, okvár 
„vandliga gætt hússins.  Húnólfr kom Bjart- 

ráði út úr borginni af múrshyrningu við ána 
Ticinus; hleypti honum þar ofan í kaðli ok 
fekk honum fylgdarmean nokkura, „er hann 
mátti. Þeir fundu hesta á beit ok riðu þeim 
um nóttina til Astaborgar. Þar váru vinir 
Bjartráðs. Sótti hann þáðan sem skjótast til 
Taurium, .ok komst svá út fyrir landamæri 
Ítalíu í ríki Frankismanna. — Varð svá með 
guðligri forsjá borgit lífi hans, er hann var 
saklaus, ok afstýrt jafnframt illræði konungs, 
er hann hugði at vinna í úvizku. 


2, Hversu konungi varð við. 


Grímaldr konungr hafði skipat verði í 
flokkum allt frá höllinni til húss þess, er 
Bjartráðr var Í, svá at með engu móti mátti 
á brott komast nema með vitund eða vilja 
einhverra þeirra; eigi heldr hlaupast af leið 
milli hallarinnar ok húss hans. Ok um morg- 
uninn sendi hann menn til að sækja hann ok 
færa til hallarinnar. Þeir komu til herberg- 
is þess, er þeir ætluðu hann hvíldi í, ok börðu 
at dyrum, en klæðasvtinninn, er inni var, 
mælti til þeirra: -„Verit nú vægir við hann, 

ok leyfit honum enn at sofa nokkut, því hann 
er þreyttur eptir langferðir ok sefr fast mjök. 
Þeir lötu svá vera, ok sögðu orð hans kon- 
ungi. Kváðu Bjartráð enn sofa fast. - Kon- 
ungr mælti: „Hefir hann svá mjök fynlt sik 
af hinu sæta víni í gær at hann fær eigi enn 
vaknat“. Bauð hann þeim at fara öðru sinni 
ok vekja hann ok færa til hallarinnar. Þeir 
komu til dyra á herbergi því, er þeir ætluðu 
Bjartráðr mundi í vera ok börðu á fastara 
en áðr.  Klæðasveinninn tók aptr at biðja 
þá, at þeir leyfðu honum enn at sofa nokk- 
ut; en þeir kölluðu reiðuliga; sögðu rútr sá 
hefði ærit sofit, ok brutu upp hurðina með fót- 
um sínum, gengu inn ok leituðu at Bjartráði 
í hvílunni. Fundu þeir hann þá ekki, ok ætl- 
uðu hann mundi genginn eyrinda sinna; vitj= 
uðu þeir nú um þat, ok fundu hann eigi á 
þeirri leið. - Þá spurðu þeir klæðasveininn, 
hvat af honum væri orðit. Hann kvað hann 
flúinn. Tóku þeir í hár honum ok börðu 
hann ok leiddu til hallarinnar ok fyrir Grím- 
ald konung, ok sögðu hann vissi um flótta 
Bjartráðs með honum. Kváðu hann maklig- 

an hins versta dauðdaga. Konungr bað þá 
sleppa honum, ok spurði hann innvirðuliga, 
hversu til gekk um flótta þann. Hann sagði 
honum alla söguna: Þá mælti konungr til 
þeirra er við váru: „Hvat sýnist yðr um 
þenna mann, er slíkt hefir gjört?“ Þeir svör- 
uðu allir, at hann væri verðr hins versta dauða. 
Grímaldr konungr mælti: „Þat vitna ek til 
þess, er mik löt í heim berast, at sá maðr 
er verðr gott at hafa, sem gaf sik í dauða 
fyrir trúleiks sakir við herra sinn.“  Gjörði 
hann hann jafnskjótt at klæðasveini sínum, ok 
bað hann sýna sér slíkan trúleik sem Bjart- 
ráði, ok höt at gjöra honum margt gott: Þá 
spurði konungr, hvat orðit væri af Húnólfi, 
ok fekk at vita, at hann var flúinn í kirkju 
Michaels höfuðengils. Sendi hann þangat til 
hans, ok höt honum, at eigi skyldi hann illt 
ske, ef hann fyndi sik í trúnaði. Húnólfr 
hlýddi því ok kom til hallarinnar þegar, ok 
föll til fóta konungs. Konungr spurði hann, 
hversu Bjartráðr hefði á brott komizt. En 
hann sagði honum alla sögu. Konungr lof- 
aði trúleik hans ok ráðkænsku, ok gaf honum 

„ allar eignir sínar, ok hvat sem hann þurfti at 
hafa. Var hann með konungi. Einhvern dag 
nokkuru seinna spurði Grímaldr konungr Hún- 
ólf, hvárt hann vildi þá heldr vera með Bjart- 
ráði. - Hann: mælti, ok lagði eið á ofan: 
„Miklu heldr: vil ek herra deyja með Bjart- 
ráði en lifa í fullri sæld í nokkurum stað 
öðrum.“ Þá spurði konungr klæðasveininn : 
„Hvárt þykir þör betra at vera með mér Í 
höllinni eða með Bjartráði í útlegð?“ Hann 
svaraði hinu sama sem Húnólfr. Konungr 
virði vel orð þeirra, ok lofaði trúleik þeirra, 
ok bað Húnólf kjósa úr eigu sinni hvat er 
hann vildi, sveina ok hesta ok ýmsan útbún- 
að ok fara síðan frjálsan á fund Bjartráðs. 
Ok slíkt hit sama gjörði hann við klæðasvein- 
inn. Fengu þeir allt, er þeir áskildu, ok löt 
hann fylgja þeim til Frakklands, svá þeir næðu 
á fund Bjartráðs, er þeim var svá ástfólginn. 


3. Bardagi við Frankisímenn. 


Þá kom herr Frankismanna úr Provincíu — 
þat er syðst á Frakklandi ok svá kallat af 
því at þar var fyrri skattland Rómverja —. 


$ 

Þeir leituðu suður á Ítalíu, ok fór Grímaldr 
konungr á móti þeim með Langbarðaher ok 
hafði eigi liðskost. Löt hann þá sem hann 
flýði fyrir atgangi þeirra, en skildi eptir her- 
búðir sínar ok tjöld ok mörg gæði, ok mest 
af góðu víni, en menn enga. Hugðu Frank- 
ismenn hann mundi af hræðslu flúit hafa, ok 
gekk allr fjöldi þeirra inn í tjöldin at ræna, 
átu ok drukku ok höldu stórveizlur. Um síð- 
ir urðu þeir svæfðir og víndrukknir. Kom 
þá Grímaldr at þeim um miðja nótt ok felldi 
svá margt lið af þeim, at fáir komust undan 
heim í sitt land, ok vann hann upp skaða sinn. 
Þar var síðan kallaðr Lækr er þeir börðust, 
ok var þat skammt frá borginni Este. 


4. Frá Komstans keisara ok 
Rómvaldi. 

Konstans Rómverja keisari í Miklagarði 
hyggr nú at taka Ítalfu af Langbörðum með 
afli. Fór hann frá Miklagarði með ströndun- 
um til Aþenuborgar en síðan sjóleiðis til Tar- 
entu. Hann spurði einsétumann einn, er ætl- 
at var at hefði spádóm helgan. hvárt hann 

mundi fá sigrat Langbarðaþjóð ok náð Ítalfu, 
Sá bað hann gefa sér einnar nætr. frest til 
at: biðja guð birta sér þat efni. Ok er keis= 
ari kom at morgni, mælti hann: Enginn fær 
undir sik lagt Langbarðaþjóð, því at drottn- 
ing ein, er til þeirra kom af öðru landi, lét 
byggja kirkju hins heilaga Jóns skírara á 
landamæri þeirra, ok fyrir þá sök biðr hinn 
heilagi maðr jafnan fyrir Langbörðum. En 
koma mun stund, þegar sú kirkja verðr lítils- 
virð. ok þá mun þjóðin farast.“ Segir Páll 
djákn svá, at þau skipti yrðu síðar á um 
Jónskirkju, er Þjóðlind drottning lðt byggja, 
at hún væri veitt til forráða mörgum ok ú- 
verðugum glæpamönnum fyrir fémútu seinna, 
ok þá brigði hamingju Langbarða. En eigi 
lét Konstans keisari svar þetta hepta för sína. 
Fór hann frá Tarentu með her sinn til Bene- 
ventanalands ok vann allar borgir Langbarða 
er á leið urðu. Var vörn mikil fyrir í Lu- 
ceríu auðugri borg á Púli, en þó vann hann 
hana, ok braut við velli. En Arentía var 
svá sterkt vígi, at hann mátti eigi vinna þat. 
Síðan lagðist hann með öllum her sínum um 

Beneventum, ok sótti þar at ákafliga. Róm- 
valdr son Grímalds konungs var þar hertogi, 
ok þó enn lítt af barnsaldri. Hann sendi 
jafnskjótt sem hann spurði komu keisarans 
Saxvald fóstra sinn á fund Grímalds kon- 
ungs föður síns morðr yfir ána Pó, ok bað 
hann koma sem skjótast ok veita sér ok Bene- 
ventmönnum öflugt lið. Grímaldr konungr 
bjó sik þegar, er hann fekk boðin, ok hölt 
her sínum til Beneventum. Sneru margir aptr 
af honum á leið ok fóru heim, ok sögðu 
svá, at hann hefði skilit við höll sína ok 
heimaborg, ok ætlaði svá til Beneventum, at 
hann kæmi aldri aptr. Herr keisarans sótti 
at Beneventum nreð margháttuðum vígvölum. 
en Rómvaldr og Langharðar vörðust hraust- 
liga. Höfðu þeir engan afla til at fara út 
á víðan völl ok berjast við slíkan mannfjölda ; 
en þó hlupu opt ungir menn ok valdir út 
úr borginni í herbúðir Rómverja, ok gjörðu 
þeim mannskaða mikinn.  Grímaldr konungr 
tók nú að nálægjast, ok sendi þá fóstrann, 
sem fyr var nefndr, undan sér á fund Róm- 
valds at segja honum komu sína fyrir. Ok 

er hann kom nærri Beneventum, náðu Grikkj= 
ar honum ok færðu hann keisaranum. Hann 
spurði, hvaðan hann kæmi.  Saxvaldr kvaðst 
sendr af Grímaldi konungi, en hann kæmi 
brátt á eptir sér. Þá skaut keisarinn á her- 
þingi, ok réðist um, hversu hann skyldi semja 
við Rómvald, svá at hann kæmist þaðan á 
Púl. Hann tók systur Rómvalds í gislingu 
ok sættist við hann. Hún hét Gisla; en lét 
leiða Saxvald at múrnum ok hét honum dauða, 
ef hann segði Rómvaldi eða borgarmönnum 
nokkut um komu Grímalds. Kvað hann heldr 
segja skyldu, at hann mundi aldri koma þeim 
til liðs. Hann hét at gjöra sem honum var 
sagt. En er hann kom at múrnum kvaðst 
hann vilja sjá Rómvald. Þurfti þess eigi 
lengi at bíða, því Rómvaldr kom brátt í aug- 
sýn. Þá kallaði hann til hans, ok mælti: 
„Vertu öruggr herra Rómvaldr, ok lát eigi 
skelfa þik, því at trúa máttu því, at faðir 
þinn kemr brátt til liðs við yðr. Hann var 
þessa nátt hjá ánni Sangrus með miklu liði 
ok styrkvu. Þess bið ek eins, at þör gjör- 
it vel við konu mína ok börn, því at eigi 

munu ilimenni þau er mik tóku unna mér 
lífi at halda.“ Ok er hann hafði svá mált, 
lét keisarinn höggva höfuð af honum, ok var 
því skotið inn í borgina af valslöngu. Lét 
Rómvaldr færa sör þat ok kyssti þat með 
tárfelli, og lét grafa síðan virðuliga. En 
Konstans keisari óttaðist nú komu Grímalds 
Ok löt af umsátrinu ok fór til Púls.  Gjörði 
þá járlinn í Capua her hans áras mikla við 
ána Calor, þar sem síðan var kallat at orr- 
ustu, ok veitti honum ærnan skaða. Ok er 
keisari kom til Púls, bauð sik til einn af gæð- 
ingum hans er nefndr er Saburrus, at hann 
skyldi berjast við Rómvald ok sigra hann, 
ef sör væri fengnar 20,000 manna til for- 
ráða. - Var honum fengit þat lið, ok hélt hann 
þangat sem Forinus nefndist ok sló þar her- 
búðum. Grímaldr var þá kominn til Bene- 
ventum, ok spurði þat, ok vildi ráðast í móti 
honum. Þá mælti Rómvaldr son hans: Eigi 
þarf ek þess, at þér fáit mér svá mikit af 
yðru liði. Mun ek berjast við hann með Guðs 
aðstoð ok sigrast á honum, en yðvarri tign ber 
miklu meira frægðarorð.  Röðist svá, at hann 
5 

fekk nokkut lið hjá föður sínum, ok jók með 
sinn her, ok fór svá í móti Saburrus. En 
áðr hann lagði til bardaga lét hann herlúðra 
við kveða í 4 stöðum, ok hleypti síðan at 
þeim Saburrus djarfliga. Tóku Grikkjar fast 
í móti ok varð hörð orrusta. Þá sótti fram 
einn af mönnum Grímalds konungs, er vanr 
var at bera merki hans, ok höt Ömlungr 
(Amslung), ok lagði til eins af Grikkjum 
með spjótinu tveim höndum ok í gegnum 
hann ok hóf hann upp úr söðlinum, er hann 
sat í, yfir höfuð sér á spjótsoddinum. Ok 
er Grikkjar sáu þat, kom æðra í lið þeirra, 
ok sneru síðan á flótta, ok varð af þeim mann- 
fall mikit, því at flóttinn varð þeim at 
binu mesta tjóni, en Rómvaldi ok Langbörð- 
um at sigri. Komst Saburrus aptr á fund 
keisarans með fáu liði ok vansæmd mikilli, 
ok þótti betr, at hann hefði sparat stóryrði. 
En Rómvaldr fór til Beneventum með sigri 
sínum, og fagnaði faðir hans honum vel ok 
allir aðrir, er þeir váru þá óttalausir. 

5. BMaunði Monstans keisara. 

Þá er Konstans keisari sá, at hann hafði 
engu áleiðis komit við Langbarða, sneri hann 
reiði sinni á páfa ok Rómaborgarmenn. Fór 
hann frá Púli til Róms. En við sjötta rast- 
arstein frá borginni mætti honum  Vitalianus 
páfi með klerkum sínum ok Rómaborgarlýð. 
Keisari gaf honum kórkápu gullofna, ok var 
í Róm 12 daga. Tók hann þaðan allar forn- 
ar menjar ok dýrgripi ok sendi til Mikla- 
garðs. — Var þat með svá miklum ofrgangi, 
at hann sneyddi Maríukirkju sjálfa. Þaðan 
fór hann til Nicopolis ok landveg til Rhe- 
gium. Þaðan út í Sikiley, ok settist í Syra- 
cusu borg ok þjáði þar allan lýð, svá at 
margir örvæntu sér lífs í þeirri ánauð; rændi 
kirkjur ok hvat sem fyrir varð. Hann var 
þar lengi, ok var um síðir lostinn til bana í baði 
af sjálfs síns manni. Gjörði sik þá at keis- 
ara sá maðr í Sikiley, er Mezitius hét, ok 
var þar herjat á hann úr öllum áttum í Syra- 
cusa ok þar var hann drepinn ok margir 
hans menn. En er þat spurðu Serkir komu 
þeir frá Afriku, tóku Syracusaborg, ok drápu 

Er 

þar allan fjölda manns, en sumir flýðu til 
fjalla. Höfðu þeir heim með sér ofamikit 
herfang, ok allt þat sem  Konstans keisari 
hafði tekit í Róm, ok leiddi þat af þessari 
herför hans. Gisla, dóttir Grímalds konungs 
var flutt með öðrum til Sikileyjar ok andað- 
ist þar. 


6. Viðskipti Gríimalds við Lupus 
ok Avara. 

Þá var svá mikill þrumugangr, at öllu 
spillti af þeim ok af úrfellum. Dó fjöldi 
manna ok dýra, er fyrir varð. En Grímaldr 
konungr, er hann þóttist hafa frelsat landit 
frá Grikkjum, hugði á at fara norðr til borg- 
ar sinnar Ticinus. - Gipti hann þá Þrasmundi 
Capuajarli dóttur sína aðra, systur Rómvalds, 
fyrir hreystiligt fylgi við sik, ok gjörði hann 
síðan at hertoga í Spoletum, ok fór því næst 
nórðr Í Ticinus til hallar sinnar. Hann hafði 
falit þeim höfðingja, er Lupus, hét borg sína 
á hendr meðan hann var á brottu; er at sjá 
sem hann hafi verit Langbarði, þó at nafn 
hans væri innlent á Ítalíu, því at margir Lang- 

barðar höfðu þá tekit nöfn Latínumanna. 
Lupus þessi gjörðist hertogi í Friaul. Hann 
herjaði til eyjar einnar nærri Aquileia með 
riddaraliði miklu, ok rændi Aquileiaborg ok 
sjálfa höfuðkirkjuna. Framdi hann mörg harð- 
ræði, meðan konungr var eigi við, því hann 
ætlaði hann mundi aldri aptr koma til Ti- 
cinus. En er hann spurði til ferða hans, 
treysti hann eigi vel sínum framferðum, þótt- 
ist vita, at konungr mundi finna at því, er 
honum líkaði ekki. Fór hann þá til Friaul 
ok gjörði uppreist móti konungi.  Grímaldi 
konungi þótti illt at hefja úfrið innanlands, 
svá at Langbarðar ættist við sjálfir. Sendi 
hann þá boð Cagan Avara konungi, ok bað 
hann koma með her til Friauls, ok fara móti 
Lupus ok þröngva kosti hans. Brá Avara 
konungr við, ok kom með mikinn her þang- 
at sem heitir Fljót. Segir Páll djákn, at 
þetta hafi sagt sér gamlir menn á sínum döp- 
um, er verit höfðu í þeim úfriði. Lupus ok 
Friaulsmenn fóru í móti Avara konungi, ok 
börðust við hann. Var svá barizt einn dag, 
at Lupus felidi mikinn her af Avörum, en 

hans menn urðu fáir sárir, ok stóð eigi við þat. 
Tóku þeir annan dag til orrustu, ok féll þá 
nokkut af Friaulsmönnum ok nokkurir urðu 
sárir, en af Avörum föll margt lið. Þeir 
börðust hinn þriðja dag, föll þá mikill fjöldi 
af Lupusmönnum, en þó eydáist miklu meir 
herr fyrir Avara konungi. En á hinum fjórða 
degi kom svá mikil úgrynni Avara liðs, at 
Friaulsmenn komust varla undan á flétta. 
Þar föll Lupus hertogi. En þeir sem eptir 
váru bjuggu um sik í kastölum. Fóru þá 
Avarar hvervetna yfir byggðina, brenndu ok 
rændu, ok gekk þat svá nokkura daga. Sendi 
þá Grímaldr konungr boð til þeirra, ok bað 
þá láta af hernaði. Þeir gjörðu menn til 
hans aptr, ok kváðust eigi mundu láta Friaul; 
létust hafa unnit þat land með sínum vápn- 
um. Þá þótti Grímaldi nauðsyn at draga 
saman herinn, er Avarar höfðu rekit úr lönd- 
um sínum. Fekk hann eigi allmargtlið, svá 
skjótt sem til þurfti at taka, móti slíku fjöl- 
menni sem þeir höfðu; en fór þó út á víða 
völlu móti þeim ok lét slá landtjöldum sín- 
um. Cagan sendi menn til hans með afar= 

kostaboðum, ok dvaldi Grímaldr þá nokkura 
daga með sér, en á hverjum degi löt hann 
menn sína ganga fram hjá þar sem sendi- 
menn sáu þá, ok höfðu æ annan búnað ok 
önnur vápn, ok váru þó hinir sömu menn. 
Þá ætluðu sendimenn þat mundi vera nýir 
herr hverr at öðrum, er þar kom saman, ok þótti 
sem herr hans mundi vera útöluligr. Grím- 
aldr mælti, er hann sá, at þetta fekk á þá: 
„Nú mun ek skjótt hitta Cagan yðar með 
öllum þeim her, er þér hafit sét, ok mun ek 
eyða Avara her, nema þór hafit yðr skjótt 
frá Friaul. En er sendimenn sáu þessa hluti 
ok heyrðu, fóru þeir á fund konungs síns, 
ok sögðu honum, at Grímaldr konungr mundi 
brátt koma með úflýjandi herliðs. Við þat 
brá Avara konungi, ok tók sik upp með öll- 
um sínum styrk, ok fór heim í ríki sitt. 


G. Slafar reknir. 


Varnfreður son Lupus vildi ná hertoga- 
dæmi föður síns ok hafa at eign, ok fyrir 
þá sök, at hann hræddist Grímald konung, 
flýði hann til Slafa, er bjuggu í Carnunt, ok 

fekk lið af þeim. Kom hann síðan með afla 
þeirra í land, ok þá váru Friaulsmenn trúir 
Grímaldi ok veittu honum árás, þar sem hann 
hafði landtjöld, ok féll hann þar.  Gjörðist 
sá hertogi í Friaul er Viktarr (Veetar) hét; 
hann var góðgjarn maðr ok mjúklyndr ok vin- 
sæll sínum mönnum. Spurðu Slafar, at hann 
var farinn til Ticinus, ok drógu þá saman lið 
sitt ok ætluðu at herja á Friaul. Settu þeir 
búðir þar sem Broxas er kallat skammt frá 
staðnum. En þá bar svá til, at Viktarr her- 
togi hafði farit kveldinu áðr frá Ticinus, svá 
at Slafar vissu ekki. Fóru fylgdarmenn hans 
heim sem venja er; en hann spurði þá til 
Slafa, ok váru þeir 5 þúsundir; en hann hafði 
þá með sör fimm menn ok tuttugu. Hann 
fór í móti þeim; ok er Slafar sáu þá koma 
svá fáa saman, mæltu þeir: „Nú kemr patri- 
archi móti oss með klerka sína.“ En sem 
hertoginn kom at brú á á nokkurri, þar Slaf- 
ar sátu fyrir, tók hann af str hjálminn ok 
sýndi þeim sik. Hann var sköllóttr, ok kenndu 
þeir hann, ok æptu þeir upp, at þat væri her- 
toginn. Urðu þeir svá forviða, at þeir lögðu 

á flótta, en hann elti þá með hinum fáu 
mönnum, er honum fylgdu, ok felldu þeir 
hvern af öðrum, svá at fáir einir komust und- 
an. Eptir hann var Laudarr hertogi, ok þá 
Hróðvaldr (Rod vald). 


$. Frá Grimaldi konungi. 


Grímaldr konungr tók Þjóðráð dóttur Lunus 
hertoga ok sendi til Beneventum ok gipti 
Rómaldi syni sínum. Þeirra synir váru 
Grímaldr, Gisólir ok Argils (Arichis) 
Hegndi hann ok öllum þeim, er hann höfðu 
yfirgefit, þá er hann fór til Beneventum at 
bjarga landinu; hann brenndi ok þann stað, 
er Rómverjar áttu ok kölluðu Forum Popilii, 
er hafði áreitt hann á þeirri leið, ok farit 
illa með sendimenn hans. Kom hann á föst- 
unni í Tuscaland, svá at Rómverjar vissu ekki, 
ok lagði at borginni á páskum mjök á úvart. 
Var þar þá skírnarhátíð mikit, ok veitti hann 
árás mikla ok varð mannfall ærit, svá at 
djáknarnir sjálfir, er at skírn stóðu, váru 
sumir drepnir á meðan. Eyddi hann svá þá 
borg, at hún var jafnan fámenn síðan. Grím- 

aldr konungr var mikill úvinr Rómverja fyr- 
ir þat, at þeir höfðu svikit bræðr hans, sem 
fyrr er við getit, ok því braut hann borgina Opi- 
tergium er þeir váru drepnir í, ok skipti því 
fólki öllu meðal Langbarða, er þar var Í ná= 
grenni. — Þann tíð kom Alzeco Bolgarakon- 
ungr til Ítalíu, ok hafði flúit frá landsmönn- 
um sínum; vita menn eigi fyrir hverja sök. 
Hafði hann með sér allan her sinn úr ríki 
sínu, ok hitti Grímald konung; bauðst til at 
búa í hans landi ok þjóna honum. Hann 
sendi hann til Rómvalds sonar síns í Bene- 
ventum, ok bað hann fá honum bólstaði ok 
liði hans, því þar hafði verit mjök eytt landit. 
Tók Rómvaldr því þakksamliga ok fekk hon- 
um mikit byggðarlag, er áðr hafði verit ú- 
byggt, og bjó síðan þat fólk þar, ok mælti 
á latínu, en gleymdi þó eigi sinni tungu. 
Konstantínus son Konstans hafði þá tekit keis- 
aradóm, er kallaðr var skeggr, ok fleiri tíðend- 
um segir Páll djákn frá, er eigi tóku til Lang- 
barða. Þá var Dagbjartr konungr á Frakk- 
landi; við hann gjörði Grímaldr konungr sátt- 
mál sterkt, ok þótti þá Bjartráði uggvænt um 

sik, því hann var með Frankakonungi, ok 


ætlaði at fara til Englands eða á fund Saxa- 
konungs. 


9. Grímaldr dó, en Bjartráðr tók 
ríki. 

Grímaldr konungr lét slá sér æð, ok er 
skamma hríð hafði verit bundit um hana, 
hugði hann at skjóta dúfu eina, ok tók boga 
ok bendi, hóf sik þá upp æðin við átakit; 
en þat var mál manna, at læknar, sem þá 
áttu at stilla, mundu hafa lagt nokkut ban- 
vænt við. Varð þetta Grímaldi konungi at 
bana. Hann hafði aukit nokkurum kapítul- 
um við lög Hróðars konungs. Hafði hann 
tekit undir sik Langbarðaríki 15 mánuðum 
eptir dauða Árbjarts konungs, er hann hafði 
áður lengi verit hertogi í Beneventum ok 
haldit landit um níu ár (676) með miklum 
styrk ok manndómi. Hann vár allra manna 
sterkastr ok vápndjarfastr, sköllóttr í höfði, 
en skeggit mikit ok þykkt. Eigi var með 
minna móti um ráðagjörðir hans en aflsmuni. 
Hann var grafinn at kirkju hins heilaga Am- 

brosius, er hann hafði byggja látit fyrir löngu í 
borginni Ticinus, ok átti hann eptir son ungan, 
er Geirvaldr hét; hafði gipt hann með dótt- 
ur Árbjarts konungs systur Bjartráðs. Þá 
var Bjartráðr farinn úr Frakklandi ok stig- 
inn á skip, ok ætlaði á England til Engilsaxa. 
Sigldi hann nokkut með landi fram þar til 
er kallat var af ströndinni ok spurt, hvárt 
Bjartráðr væri á skipi. Því játtu skipverj- 
ar. Þá malti sá, er kallat hafði: —„Segit 
honum, at hann fari til fóstrlands síns, því 
at nú er þriði dagr síðan Grímaldr fór frá 
þessu ljósi.“  Bjartráðr lét þá flytja sik á 
land, ok vildi hitta þann mann, er þetta mælti, 
en hann fann hann hvergi, ok ætlaði af því, at 
verit mundi hafa guðligr sendiboði, en engi 
maðr; þótti ok undarligt um svá skjóta fregn 
þangat. Hvarf hann þá heim á leið til Lang- 
barða lands; ok er hann kom til landamæra 
Ítalíu, varð hann þess vís, at öll hirð var 
búin til þjónustu við hann ok fjöldi Lang- 
barða, ok honum var ætluð öll konungsvirð- 
ing. Fór hann þá til Ticinus, ok var Geir- 
valdr hinn ungi settr af ríki, en Bjartráðr 


9.— 10. kap. Langbarða sögur. 109 


til konungs tekinn af öllum Langbörðum á 
þriðja mánuði eptir lát Grímalds. Hann var 
trúrækinn ok kathólskr at sið eða engi villu- 
maðr, réttlátr í stjórn ok hinn örvasti við 
snauða nsenn. Sendi hann þegar til Beneventum 
eptir Hróðlindi konu sinni, ok Húnbjarti syni 
sínum. 


10. Fráfall Bjartráðs konungs. 


Þá er Bjartráðr konungr var seztr Í ríki 
lét hann byggja klaustr þat, er hann kallaði 
Nýja klaustr á Ticinus árbakka, þar sem hann 
komst út úr staðnum fyrrum, Drottni til vegs 
ok hinni heilögu mey Agatha, ok safnaði 
þangat meyjum mörgum ok auðgaði þat mjök. 
En Hróðlind drottning hans löt reisa Guðs 
móður kirkju í borginni með miklum hagleik 
ok prýði ok mörgum dýrindum; þó var hún ut- 
an múra þar við sem heitir Perticas; þat merk- 
ir bjálka, er Langbarðar váru vanir at reisa þar 
á enda, ok setja trédúfu á endann. Var hún 
látin snúa þangat í átt sem einliverr frændi 
þess var dáinn ok jarðaðr, er hana hafði þar 
setta; ok var gjört til minningar. Bjartráðr 

hafði einn ríki í 7 vetr, en síðan tók hann 
til þess með sör Húnbjart son sinn. Höldu 
þeir svá báðir ríki í 10 vetr, svá at ekki varð 
til tíðenda, ok var friðr mikill hvervetna; en 
þá reisti sik ójafnaðarmaðr sá, er Álígils 
(Alchis) hét, ok varð af honum hinn 
mesti úfriðr ok manndráp. Hann var her- 
togi í Trident ok barðist við jarl einn á Bay- 
aralandi, ok sigraði hann furðuliga. Varð hann 
af því drambsamr ok reistist í móti Bjartráði 
konungi sínum, ok girði síðan um sik í Tri- 
dents kastala.  Bjartráðr konungr fór í móti 
honum ok lagðist um borgina, en Álfgils gjörði 
eitt. sinn úthlaup á hann úvörum með sínum 
mönnum, ok eyddi mjök herbúðir hans ok 
kom honum á flótta. Þó sættust þeir síðan 
fyrir þá sök, at Húnbjartr konungs son hafði 
verit mikill vinr Álfgils áðr, ok gekk í milli, 
ok kom honum í sátt við föður sinn. Vildi 
„konungr opt drepa hann, en Húnbjartr varðaði 
- því jafnan, ok kvað hann þá síðan mundu 
verða tryggvan. „Lét hann eigi af at biðja föð- 
ur sinn at fá honum til forráða hertogadóminn 
í Bresciu, hversu sem konungr mælti í móti, 

ok kvað Húnbjart mest illé gjöra mundu sjálf- 
um sér með því at efla úvin sinn til ríkis; 
en í Bresciu var jafnan mikill fjöldi göfug- 
menna Langbarða, ok ætlaði Bjartráðr, at 
Álfgils mundi hylla þá at sér ok styrkjast 
mjök af þeim. Þá byggði Bjartráðr konungr 
í Ticinus hlið mikit ok gott ok með furðuligu 
smíði við höllina, er kallat var hallarhliðit. 
Ok er hann hafði ráðit landi með syni sín- 
um um ÍO sumur, en 7 áðr sem getit var, 
tók hann sótt ok andaðist (692), ok var lík 
hans grafit hjá Drottinskirkju, er Árbjartr 
faðir hans hafði látit reisa. Hann var fríð- 
vaxinn ok fullkominn á vöxt, mildr ok mjúk- 
lyndr. Húnbjartr kvæntist, ok gekk at eiga 
Ermlind af Englandi. „ Hún fór eitt sinn í 
bað, ok sá þar stúlku nokkura er Theodote 
höt, af hinni göfugustu ætt einhverri með 
Rómverjum; sú var harla fögur álitum ok 
hafði gult hár sítt allt at fótum. Sagði hún 
bónda sínum af fegurð hennar ok kvaðst 
aldri slíka sét hafa.  Húnbjartrlöt eigi mjök 
á sér festa, þó kona hans segði honum slíkt, 
en fekk þó ást til meyjarinnar, ok er hann 

fór til veiða á skóg þann, er Borg het, löt 
hann Ermlindi drottningu sína fara með sér, 
en hann hvarf til baka um nótt til Ti- 
cinus, ok lét færa sér þar meyjuna Theodote 
ok svaf með henni. Braut hann um þvert 
síðan, ok kom henni í klaustr í Ticinus, þat 
cr af því var kallat Theodote klaustr. 


11. Viðskipti HMúnbjarts ok Álfgils. 


Aldi ok Grausi hötu tveir menn í Bresciu 
auðugir, þá fekk Álfgils til fylgdar ok marga 
aðra af Langbörðum til mótgangs við Hún- 
bjart konung, ok minntist lítt vinsemdar hans 
"margreyndrar við sik ok eiða þeirra, er hann 
hafði sjálfr unnit honum. Ok einhverju sinni, 
ær Húnbjartr var eigi heima, fór hann með 
fjölmenni í ríki hans ok inn í höllina í Ti- 
cinus. Konungr spurði þetta, þar sem' hann 
var ok flýði til eyjar einnar í Larius vatni ok 
víggirti sik þar rammliga. En allir þeir er 
unnu honum hörmuðu mjök hans hag, ok mest 
klerkarnir, er mestir váru vinir hans. En 
Álfgils var þeim öllum illr; ok er því eigi 
undarligt, þó honum hafi ámælt verit. Bysk- 


ll. kap. Langbarða sögur. 113 


up var í Ticinus, er Damianus hét, haldinn 
mjök heilagr ok vel at sör. Hann sá Álí- 
gils koma inn í höllina, ok óttaðist um sik 
ok kirkju sína, ok sendi fyri því til hans 
Thómas djákn sinn, vitran mann ok trúræk- 
inn, ok með honum blessan kirkju sinnar af 
sinni hendi. Var Álfgils sagt til, at Thómas 
djákn stæði fyrir dyrum, ok færði honum bless- 
an frá byskupi. Álígils löt sör eigi annt, en 
hugði þó at spotta klerka nokkut, ok mælti 
til sinna manna: #„Segit þér honum svá, at 
ef hann hefir hreinar brækr, má hann koma 
inn, en ella fari hann á brott“.  Thómas 
djákn svaraði orðum þeirra, er þeir báru: 
„Segit honum aptr svá, at ek hefi brækr 
hreinar því at ek fór í þær þvegnar í dag“. 
Þeir báru sem fyrir þá var lagt. Álfgils 
mælti: „Farit aptr, ok segit honum, at eigi 
tala ek til um brækrnar en, heldr þat sem er 
innan þeirra“. Sögðu þeir svá "Thómasi. 
Hann svaraði: „Segi þör honum, at Guð 
einn fær hnekkt mör í þeim efnum, en hann 
alls ekki“. Fekk hann nú at fara inn, en 
eigi mælti Álfgils við hann harðyrðalaust eða 

bríxlalaust, ok fekk hann lítit gott af hon- 
um. Leyst nú klerkum illa á, hræddust hann 
ok hötuðu, ok þóttust eigi bera mega harð- 
úð hans. Langaði þá eptir Húnbjarti, en 
lögðu fjandskap á þann, sem sjálfr hafði sezt 
í ríki. Þá bar svá til einn dag, atÁlígils 
taldi silfrpeninga á borði, ok féll einn niðr. 
Sveinn ungr, sonr Alda vinar hans tók upp 
peninginn ok fekk honum. Þá mælti Álfgils, 
ok ætlaði sveinninn mundi ekki skila: „Slíka 
á faðir þinn marga, lætr hann mik fá þá 
þessu næst, ef Guð vill“.  Sveinninn komum 
aptaninn til föður síns. Hann spurði hann 
at, hvat konungr hafði mælt þann dag — 
svá kölluðu þeir hann. — Sveinninn taldi, 
hvat til hefði borit. Þá varð Aldi mjök 
óttafullr, ok kallaði á Grausa bróður sinn, ok 
sagði honum hve illmannliga konungr hefði 
mælt. Kölluðu þeir þá saman vini sína ok 
ráðuneyti, ok réðust um, hversu þeir skyldu 
setja Álfgils af ríki fyrri en hann yrði þeim 
til tjóns. Þat varð þeim at ráði, at þeir 
fóru skjótt til hallarinnar, ok mæltu við Álf- 
gils. Hví sýnist yðr at sitja jafnan í borg- 

inni. Öll borgin ann þér, ok allr lýðr er þör 
trúrr; en Húnbjartr hinn drykkjusami er svá 
hirðulauss, at hann fær aldri afl aptr. Ríð 
þú út ok far á veiðar ok skemmt þér með 
sveinum þínum. En vér með öðrum trún- 
aðarmönnum þínum munum verja borg þessa; 
ok því viljum vör heita þér, at þessu næst 
skulu vér færa þör haus  Húnbjarts ú- 
vinar þíns. — Við þetta löt hann leiða sik, 
ok fór út úr staðnum ok á veiðar í skógi 
þeim hinum mikla; er Borg var kallaðr. 
Veiddi hann þar með sveinum sínum ok 
skemmti sér. Aldi ok Grausi fóru til Eommeín 
vatns ok þaðan á skipi í eyjuna. Fundu 
Húnbjart ok kváðust hafa afgjört við hann 
stórliga, en töldu honum allt hvat Álfgils 
hafði illa mælt til þeirra, ok hvert ráð þeir 
hefðu ráðit honum, er honum sjálfum skyldi 
til fulls koma, en Húnbjarti at gagni. Þeir 
tárfelldu ok unnu eiða, ok tóku dag til, er 
Ilúnbjartr skyldi koma, en þeir afhenda hon- 
um borgina Ticinus. Fór þetta fram. Kom 
Húnbjartr á ákveðnum degi til borgarinnar, 
ok var þar mjök vel tekinn, ok gekk inn í 

höll sína. — Komu staðarmenn allir saman, 
byskup ok klerkar, allir ungir ok gamlir í hóp- 
um til hans, ok tóku honum grátfegnir; þökk- 
uðu Guði ok fylltust gleði af hans aptr- 
komu, svá at þeir æptu af fögnuði, en hann 
hughreysti þá sem hann mátti, ok kyssti hvern 
mann. Þá kom fregn til Álfgils; var hon- 
um sagt, at þeir Aldi ok Grausi hefði fyllt 
heit sitt at koma með höfuð Húnbjarts, því 
at allr búkrinn fylgdi, ok sæti hann í hásæti. 
Honum varð illa við, er hann heyrði þetta ok 
hafði í hótum stórum við þá Alda með mörg- 
um heiptarorðum. Síðan fór hann úr skóg- 
inum ok gegnum Placentíu til Ístríu. Fekk 
hann þar suma staði til fylgis við sik með 
blíðmælum en suma með afli; því at í Vin- 
centiu gengu borgarmenn Í móti honum ok 
ætluðu at berjast, en urðu sigraðir ok fylgdu 
honum síðan. Þaðan fór hann til Tarvisíu 
ok svá um aðrar borgir. Ok sem hann dróg 
nú hvervetna her saman, ok Friaulsmenn ætl- 
uðu til liðveizlu við Húnbjart, er þeim þótti 
skylda vera til, þá lagðist þann við brú á 
ánni Liqventiu, er þeir þurftu yfir at fara 

til Ticinus, ok lá í skógi; en herr Friauls- 
manaa fór dreifðr, ok tók hann hverja jafn- 
óðum, er hann náði þeim á leið ok þröngv- 
aði þeim til at vinna sör eiða, ok gætti þess 
vel, at engi af þeim sneri aptr eða segði frá 
þeim er á eptir komu; ok með þeim hætti 
náði hann öllum Friaulsmönnum, ok lét þá 
sverja sér trúnað. — Fylgdi honum þá allt 
Istríuland, en Húnbjartr kom í móti með sitt 
lið, ok löt slá hertjöldum á velli þeim er 
kallaðr var Kórónaðr. 


12. Hall Álfgils. 


Þá er hvárirtveggju höfðu skipat herbúð- 
um sendi Húnbjartr konungr boð til Álgils, 
ok bauð honum einvíg, kvað eigi þurfa at 
þreyta allan herinn. Álígils tók því eigi vel, 
en einn hans manna, kynjaðr af Tuscalandi, 
hvatti hann mjök fram til einvígsins, ok 
kvað hann þá mundu kallaðan hraustan mann 
ok vel snjallan, ef hann gengi djarfliga í móti 
Húnbjarti  Álfgils mælti: „Víst er Húnbjartr 
drykkjumaðr, ok hinn heimskasti, en nógu er 
hann vápndjarfr ok furðu sterkr. Man ek 

þat á dögum föður míns, þá er vér várum 
ungir sveinar, at með hirðinni váru geld- 
sauðir miklir mjök. Tók hann ofan í bak 
þeim í ullina annari hendi ok lypti upp, ok 
rétti út arminn; þat mátta ek eigi gjöra.“ 
Þá svaraði sá maðr: „Ef þú þorir ekki at eiga 
einvíg við Húnbjart, þá mun ek eigi lengr 
fylgja þér, ok tóká rás þegar, ok létti eigi 
fyrri en hann kom til Húnbjarts, ok sagði 
honum tal þeirra. Nú váru hvárirtveggju 
á velli þessum, ok lá við at slæi í bardaga 
með herunum. Þá gekk fyrir Húnbjart kon- 
ung Zeno kirkjudjákn í Ticinus ok vörðr kirkju 
hins heilaga Jóns skírara í borginni, er Gunn- 
björg drottning hafði látit reisa; hann unni 
konungi mjök, ok hræddist um hann, ef hann 
færi til einvígis, ok mælti: „Herra konungr! 
Þar er öll heill vár ok hamingja sem þín 
velfarnan er; ef þú fellr, þá mun hinn illi 
Álfgils kvelja oss með mörgum kvölum til bana. 
lát þér nú falla mitt ráð í skap. Fá mér 
vápn þín ok allan búnað, ok mun ek fara ok 
berjast við illmenni þat. Ef ek fell, þá tekr 
þú til þinna mála úspilltra, en fái ek sigr, 


aa 

er þat þér meiri frægð, at þræll þinn hafi 
fellt hann.“ Konungr kvaðst eigi þetta vilja, 
ok þat eigi gjöra mundu, en trúnaðarmenn 
hans, er nær váru staddir, lögðu at honum 
með gráti, ok báðu hann láta þetta fara 
fram. Gekk honum hugr við bænir þeirra, 
ok fekk honum brynju sína, hjálm ok bryn- 
hosur, ok öll vápn önnur, okbað hann ganga 
til einvígsins fyrir sik. Djákninn var á vexti 
konungs ok líkr at áliti, ok er hann var her=- 
týjaðr í tjaldinu sýndist öllum þar vera Hún- 
bjartr konungr. Síðan gekk hann at Álfgils 
ok hófu þeir einvíg sitt, ok sóttust ákafliga. 
Þóttist Álfgils vita, at þar væri konungr, ok 
herti sik af öllu megni, ok svá kom, at hann 
felldi djáknann. Bauð hann þá at lypta höfði 
hans á stöng ok þakka Guði sigr. En er 
hjálmrinn var tekinn af, sáu menn at þar 
var klerkr einn. Þá æpti Álfgils upp, ok 
mælti: Illu heilli! Vér höfum ekkert at gjört 
þótt vér ættum þetta einvígi, nema drepit 
klerk einn, ok þess strengi ek heit, ef Guð 
gefr mör annan sigr, at ek skal fylla brunn 
einhvern með klerkaeystu.  Húnbjartr sá, at 

hans maðr féll, ok gekk þegar fram, ck herti 
þat hugi manna hans; var þá fylkt, ok bjuggu 
hvárirtveggju sik til bardaga. Húnbjartr mælti 
þá til Álfgils: „Sjá þú hversu mikit mann- 
fólk er með hvárum okkar! Hví þarf þess, 
at allr sá fjöldi týnist? Eigum einvígi sam- 
an, ok hvárr, sem Drottinn gefr sigrinn, ráði 
sá fólki þessu öllu heilu ok úskertu. Menn 
Álfgils báðu hann taka því, er Húnbjartr 
bauð. Hann svaraði: „Eigi má ek nú 
gjöra þat, því at ek sé meðal merkja hans 
mynd Michaels höfuðengils, er ek vann hon- 
um eið at.“ Einn maðrsváraði honum: Þér 
sýnist fyrir hræðslu sakir þat vera sem eigi 
er, enda er þér nú um seinan at hugleiða 
slíkt. Kváðu þá við lúðrar, ok varð orrusta 
mikil ok hit mesta mannfall, ok föll Álfgils 
þar, en Húnbjartr fekk sigr. Flýðu menn 
Álfgils allir, er þeir sáu fall hans, ok drukkn- 
uðu þeir flestir í Adduafljóti, er eigi féllu 
fyrir vápnum. Höfuð ok fætr var höggvit 
af Álfgils, ok var eptir búkrinn. Eigi váru 
Friaulsmenn í bardaganum, því þeir“ höfðu 
nauðugir unnit Álfgils eiða, ok veittu þeir 

hvárigum, ok fóru heim skjótt.  Húnbjartr 
lét jarða lík djáknans fyrir kirkjudyrum hins 
heilaga Jóns með miklum veg, ok hölt síðan 
til Ticinus með kæti mikilli ok sigri. 


Ví. þáttr af síðustu Langbarða konungum. 


HE. Frá hertogum. kindrvitni. 

Í þann tíma er Húnbjartr konungr ok Álf- 
gils börðust fyrir norðan ána Pó, dró Róm- 
valdr Grímaldsson hertogi í Beneventum sam- 
an her mikinn, lagðist um Tarentuborg ok 
vann hana, þar með Brundusium, ok lagði 
undir sik allt þat land, er þar liggr nærri. 
Þjóðráð kona hans lðt reisa Petrskirkju þar 
utan múra, ok setti þar nunnuklaustr. Ok 
sem Rómvaldr hafði haldit hertogadóminn um 
16 ár, andaðist hann.  Grímaldr son hans 
var hertogi í 3 ár; hann átti Veglindi Bjart- 
ráðsdóttur systur Húnbjarts konungs. Eptir 
hann var Gisólfr, bróðir hans, ok var hann 
hertogi í 17 ár. Hann átti Vinbjörtu. Þeirra 
son var Rómvaldr.  Hróðvaldr hertogi í Friaul 


var eitt sinn eigi heima. Tók hans ríki sá, 
6 

er Ásfreðr (Ansfrið) höt, ok hafði eigi 
konungs ráð við.  Flýði Hróðvaldr í Histríu, 
ok þaðan á skipi gegnum Ravennu til Hún- 
bjarts konungs í Ticinus. En Ásfreðr lðt sör 
eigi nægjast með Friaul, ok gjörði uppreist 
móti Húnbjarti konungi, ok ætlaði at herja á 
land hans. — Varð hann tekinn í Veronu, 
færðr konungi ok blindaðr ok sendr úr landi. 
Þá var Einviljamanna þræta í Miklagarði ok 
á Ítalíu, ok segir frá honni í kirkjusögum, 
ok drepsótt var þá mikil bæði með Rómverj- 
um ok Langbörðum.  Þóttust menn sjá engla 
berja á hús svá mörg högg sem margir dóu 
þar inni, ok barst í draum, at drepsóttinni 
mundi linna við dýrkun hins heilaga Sebastí- 
anus, „ok mörg hindrvitni jókust þá.  Hún- 
bjartr konungr réðist um við hestasvein sinn, 
hversu hann skyldi drepa þá Alda ok Grausa. 
Hann stóð við dyr nokkurar á meðan, ok 
settist þar fluga mikil. — Hann lagði til 
hennar með knífi, ok tók at fótinn. Þeir 
Aldi ok Grausi gengu til konungs hallar ok 
vissu engar vánir; ok er þeir komu nær 
kirkju hins heilaga Romanus píslarvátts, er 


1. kap. Langbarta sogur. 123 


skammt var frá höllinni, mætti þeim maðr 
einfættr ok sagði þeim, at konungr mundi 
drepa þá, ef þeir kæmi á hans fund. Þeir 
urðu hræddir við og flýðu bak altarinu í 
kirkjunni. — Var þá Húnbjarti konungi sagt 
litlu síðar, at þeir væri flúnir í kirkju hins 
heilaga Romanus. Þá mælti konungr til hesta- 
sveins síns harðliga fyrir þat hann hefði lostit 
upp launmáli sínu. Hann svaraði: „Þú veizt 
þat, herra konungr minn, at síðan vit rædd- 
um um þat, hefi ek eigi gengit úr augsýn 
þér, ok hversu mátta ek þá segja þat nokk- 
urum manni. Þá sendi konungr til þeirra 
Alda, ok löt spyrja þá, hví þeir hefði flúit í 
griðastað. Þeir svöruðu, af því oss var sagt, 
at herra konungrinn vildi drepa okkr; aptr 
sendi hann til þeirra, ok lét spyrja, hverr sá 
hefði verit, ok kvað þá eigi skyldu ná griðum 
nema þeir segði þat. Þeir lötu svá segja, at 
haltr maðr hefði mætt sér, af annarr fótrinn 
ok tröfótr í staðinn, ok hann hefði sagt þeim 
þat. Þá þóttist konungr skilja, at fluga sú, 
er hann hefði vanat, mundi hafa verit illr 


andi, en brugðit síðan á sik þessu manns- 
þ 

líki til at koma upp leyndarmálum sínum, ok 
veitti þeim Alda tryggðir ok tók þá í höll sína, ok 
hafði síðan með öðrum trúnaðarmönnum sínum. 


2, Tilburðim, 


Fleira var þat en hér er talit, er Húnbjarti 
konungi ok klerkum fór á milli, ok Páll djákn 
telr, ok sýnir þat, at hann gjörðist heldr hjá- 
trúargjarn, ok urðu þá tilburðir ýmsir, er eigi 
tóku til Langbarðaþjóðar, ok einna merki- 
ligast, at Serkir unnu Afriku ok Karthago 
ok eyddu, en þeir kollvörpuðu víðast kristni 
þeirri er þá var, þar sem þeir lögðu lönd 
undir.  Dóok Konstantinus Miklagarðs keis- 
ara, ok kom tillanda Justinianus sonr hans, ok 
ríkti 10 ár fyrst, áðr Leo flæmdi hann úr 
ríki, en Tiberius Absimarus rak Leo. Þá 
kom norðan af 'Englandi Keðvaldr Engil- 
saxa konungr, ok fór at finna páfa. Gisti 
Hann at Húnbjarts konungs, ok var þar mjök 
vel tekinn, ok eigi síðr í Róm. Var hann 
skírðr þar af Sergius páfa, ok kallaðr Petr, ok 
andaðist í hvítaváðum. Var lík hans grafit 
í Petrskirkju ok mikit letr í versum sett yfir. 

3. Frá Frankismönnum ok 
Armólfi. 

Nú verðr nokkut at geta Frankismanna, 
ok helzt þess kyns, er síðan átti við Lang- 
barða at skipta.  Höt Frakkland fyrst Valland, 
ok byggðu þat margar þjóðir hraustar áðr 
Julius Cæsar lagði þat undir Rómverja. Síð- 
an var þat undir þeirra valdi þar til í þjóða- 
flutningum. Þá náðu því útlendar þjóðir, ok 
varð ein ríkust, þó smá væri í fyrstu, Frank- 
ar eða Frankismenn. Við þá þjóð er landit 
kennt, ok var hún mjök harðfeng. Mervígr 
höt konungr þeirra í þann tíð, er ÁAttila Húna 
konungr barðist við Rómverja ok vestrlanda- 
menn. Hans son var Hildirekr, hans son var 
Hlöðver, er fyrst var kristinn, ok réði öllu 
Frakklandi á dögum Þjóðreks Ömlungs Austr- 
gota konungs, er bjó í Veronu. En er Gota- 
ríki eyddist á Ítalíu, ok Langbarðar komu 
þar, röðu ættmenn Hlöðvis konungs fyrir Frakk- 
landi, ok lengi síðan, ok váru kallaðir Mer- 
vingar af Mervígi konungi forföður sínum. 
Þeir váru margir ríkir konungar ok hermenn 
miklir, ok höfðu mörg skipti við Langbarða, 

sem sagt hefir verit. En nú, er hör var 


komit, tóku Mervígar heldr at letjast, ok 


nenntu eigi at stjórna sjálfir, ok lötu hirð- 
foringja sína eðr æðstu hirðstjóra ráða öllu. 
En svá var fyrirhugat, at af ætt eins þeirra 
skyldu þeir höfðingjar upp koma, er síðan 
höfðu bæði konungdóm á Frakklandi ok víð=- 


ar, ok mörgum ríkjum steyptu. Sá maðr “ 


hét Arnólfr, ok var í þann tíma hirðarstjóri 
á Frakklandi; er sagt hann sé langfeðgum 
kominn frá einum bróður Mervígs konungs. 
Hann var trúmaðr mikill ok haldinn mjök 
heilagr. Ok er hann hafði yfirgefit verald- 
liga tign gjörðist hann byskup í Metz, en 
síðan einsetumaðr, ok lifði harðlífi ok þjón- 
aði líkþráum mönnum. Er mikit sagt af líf- 
erni hans ok furðuverkum ok öðrum heilag- 
leik. En hans niðjar koma við Langbarða 
sögur. 


4. Úöld. Árbjartr varð konungr. 


Þá er Húnbjartr konungr hafði einn sam- 
an ráðit Langbarðalandi um 12 sumur, ok 
verit vinsæll öllum almenningi, andaðist hann 


A 

(703), ok hafði hann látit reisa klaustr á þeim 
velli, er hann felldi Álfgils á; sú þótti þá 
mest Guðs þjónusta. Hann var prúðlátr maðr 
ok merkiligr at góðleik ok vápndjarfr.  Jarð- 
settu Langbarðar hann með trega miklum 
hjá Drottins kirkju, er Árbjartr föðurfaðir hans 
' hafði byggja látit. Kom tillanda eptir hann 
Ljóðbjartr sonr hans, barn at aldri, en for- 
sjámaðr var honum skipaðr, sá er Ásbrandr 
höt, vitr maðr ok ágætr. En 8 mánuðum 
síðar kom Ragnbjartr hertogi í Taurinsborg, 
son Goðbjarts konungs, er Grímaldr vá, en 
þá hafði verit í barnæsku, ok hafði her mik- 
inn, ok fór á móti Ásbrandi ok Hróðrið (Rot- 
harit) hertoga í Bergamo, ok barðist við þá 
ok fekk sigr, ok settist í Langbarðaríki, en dó 
á hinum sömu misserum. Tók þá Árbjartr 
sonr hans fórráð fyrir her hans ok barðist 
við Ljóðbjart konung við 'Ticinus, Ásbrand 
ok Tota ok aðra höfðingja, er honum fylgdu, 
ok sigraði þá alla, ok tók Ljóðbjart unga. Ás- 
brandr komst í eyjuna Commacinu, ok bjó 
þar um sik sterkliga, en Hróðriðr hertogi fór 
til Bergamum borgar sinnar ok náði ríkinu, 

Árbjartr fór í móti honum með miklu liði, 
vann borgir ok seinast Bergamum með múr- 
brjótum ok margra handa vígvölum ok tók 
Hróðrið falskonung, ok lét raka höfuð hans 
ok skegg ok senda til Taurinsborgar; þar dó 
hann.  Árbjartr löt einnig fyrirkoma Ljóð- 
bjarti unga, ok var nú sýnt, at spjöll váru 
komin á ráð Langbarða. Síðan sendi hann 
her til Ásbrands í eyna, ok hafði hann eng- 
an varnarkost ok flýði til Clavenna ok síð- 
an til Þjóðbjarts Bayara hertoga ok var þar 
9 ár síðan. En herr Árbjarts tók eyjuna ok 
braut borg þá er þar var, ok Ásbrandr hafði 
flúit í. —Gjörðist nú Árbjartr konungr, og lét 
blinda Sigbrand son Ásbrands ok öllum hans 
frændum gjörði hann nokkut illt. Yngri son 
Ásbrands höt Ljóðbrandr. Hann var í varð- 
haldi hans. Fn fyrir því at hann var mjök ungr, 
ok Árbjarti konungi þótti engis vert um hann, 
þá skeytti hann því síðr um at drepa hann, 
at hann leyfði honum at fara á fund föður 
síns. En honum var ætlat lengra líf ok meiri 
forlög. Fann Ljóðbrandr föður sinn á Bay- 
aralandi ok varð hann afarglaðr við, er hann 

hafði heimt hann úr helju. Árbjartr konungr 
hafði tekit Þjóðráð konu Ásbrands. Hún löt 
mikit yfir sér, er hún ætlaði hún mundi verða 
drottning. En hann löt skera af henni nef 
ok eyru, ok slíkt. hit sama gjörði hann dótt- 
ur hennar systur Ljóðbrands, ok lýtti þær 
svá. Þá var Ásgils (Ansgis) son Arnólís 
hins heilaga kominn til hirðstjórnar á Frakk- 
landi. 


5. Hall Ferðulfs. 


Þá gjörðist Ferðúlír hertogi í Friaul, Lang- 
barða höfðingi frá Liguralandi, ;undirmálamaðr 
mikill ok ofmetnaðarfullr. Hann vildi fá frægð 
af at leggja undir sik Slafa, en þat kom til, 
mikils úgagns. Gaf hann nokkurum Slöfum. 
fé til þess at koma landsmönnum sínum til 
at fara með her þangat, ok þat gjörðu þeir, 
ok varð hit mesta efni til spillingar Friauls- 
landi. Rændu hermenn Slafa hjörðum ok öðru 
er nærri þeim varð; en formaðr sá sem þar 
var til landvarnar, ok Argeiðr hét, göfugr 
maðr ok stórhugaðr, sterkr ok frækinn veitti 
þeim eptirför, ok náði þeim ekki; en er hann 

sneri aptr, mætti honum, Ferðúlfr hertogi ok 
spurði hann, hvat orðit væri af víkingum. 
Hann kvað þá flúit hafa. Þá mælti Ferðúlfr 
með reiðibragði miklu: „Nær munt þú nokk- 
ut hreystiverk vinna? Argeiðr hefir nafn af 
ergi.“ Hann reiddist ákafliga, því maðrinn 
var hinn hraustasti ok mælti: #„Láti guð 
hvárigan okkar Ferðúlfs fara frá þessu lífi, 
fyr en aðrir menn hafa sét hvárr okkar er 
argr.“ Fóru þeir um þat nokkurum orðum 
ok illum. En eigi mjök mörgum dögum seinna 
kom meginherr Slafa, er Ferðúlfr hertogi hafði 
gefit fé til at draga í landit, með afarmikl- 
um styrk. Þeir settu hertjöld sín á háfjalli, 
ok var hvervetna mjök torvelt at komast at 
þeim, þó þeir hefði verit fámennir. Fór Ferð- 
úlfr hertogi at þeim með her, ok tók at slá 
hring um fjallit ok freista at komast at þeim 
á meira jafnlendi. Þá mælti Argeiðr til 
Ferðúlfs, sá er fyrr var getit: „Minnstu þess, 
Ferðúlfr hertogi, at þú kallaðir mik dáðlausan 
ok únytjung ok nefndir mik argan, en komi 
nú reiði Guðs yfir hvárn okkar, sem seinni 
verðr at ganga at Slöfum.“ Síðan tók hann 

at sækja á fjallbrekkuna, er mjök var erfið 
uppgöngu, ok at herbúðum Slafa; en Ferð- 
úlfi þótti svívirðing í at verða eptir, ok leita 
eigi upp Í sama stað, við þá eggjan er hann 
hafði fengit, ok fylgdi honum yfir kletta ok 
úfærur, ok er herrinn sá, at hertoginn sjálfr 
fór þá leið, virtist liðsmönnum úgjörandi at 
skilja við hann, ok eigi heyriligt, ok fóru 
eptir, en þó at slík dirfð hafi opt snúizt til 
mikils sigrs, þar sem hamingja hefir fylgt, 
eðr nokkur líkindi verit, þá varð nú eigi svá, 
því at hör var hvárigt. Sáu Slafar þá koma 
um brattar hlíðar neðan at sér, höfðu styrk 
ærinn, ok ekkert glapti þá, eða var þeim ægiligt 
ok bjuggust hraustliga við, en höfðu nægt 
grjóts ok örvar at bera ofan á þá bardaga- 
laust, ok gjörðu þat svá at eigi þurfti at frýja. 
Felldu þeir þá flesta af hestunum ok drápu; 
ok var þeim gefinn sigrinn. Föll þar mest 
allt göfugmenni frá Friaul ok svá Ferðúlfr 
hertogi ok sá er hann hafði fram eggjat. En 
ef þat lið hefði allt saman fylgt einingu ok góðu 
ráði, mátti þat vinna sigr á tvöföldum hér. 
Einn maðr af Langbörðum stóð lengst, Mun- 

gisl (Munichis) faðir Petrs hertoga í Friaul 
ok Ursus Ceneta hertoga. Hann var stiginn 
af hesti ok barðist enn hraustliga þar til einn 
Slafi kom kaðli á hendr honum ok batt hann. 
Náði hann þá með bundinni hendi spjóti af 
þeim Slafa ok lagði í gegnum hann, ok velti 
sér svá niðr ofan fjallit. Var þar eitt dæmi 
sýnt at varast ofrkapp. 


6. Frá Pemimo ok sonum hans. 


Pemmo er nefndr maðr frá Belluno, hvárt 
nafn hans er dregit af Langbarðatungu ok 
aflagat eðr hvaðan, vitum vér eigi. Hann 
var vel viti borinn ok gagnsamr, ok kom til 
Friaul eptir þetta, ok varð þar hertogi ok 
lifði spakliga. Kona hans hét Ráðbjörg 
(Rathberg), hún var alþýðulig í ásýnd, 
ok bað þess bónda sinn, at hann skyldi fá 
sér annarar konu, sem betr sómdi sér með 
stórmenni ok hæfði honum. Hann kvaðst 
virða meira háttu hennar ok lítilæti ok skír= 
lífi en ásýndina, ok tók eigi tilmælum henn= 
ar, Þau áttu þrjá sonu, Ráðgils (Rathchis), 
Ráðgæti (Ratcheit) ok Astólf. Þeir 


6.—7. kap. Langbarða sögur. 188 


váru garpar miklir. Faðir þeirra safnaði sam- 
an öllum sonum göfugra manna, sem föllu með 
Ferðúlfi ok ól þá upp sem sína sonu. 


7. Dauði Arbjarts; Ásbrandr ok: 
Ljóðbrandr konungar. 

Í þann tíma vann Gisólfr í Beneventum, 
son Rómvalds Grímaldssonar, Sura ok Hir- 
pinos ok Ausimum, staði Rómverja. — Ilann 
brenndi ok rændi Campaníu ok hertók mikit 
lið, ok fekk engi staðit í móti honum, þar til páfi 
sendi til hans presta með gjöfum stórum, ok leysti 
út hertekna menn, en kom honum til at hverfa 
heim. Árbjartr konungr eptirldt þá páfa ríki 
í Cottus Alpalandi, er páfi taldi: gefit hafa 
verit Petri postula fyrir löngu; en Langbarð- 
„ar höfðu lengi haldit, ok sendi hann páfa 
gjafabrjef um þat með gullnum bókstöfum. 
Á þeim dögum komu ok tveir konungar ensk= 
ir til Róms at vitja postulaspora, ok dóu þar. 
Dó ok Þrasmundr í Spoletum, ok Farvaldr 
son hans kom þar aptr, ok síðan aðrir af þeirri. 
ætt. — Justinianus keisari náði aptr ríki sínu 
ok hefndi sín harðliga. Hann fekk síðan 

úsigr fyrir Philippicus, er keisari gjörðist, ok 
var drepinn; en Philippicus var yfirstiginn 
af Anastasius er kallaðr var Arthemius, ok 
segir frá því öllu í keisarasögum gjörr, þó 
at allir Miklagarðs keisarar sé hér nefndir af 
því þeir töldu til Langbarðaríkis. Hafði nú 
Ásbrandr verit á Bayaralandi um 9 ár, ok 
fekk hann á hinu tíunda her af Þjóðbjarti 
hertoga, ok fór með til Langbarðalands; lagði 
hann til orrustu við Árbjart konung, ok varð 
sú hörð ok mikit mannfall af hvárumtveggjum. 
Skildi nótt með þeim, ok er svá sagt, at 
Bayarar hafi haft verra, ok Árbjartr hafi farit 
með sigri til herbúða. Vildi hann þá ekki 
dveljast, en fór til Ticinus, ok tók með því 
hug frá mönnum sínum, en jók úvinum sín- 
“ um dirfð. En er hann kom inn í borgina, 
ok þóttist sjá eptir, at Herr hans fekk ú- 
vild á honum fyrir þessa sök, tók hann 
þat ráðs at flýja til Frakklands, ok hafði 
með sör úr höllinni svá mikit gull sem hann 
hugðist þurfa. Ok sem hann ætlaði at synda 
yfir ána Ticinus, en hafði á sér gull mikit 
dró þat hann niðr, svá hann drukknaði. 

Fannst lík hans annars dags, ok var skraut- 
búit í höllinni, en flutt síðan til Drottinskirkju, 
er Árbjartr föðurföðurfaðir hans hafði reista, 
ok var þar jarðat. Hann hafði haft þann 
sið meðan hann var konungr, at hann gekk 
út á nóttum, ok hingat ok þangat, ok grenzl- 
aðist at umræðum manna, ok hversu hverr 
dómari stóð í sýslan sinni. Ok þá er sendi- 
menn útlendra þjóða komu til hans, var hann 
eigi vel búinn, ok hafði mest skinnklæði, ok 
lét aldri bera þeim dýr vín eða kostuliga 
rétti, svá þeir skyldi síðr girnast til þess lands 
er var á Ítalíu. —Trúmaðr var hann ok öl< 
musugjarn ok röttdæmr; hafði hann haft ríki 
til 12. árs. — Var á hans dögum frjófsemd: 
ærin ok gæðska, en siðir illir ok harðráðir.. 
Gunnbjartr bróðir hans flýði til Frakklands, 
ok var þar til dauðadags. Hann átti 3 sonu; 
ok röði einn síðan fyrir Orleansbörg. Ás- 
brandr tók Langbarðaríki eptir Árbjart, ok 
lifði eigi lengr síðan en 3 mánuði. Hann 
var ágætr maðr um. alla hluti ok stórvitr. 
Ók er Langbarðar vissu, at hann mundi deyja, 
gjörðu þeir Ijóðbrand son hans at konungi, 

ok varð þat honum gleði áðr en hann dó. 
Er líkast þat sem hör er sagt um kosti Ár- 
bjarts kohungs sé nokkut aukit sakir vináttu 
hans við páfa, því eigi var hann mildr ú- 
vinum sínum, þá ríki hans hófst. 


S. Frá Pipini digra. 


Þá gjörðist Theodosius keisari í Mikla- 
garði, en til hirðstjórnar á Frakklandi var 
kominn Pipin son Ásgils Arnólfs sonar hins 
helga ok Beggu Pipinsdóttur af Löndum, 
ok hét hann eptir móðurföður sínum. Hann 
var kallaðr hinn digri, ok var hermaðr ok garpr 
mikill, ok svá áræðinn, at hljóp á úvini sína ná- 
liga hversu sem á stóðst. Átti hann einhverju 
sinni við nokkura, er lágu í tjöldum austan Rínar, 
ok var sjálfr fyrir vestan, ok fór yfir ána 
með. annan mann, ok at tjaldi fyrirliðans ok 
drap hann í tjaldinu, ok alla þá er með hon= 
um váru. „Hann átti herskap mikinn við 
Saxa ok mest við Ráðboða Frísa konung. 
Hann gat sonu nokkura, ok var Karl fyrir 
þeim, er kallaðr var Martell, ok síðan hafði á 
hendi sýslan föður síns, ok var allra- hermanna 

mestr. Í þann tíma kom til Ítalíu fjöldi 
manna af Englandi, göfugir ok úgöfugir, karl- 
ar ok konur, hertogar ok höfðingjar ok fóru 
til Róms. Var þat ok um þær mundir, er 
Ínas Vestrsaxa konungr á Englandi gaf páf- 
anum skatt af ríki sínu. Hann var bróðir 
Ingjalds, er Sigurðr hringr, er þá var í Dan- 
mörku, átti úfrið við ok sigraði at lyktum. 


9. Frá Bjóðbrandi. 


Þá er Ljóðbrandr Langbarða konungr 
var fastr í ríki, vildi frændi hans, er Hróð- 
ríðr höt fyrirkoma honum, ok bauð honum 
til veizlu í húsi sínu nærri Ticinus, en fól í 
því húsi valda menn at hreysti ok alla vel 
vápnaða, ok bað þá drepa konung á veizl- 
unni; var þessu skotit at Ljóðbrandi áðr hann 
færi til veizlunnar, ok sagt til merkja at Hróð- 
ríðr mundi vera brynjaðr undir stakki. Kon- 
ungr sendi þá til hans, ok bað hann mæla 
nokkut við sik í höillnni; ok er hann kom, fann 
hann, at svá var sem honum var sagt. Þótt- 
ist þá Hróðríðr sjá, at upp var komin ætlan 
hans, hljóp upp ok brá sverði, ok vildi höggva 

konung. Þá brá konungr sínu sverði, en 
einn hirðmaðr tók í bak Hróðriði, ok fekk 
þá sár af honum í ennið, er hann reiddi 
sverðit. Hljópu þá fleiri at ok unnu á hon- 
um. Hann átti 4 sonu, ok váru þeir síðan 
drepnir þar sem þeir urðu staðnir. Ljóð- 
brandr konungr var ofrhugi mikill. Hugðu 
eitt sinn tveir vápnberar hans at drepa hann 
ok fekk hann njósn af því, ok gekk síðan 
með þeim einn saman út í myrkvan skóg, brá 
þar sverði ok mælti til þeirra, at nú skyldu 
þeir gjöra þat at, er þeir mættu; en þeir 
féllu til fóta honum, ok sögðu honum alla 
ráðagjörð sína; ok svá gjörði hann optar; en 
er meðgengit var fyrir honum gaf hann grið 
hvárttveggja sinni. 


0. Slafa bardagi. 


Þessu næst andaðist Gisólfr hertogi í Bene- 
ventum. Fekk hans stað Rómvaldr son hans. 
Var þá mikil klaustraefling, ok þá dó Theo- 
dosius í Miklagarði, ok kom Leo til keisara- 
dóms. Andaðist Pipin í Frakklandi, ok var 
sá höfðingi, er Rangfreðr hét í móti Karli 

syni hans, ok setti hann í varðhald, en Karl 
komst þaðan ok átti þrjár orrustur við Ragn- 
freð með fáu liði, ok sigraði hann, ok fekk 
síðan öll forráð á Frakklandi, þó annarr bæri 
konungs nafn. Þá náði Farvaldr hertogi í 
Spoletum skipaflota frá keisarans mönnum 
í Ravennu, en Ljóðbrandr konungr lét hann 
skila honum til Rómverja aptr. Pemmo var 
hertogi í Friaul, sá er fyrr var getit, ok váru 
nú frumvaxta allir hinir ungu menn, er hann 
hafði látit ala upp með sonum sínum. Komu 
honum þá boð, at Slafar væri komnir með 
miklum her á þann stað sem Lauriana heit- 
ir; en hann fór þegar með hina unga menn 
ok nokkut lið annat, ok felldi af þeim mik= 
inn fjölda. Í þeirri orrustu föll eigi meira 
af Langbörðum en einn gamall maðr, er Sig- 
valdi hét. Hann hafði misst sona sinna 
tveggja í Ferðúlís bardaga, ok tveim sinnum 
síðar veitt Slöfum árás, ok hefnt þeirra, 
ok var honum ráðit, at treysta þess eigi 
þriðja sinn; en hann svaraði því svá: Eigi 
tel ek at því, at eigi hafi ek hefnt sona 
minna til hlítar, en nú er mör kært at deyja þó at 

komi.“ Ok svá varð. En fyrir því at hertog- 
inn uggði, at Slafar kynni at fella fyrir sér fleiri 
menn, ef optar væri barizt, þá samdi hann 
við þá; en þeir geiguðust æ meir síðan fyrir 
Frjaulsmönnum. 


Hl. Frá Serkjum, Ljóðbrandi ok 
keisara. 


Í þann tíma unnu Serkir frá Afriku allan 
Spán, ok eru miklar sögur um þat, en síðan 
herjuðu þeir Frakkland með úgrynni liðs. 
Átti Karl Martell Pipinsson ok Auði á A- 
qvitaníu við þá orrustu mikla, þá er náliga 
hefir engi slík orðit at mannfalli í Norðrálf- 
unni. Fekk Karl þar sigr sem frægt er orðit, 
ok felldi útöluligan her Serkja, en fátt föll 
af Frankismönnum.  Serkir komu til Mikla- 
garðs með hinu mesta ofrefli liðs, en fengu 
þar áföll stór fyrir margra hluta sakir ok 
tjón mikit, ok leiddist umsátr. Herjuðu þeir 
þá norðr á Bolgaraland, ok fengu þar einn- 
ig úsigr, ok týndust með ýmsu móti, en 
drepsótt afarmikil var þá í Miklagarði. Ljóð. 
brandr konungr spurði, at Serkir höfðu herj- 

at Sardinarey, ok einnig þar sem bein hins 
heilaga Augustinus váru grafin, þá er þau 
váru flutt þangat undan úfriði. Sendi hann 
þangat ok keypti þau út með miklu fé, ok 
lét flytja til Ticinus ok setja þar niðr með veg 
miklum. Ljóðbrandr konungr lagðist þá um 
Ravennu; herjaði þar á skipaflota keisarans 
ok eyddi hann, Var þá fjandskapr með Leo 
Miklagarðs keisara ok páfa, ok sendi Páll hirð- 
stjóri keisarans í Ravennu menn til at drepa páf- 
ann, en Langbarðar vörðu ok stóðu í móti, 
ok varð því eigi af því, at keisarinn gæti 
þröngvat Rómaborgar mönnum. En þat laun- 
aðist Langbörðum af páfum sjálfum áðr 
mjök langar stundir liðu. Leo keisari hóf í 
þann tíma at láta brjóta bílæti, ok var harðráðr 
við þá, er eigi vildu af láta at tilbiðja þau, sem 
gjörðist altítt, ok bauð páfa at gjöra slíkt hit 
sama á Ítalíu, ef hann vildi hafa sína vin- 
áttu. Skeytti páfi því at engu ok herrinn í 
Ravennu, en Feneyingar mæltu í móti slíku 
boði, ok vildu fá sér annan keisara, en þat 
afréði páfi þeim.  Herjaði þá Ljóðbrandr kon- 
ungr á borgir keisarans, ok nýtti sér svá 

deilur þessar, ok vann margar af þeim. En 
í Miklagarði var hin mesta rimma af bílæta= 
dýrkuninni. Þann tíma fekk Rómvaldr í 
Beneventum systurdóttur Ljóðbrands, dóttur 
þeirrar, er Árbjartr konungr hafði látit skera 
af nef ok eyru, hún hét Gunnbjörg, þeirra 
son var Gisólfr. 


A?2. Frá Ljóðbrandi ok Pemmos 
sonum. 

Pemmo hertogi í Friaul átti deilu mikla 
við patriarchann er Callistus höt. Þar bar 
svá til, at Fidentius byskup hafði komit fyrrum 
til Friauls ok sett þar bústað sinn at vild 
hinna fyrri hertoga, ok hafði þar byskupsstól 
sinn, en sá kom til byskupsdóms eptir hann, 
er Amator hét. Hafði þá ekki patriarchinn 
búit nokkura stund í Aquileia sakir árása keis= 
arans manna Í Friaulsland — en Ágquileia 
liggr í því landi —, ok bjó hann í Cormo- 
mes; en Callistus var mikils háttar, ok mis- 
líkaði honum, at undirbyskup sinn sæti þá 
með hertoganum ok Langbörðum., ok gjörði 
sik svá alþýðligan við fólkit; því at bysk- 

upar lögðu alla stund á um þær mundir at 
vera sem einráðastir Í ríkjum sínum Setti 
Patriarchi aðra byskupa móti Amator ok rak 
hann úr Friaul, en kjöri sör sjálfum höll hans, 
ok settist þar. Hertoginn ok margir göfug- 
ir Langbarðar réðu þá ráðum sínum, hvat 
gjöra skyldi við patriarchann, ok lét her- 
toginn taka hann ok flytja í kastalann Ponti- 
um, er byggðr var yfir sjó, ok ætlaði at 
láta hleypa honum þar ofan; þó fórst þat 
fyrir, en eigi síðr hölt hann honum í fangelsi 
ok hrakti hann. Þetta spurði Ljóðbrandr kon- 
ungr, ok varð mjök reiðr hertoganum, ok 
tók af honum ríki! ok skipaði í þat aptr 
Ráðgils son hans.  Pemmo röði þat þá af 
með sínum mönnum at flýja í Slafaland; en 
Ráðgils son hans gekk í milli, ok bað kon- 
ung fyrir föður sinn ok gat komit honum 
aptr í vináttu hans. Var honum því heitit, 
at eigi skyldi honum illt gjöra, þó hann kæmi 
á konungs fund. Fór hann þá: at hitta kon- 
ung, ok með honum Langbarðar allir þeir 
er verit höfðu í hans ráðuneyti. Konungr 
setti þing, ok bauð Pemmo ok sonum hans 

Ráðgæti ok Astólfi at sitja næst sínu sæti; 
en Ráðgils lét sinn hlut eptir. Síðan mælti 
konungr hátt, ok nefndi þá alla á nafn, er 
fylgdu Pemmo, ok bauð at taka þá höndum. 
Astólfr þoldi þat eigi ok brá sverði, ok ætl- 
aði at höggva konung, en Ráðgils gekk 
á milli. Síðan váru allir Langbarðar 
teknir nema sá maðr, er Hermarr hét. 
Hann brá sverði ok varðist, ok sóttu margir 
at honum, en þó komst hann í Michaels- 
kirkju; gaf konungr honum grið ok brott- 
farleyfi, en hinir váru lengi síðan í haldi 
þröngu. Fór Ráðgils til hertogadóms síns, ok 
herjaði á Slafaland, þar sem Crain heitir, ok 
drap þar margt fólk ok rændi landit allt. 
En eitt sinn komu Slafar at honum úvörum 
ok hafði hann eigi náð snjóti sínu, er vápn- 
beri hans fór með; laust einn hann í höl- 
uðit með kylfu, er at honum kom, ok var 
Þat hans bani. En þar er annattveggja villt 
nafn, eða hann er annarr en Ráðgils bróð- 
ir Astólfs. 

E3. Hrá Ljóðbrandi konungi, 

Þessu næst sendi Karl Martell Frankis- 
manna höfðingi Pipin unga, son sinn, á fund 
Ljóðbrands konungs. Hann var síðan kall- 
aðr Pipin dvergr eða hinn lági; átti hann at 
skera hár hans at Langbarða sið. En þat 
fylgdi þeim sið, at sá er skar tók þann svein 
at sér, sem son sinn, er hann skar hár á. Karl 
faðir hans var þá at berjast við Serki, er aptr 
komu á Frakkland, ok sigraði þá sem fyrri í 
stórum orrustum. Þeir komu enn í þriðja sinni, 
ok sendi þá Karl menn með gjöfum stórum 
á fund Ljóðbrands konungs, ok bað hann veita 
str í móti þeim; en hann lét eigi dvöl 
á, ok dró saman allan Langbarða her, ok 
fór til fylgis við hann. En er Serkir spurðu 
þat, flýðu þeir allir úr landi. Við þat hvarf 
Ljóðbrandr heim í ríki sitt, en eigi launuðu 
niðjar Karls Langbörðum vel þá liðveizlu 
seinna.  Ljóðbrandr konungr átti margar orr- 
ustur við Rómverja, er váru af hendi Mikla- 
garðs keisari, ok hafði jafnan hærri hlut, 
nema einu sinni þá er hann var eigi við 


sjálfr, var herr hans sigraðr í Arimino, ok 
7 

öðru sinni við þorp þat, er Pilleum heitir, 
þá er konungr dvaldist í Pentepoleis, er Grikkj- 
ar kölluðu, eða Fimmborgalandi, er var ríki 
keisarans á Ítalíu. Þá fóru menn á fund 
hans með stórgjafir frá kirkjum öllum, er 
byskupar sendu honum, en Rómverjar komu 
at þeim ok drápu þá eða tóku. - Nokkuru 
þar eptir fór Hildibrandr hinn ungi, systur 
son. konungs heldr en dóttur son, ok Peredco 
Vincentin hertogi ok náðu Ravennu, en Fen- 
eyingar komu at þeim úvörum, ok gátu tekit 
Hildibrand, en Peredeo varðist, ok féll með 
hreysti. Síðan söfnuðust Rómverjar, er svá 
váru kallaðir, menn Miklagarðs keisara, sam- 
an, ok gjörðu mikit um sik, ok röðu með sér 
attaka Agatho hertogann í Perusíu. Fóru 
þeir með liði mikla í Bononíaland, ok ætluðu 
at ná staðnum. Þar vára fyrir í herbúðun: 
þrír höfðingjar Langbarða, er hötu Valtari. 
Peredeo ok Hróðarr. Þeir hleyptu at Róm- 
verjum, ok felldu af þeim mikinn val, en aðr- 
ir komust unðan með flótta. Þá gjörði sí 
hertogi, er Þrasmundr höt uppreist móti kon- 
ungi. Fór konungr jafnskjótt at honum með 

her, en hann ílýði til Róms, ok var þeim 
manni fengit ríki hans, er Hildirekr hét. 
Rómvaldr hinn yngri, hertogi í Beneventum, 
var dáinn, þá hann hafði þar forræði haft 
6 vetr ok tuitugu, ok var Gisólfr son hans 
á barnsaldri. — Urðu þá nokkurir til at rísa 
móíi honum ok vildu fyrirkoma, en Benc- 
ventanar váru jafnan trúir hertogum sínum, 
ok drápu þá menn; ok með því Gisólfr var 
eigi tilfærr fyrir aldrs sökum at ráða landi, 
þá fór Ljóðbrandr konungr þangat, ok flutti 
hann á brott, en setti Gregoríus systur son sinn 
yfir landit ok gipti honum þá konu, er Gisl- 
björg hét. Ok er hann hafði öllu skipat sem 
honum sýndist þar í landi, helt hann heim- 
leiðis, ok hafði með sér Gisólf hinn unga 
son systur dóttur sinnar, ok löt kenna honum 
allar íþróttir, sem væri eiginn sonr hans Ok 
er hann eldist nokkut meira, fekk hann hon- 
um gjaforð, ok gipti honum Húnbjörgu, er 
af göfugum ættum var komin. Eptir þetta 
sýktist Ljóðbrandr konungr, ok var kominn 
at bana; ætluðu þá Langbarðar hann mundi 
deyja; ok leiddu Hildibrand frænda hans út 
* 

fyrir borgarmúra til Guðsmóðurkirkju. þar sem 
heitir at Bjálkum, ok gáfu honum konungs- 
nafn. Fengu þeir honum stjaka í hönd sem 
siðr var til; kom þá gaukr fljúgandi ok 
settist á odd stjakanum. Þá mæltu nokkurir 
framsýnir menn at slíkt boðaði, at hans ríki 
mundi ekki verða gagnsamt. Þetta spurði 
Ljóðbrandr konungr ok líkaði eigi vel. Batn- 
aði honum aptr, ok lét hann þó eigi at síðr 
Hildibrand hafa hlut í ríki með sér. Síðan 
liðu nokkur ár, ok kom þá Þrasmundr aptr 
til Spoletum, er flúinn var til Róms, ok drap 
Hildirek, er settr hafði verit í hans sæti, ok 
gjörði uppreist móti konungi. 


K4. Fráfall Ljóðbrands. 


Þá er Gregoríus systurson Ljóðbrands 
konungs hafði verit 7 ár í Beneventum, and- 
aðist hann. Gjörðist þá Gotískálk þar her- 
togi ok sat þar ekki lengi. Anna hét kona 
hans. En er Ljóðbrandr konungr spurði þessi 
tíðindi frá Beneventum ok uppreistina í Spo=- 
letum, bjó hann her sinn, ok fór til Spoletum, ok 
sem hann kom í Fimmhorgaland, ok fór frá 

borginni Fanum, þangat sem heitir Semproníus- 
torg, ok kom í skóginn þann er þar er á milli, 
höfðu Rómverjar, keisarans menn, lagt saman 
við Þrasmund ok þá í Spoletum ok veittu 
her hans árásir miklar. Hafði konungr skip- 
at Ráðgils hertoga í Friaul ok Astólf bróð- 
ur hans, ok váru þeir fyrir her, en Spolet- 
anar ok Rómverjar hljópu at þeim ok særðu 
af þeim nokkura menn, ok var þung atsókn- 
in. Þeir bræðr Ráðgils ok Astólfr börðust 
með mikilli hreysti, ok stóðu þeir af sér allt, 
ok felldu marga menn, ok komust úr þröng- 
inni, svá at þeir létu eigi lið, þó margir væri 
sárir. Þar kallaði einn hinn mesti kappi Spo=- 
letana, er Bjarti (Berto) höt, á Ráðgils með 
nafni, ok bað hann bíða sín, ok hleypti at 
honum vápnaðr. Hann snerist á móti, ok 
felldi hann af hesti. Vildu þá menn Ráð- 
gils drepa hann; en hann bannaði þat, ok 
bað hann verða á brott. Skreið hann í skóg- 
inn ok komst undan. En á brú nokkurri komu 
tveir Spoletanar garpar miklir at baki ÁAst- 
ólfi.  Snerist hann fyrst við öðrum, ok hjó 
hann banahögg, ok steypti af brúnni, síðan 

drap hann hinn jafnskjótt ok fór hann sömu 
leið. Komst nú Ljóðbrandr til Spoletum ok tók 
Þrasmund af hertogadómi, ok löt raka hann 
til klerks, ok setti þar yfir ríki Ásbrand syst- 
urson sinn. En sem konungr fór þaðan ok 
nálægðist Beneventum, spurði Gottskálk komu 
hans, ok lét bera öll föng sín á skip, ok 
ætlaði at flýja í Grikkland. Hann lét 
fyrst bera á skip konu sína ok allan 
varnað, ok ætlaði sjálfr seinast. En vinir 
Gisólfs í Beneventum hljópu þá at honum ok 
drápu hann, ok var kona hans ok synir flutt 
í Miklagarð. Kom þá Ljóðbrandr konungr 
til staðarins ok setti Gisólf í ríki, ok skip- 
aði þar öllu; hölt heim síðan. Er hann mjök 
lofaðr, ok víst var hann mikilmenni, en þó 
má ætla, at nokkut valdi lofi hans, hve vel 
hann var klerkunum. Hann var vanr at láta 
reisa kirkjur á hverjum stað, þar sem hann 
hafði nokkura dvöl. Hann reisti Petrsklaustr 
fyrir utan Ticinus múra, ok var þat kallat 
Gullhimin, ok á Hábarða fjalli setti hann 
klaustr ok en eitt, helgat Anastasíus píslarvátti í 
Olonna, ok kirkju mikla. Hann lét kirkjur byggja 

í mjök mörgum stöðum, ok eina í höll sinni, 
Drottinskirkju, ok hann skipaði presta ok 
klerka, er honum skyldu syngja messur hvern 
dag, en þat hafði engi konungr gjört fyrri. 
Á hans dögum lifði helgr maðr við ána Ta- 
narum, er Baodolin höt, ok gjörði mörg tákn, 
ok sagði marga úorðna hluti fyrir. Eitt sinn 
fór Ljóðbrandr konungr á veiðar með mikla 
sveit manna í skóg þann hinn mikla, er Borg 
heitir; þar varð einum hans manni þat úfyr- 
irsynju, at hann særði með skoti einn syst- 
urson konungs, miklu sári; en konungr unni 
mjök sveininum ok grét af hans meini, ok 
sendi þegar einn mann ríðandi á fund hins helga 
manns Baodolins, ok löt biðja hann, athann 
vildi gjöra bæn til Krists fyrir þeim sveini. 
Hann var dáinn, er sendimaðr kom til ein- 
setumanns. Gekk þá hinn helgi maðr í móti 
honum, ok mælti: „Veit ek hví þú kemr hér, 
en þat sem þú vilt biðja um, má nú eigi 
Veitast, því at sveinn sá er andaðr, er þú 
hyggr at biðja fyrir“.  Sendimaðr fór með 
þessi svör aptr, ok var konungi þat harmr 
mikill, er hann fekk eigi bæn sína, en þó löt 

hann svá vera, er hann vissi at maðrinn var 
spámaðr, ok þótti sem eigi mundi annat til; 
ok telr Páll djákn fleiri slík dæmi um helga 
menn í þann tíma. Ljóðbrandr hafði ríki 1 
vetr ok 30 ok 7 mánuði betr, ok var kom- 
inn nokkut á efra aldr, er hann andaðist 
(744). — Var lík hans jarðat í kirkju hins 
heilaga Adríanus píslarvátts, ok þar hvíldi 
faðir hans. Er svá sagt, at hann hafi verit 
vitmaðr mikill ok ráðgóðr, trúrækinn mjök ok 
friðgjarn, hermaðr góðr, mildr við afbrota- 
menn, skírlífr ok mælskumaðr, öruger ok öl- 
musugjarn. „Eigi var hann bóklærðr maðr, 
en þótti spekinga gildi, ok efla þjóð sína ok 
lög hennar. Hann hafði eitt sinn unnit mik- 
inn sigr á Bayurum; en við Avara ok Frank- 
ismenn átti hann frið jafnan, ok hafði lagt 
allan hug á at halda þeim friði. 


15. Frá Ráðgils konungi. 


Hildibrandr sá, er til konungs var tek- 
inn, ok Ljóðbrandr konungr hafði látit hafa 
hlut í ríki með sér, mætti þegar mótfalli, er 
hann var dáinn, ok settu Langbarðar hann 

af konungdómi, ok þó sjálfir þeir, er höfðu 
unnit honum trúnaðareiða, en tóku til kon- 
ungs yfir sik Ráðgils hertoga.  Liðu svá fram 
stundir, ok herjaði Ráðgils konungr á marg- 
ar borgir Rómverja ok eyddi þeirra ríki mjök. 
Lagðist hann um þá borg, er Perusína heit- 
ir með miklum styrk ok kappi, ok vann hana. 
Þá kom til hans Zacharias, er þá var páfi, 
þar við borgina, ok færði honum gjafir mikl- 


Fa 


ar, ok bað hann á margar lundir at hlífa 
borginni, ok gat fengit þat af honum. Síð= 


an framdi páfi langa kenningu fyrir honum 
ok fekk snúit öllum hug hans at lyktum; ok 
nokkurum dögum seinna, lét Ráðgils konungr 
af ríki (750) ok tók upp klerksvígslu, ok 
öll bjuggust þau munklífisbúningi, ok lauk 
svá hans ríki. 


56. Frá Astólfi konungi. 


Nú tóku Langbarðar Astólf til konungs 
yfir sik, bróður Ráðgils. Hann vildi taka 
borgir nokkurar, er páfi eignaði hinum hei- 
laga Petri postula; því páfar sögðu land þat, 
er þeir eignuðu rómverskri kirkju, hefði ver- 

it gefit af öndverðu heilögum Petri af Kon- 
stantinus keisara hinum mikla, ok var þat 
eigi satt; "en Langbarðar vildu halda öllu 
landinu, nema því er sumir konungar þeirra 
höfðu gefit; fyrir því vildi Astólfr halda borg- 
um þessum. Hann lagði undir sik þat er 
eptir var af keisararíkinu á Ítalíu. Þá var 
Stephanus páfi, en Pipin son Karls Martells 
á Frakklandi, hafði sett konung sinn af ríki, . 
ok rakat til klerks, ok gjört þat við páfa- 
ráð, ok sjálfr gjörzt konungr á Frakklandi. 
Átti hann þá tvá sonu unga, Karl ok Karlmann. 
Páfi fór á fund við Astólf konung í Pavíu, 
ok fylgdu honum sendimenn keisarans ok 
Frankismanna, ok bað hann mikilliga at sleppa 
því landi, er hann taldi til við hina róm- 
versku kirkju, en Astólfr vildi þat með engu 
móti. Fór páfi svá búinn. Síðan tók páfi 
sér ferð á hönd, ok fór til Frakklands, ok 
hitti Pipin konung ok sonu hans, ok tóku 
þeir honum mjök vegsamliga, með því hann. 
væri umboðsmaðr hins heilaga Petrs postula; 
sendi Pipin konungr at hans beiðni menn til 
Astólfs konungs, ok bað hann láta löndin við. 

páfann; en þat vann ekki, ok fóru sendi- 
menn aptr. Þá safnaði Pipin konungr miklu 
liði ok öflugu, ok fór til Ítalíu. En Kon- 
stantinus Leons son, er þá var keisari Í 
Miklagarði, sendi Pipin stórgjafir, er hann 
vissi um herför hans, ok bað hann vinna 
nokkut af landinu aptr undir keisaradóminn. 
Tók Pipin því eigi nærri, at minnka þat er 
hann hafði heitit hinum heilaga Petri. Pip- 
in konungr kom með allan styrk sinn til Í- 
talíu ok lagðist um Pavíu, þar Astólfr kon- 
ungr sat ok þröngvaði honum at lyktum til 
at sleppa löndunum; ok fór síðan heim til 
Frakklands.  Astólfr var nokkura vetr kon- 
ungr þar eptir, ok er hann var á veiðum, 
er sagt at hann hafi orðit fyrir þrumu, ok 
átti at hefnast fyrir þat, er hann úvingaðist 
við páfa (756). 


17. Frá Desíderíus konungi ok 
lokum Langbarða ríkis. 
Desideríus höt einn hertogi Langbarða, er Ast- 
ólfr konungr hatði sent til Tuscalands. Hann 
spurði lát konungs, ok safnaði hann þá sam- 

an öllum her á Tuscalandi ok þingaði við 
þá menn; en honum var þat ráðit at taka 
ríki yfir Langbarðalandi. Spurðist nú þetta, 
ok fylgdu honum margir, en Ráðgils bróðir 
Astólfs, er yfirgefit hafði ríki, virði hann 
engis, ok fleiri váru þeir höfðingjar Lang- 
barða, er lítils þótti vert um hann. Tóku 
þeir allir saman ráð sín, ok fóru norðr lengst 
í land, ok söfnuðu Langbarðaher miklum ok 
ætluðu síðan móti honum at berjast við hann. 
Var leitat sátta, ok varð þat, at almenningr 
manna röði, ok vildu allir hafa Desideríus at 
konungi, en svá samdist, at Ráðgils skyldi 
ráða fyrir höll ok hirð, ok var hann þó 
munkr. Hann var mörg ár konungr, ok varð 
á hans dögum bróðir hans páfi í Róm, ok 
höldu þeir einn drátt, en Rómaborgarmenn 
þoldu illa páfa af Langbarða ættum, ok svá 
vandabundinn konungi; ok endist þeim páfa 
eigi vel tignin, ok komu aðrir. Þat var ok 
á dögum Desideríus konungs, at Pipin kon- 
ungr á Frakklandi dó, ok varð hann eigi 
gamall mjök. Tóku ríki synir hans Karl ok 
Karlmann, ok gætti Karls eins, en bróðir hans 

varð eigi langgæðr. Hann var síðan kall- 
aðr Karl hinn mikli eða Karl magnus. De- 
sideríus konungr vingaðist við hann, ok gipti 
honum Ermingerði dóttur sína; en síðan vildi 
hann eigi haldast láta, at páfar drægju lönd 
undir sik, ok fór at dæmum Astólís ok tók 
Faventinuborg ok hertogadóminn Ferrara af 
Ravennu umdæmi. Adríanus var þá páfi. 
Hann sendi opt menn til hans ok bænabréf, ok 
bað hann ýtarliga at láta af slíkum illindum, er 
hann kallaði ok fá aptr postulligu sæti þau 
lönd er hann hafði tekit. En Desideríus 
konungr lBt þat aldri ávinna sik.  Þóttist 
þá páfi staddr í vanda miklum at koma bréf- 
um til Frakklands til Karls konungs, en þó 
gat hann sent sjóleið, ok hafði þá áðr Karl 
konungr sagt skilit við Ermingerði af umtöl- 
um páfa, ok lasti því, er hann lagði á Lang- 
barða. Sendimenn páfa báru þau bréf, er 
báðu tign Karls konungs at fara at dæmum 
föður síns, ok hjálpa hinni heilögu rómversku 
kirkju. Lét hann eigi lengi bíða, ok sendi 
menn til Desideríus konungs, ok bað hann 
láta hinn heilaga Petr postula fá aptr með 

friði borgir sínar, ok höt honum stórfé, ef 
hann gjörði svá. Langbarða konungr lét hvárki 
gjafir né bænir mýkja sik um þenna hlut. 
Söfnuðu hvárirtveggju liði, ok fór Desiderí- 
us konungr með allan Langbarðaher vápnað- 
an móti honum. Karl mikli konungr fór yfir 
Alpafjöll með sínum her, ok komu þeir inn 
í Ítalíu; en Langbörðum var þá svá mjök 
brugðit, at jafnskjótt er þeir spurðu, at herr 
Frankismanna var kominn í nálægð, þá yfir- 
gáfu þeir tjöld sín, ok svá konungr þeirra, 
ok flýðu gjörvallir. Hafði Desideríus kon- 
ungr á hinn mesta hraða ok komst í Pavíu, 
ok lukti sik þar inni ok girði þar um sik. 
Var þessi flótti allra ráða úsnjallastr, því at 
þat eina var til, at berjast við Frankismenn, 
svá hraustliga sem mátti, en nú váru hver- 
vetna úvinir um kring. Karl mikli konungr 
fór eptir Desideríus konungi, ok lagðist um 
Pavíu, ok lét gjöra þar garð umhverfis, ok 
setti vörðu, en fór sjálfr at elta Aðalgils son 
konungs, ok kom til Veronu. Treystist Að=- 
algils þá eigi til at bíða hans ok flýði með 
leynd nokkuru síðar, ok kom í Pisa höfn, 

ok fekk sér skip ok hölt til Miklagarðs. Kom 
hann aldri aptr. Sneri þá Karl mikli kon- 
ungr til Pavíu. Þar lá hann fyrst 6 mán= 
uði um borgina, en hvarf þá frá sjálfr ok 
lét meginherinn vera eptir. Hafði hann heitit 
at fara til Róms ok heimsækja hinn heilaga 
Petr, ok svá gjörði hann. Síðan hvarf hann 
aptr til Pavíu, ok lá um borgina ok herjaði 
á hana með miklu afli, ok vann hana um 
síðir. Gjörði hann þá Desideríus -konung 
handtekinn ok alla þá er þar váru inni, ok 
lagði landit undir sik, ok gjörðist forráða- 
maðr yfir allri Ítalíu en gaf páfanum nytj- 
ar af því landi, er hann hafði sér eignat, 
ok kallat var Petrs erfð. En þat er mið- 
hluti Ítalíulands. Sendi hann Desideríus kon- 
ung ok drottningu hans til Frakklands, ok urðu 
þau eigi laus þaðan. Hertogi af Bayara- 
landi átti dóttur Desideríus konungs, ok eggj- 
aði hún hann jafnan móti Karl konungi, þar 
til er konungr steypti honum, ok tók hans 
ríki. — Frá Desideríus konungi eru margir 
miklir konungar komnir í Norðurálfu; en 
Langbarðaríki hafði staðit á Ítalíu, þá er 

þat eyddist, frá því er Alfvini hóf þat um 
206 ár. Ok steyptist þat 773 árum eptir 
Krists burð, 101 ári áðr byggð var sett á 
Íslandi. Lá síðan Ítalía undir Frakka kon- 
unga, er þá tóku skömmu síðar keisaradóm, 
ok kom því næst með. keisaradóminum und- 
ir Þjóðverja. Ok er Serkir ok Grikkjar 
nnnu síðar suðurlandit, en páfi hafði mið- 
landit, héldu keisarar lengi norðrlandinu, er 
megnismest er, ok var þat kallat Lumbardía 
eða Langbarðaland; en síðan gekk þat einn- 
ig undan keisaranum, ok urðu þar margir 
höfðingjar. 


El. 


KONUNGAR LANGBARÐA. 


Áðr Étalía var unnin. 

Hér hefr Gíota sögu ok Eúna 
eptir Jornandes ok aðra. 


1, Upphaf Gota. 
Eptir þat er Caucasus þjóðir, er mestar hafa 
þótt at atgjörfi, skiptust at öndverðu, er at 
sjá sem Grikkjar ok Thracíumenn ok Kelt- 
ar hafi fyrst skilizt frá, ok urðu Grikkjar ok 
Ítalíumenn, er sumir váru frá þeim, en sum- 
ir frá Keltum, fyrst siðaðir, en því næst 
sýnist sem Þjóðverjar hafi skilizt frá, ok nokk- 
urar aðrar þjóðir, er byggðu austrveginn. 
Váru í þann tima flestar Caucasus þjóðir kall- 
aðar Seythar, ok er þat samrar tungu ok 
norræna, því þeir váru bogmenn miklir, allir 
mikilhæfir ok harðfengir, ok þeir ráku Kim- 
mería ok herjuðu mörg lönd.  Bjuggu þeir 
bæði fyrir austan ok vestan Vanaqvísl, ok 
deildust í margar þjóðir smærri, Æsi ok Álfa 
eða Álana, Gota ok þat fólk er fyrst byggði 

Norðrlöndin sjálf. Höfðu þessir allir skyld- 
ar tungur. Gotar bjuggu snemma fyrir norð- 
an Donau, ok norðr undir Austrsæ; en þó 
Jornandes segi, at þeir hafi komit fyrst frá 
Norðrlöndum sjálfum með konungi þeim, er 
hann kallar Berich, er Bergr má hafa heit- 
it, eða Börkr, ok eigni þeim síðan flestöll 
stórvirki allra Seytha fyrir ok eptir Tróju- 
mannadaga, þá fær þat eigi verit, at þjóð, 
komin af Norðrlöndum, hafi verit orðin svá 
mannmörg norðan til við Donau svá árla á 
öldum, ok er miklu líkara, at þeir hafi ver- 
it bræðr Norðrlandamanna, ok aldri átt byggð 
lengra norðr en at Austrsæ, ok verit komn- 
ir af austan nokkuru fyrr en Ása- Óðinn, ok 
þó trúat á Oðinn hinn forna sem Æsir, ok 
höfðingjar þeirra verit díar sem höfðingjar 
Ása, ok verit af því haldnir hálfgoð sem 
Jornandes segir, ok borit sumir eitthvert nafn 
hans. Má ok vera, at hinn fyrsti höfðingi 
þeirra í Norðrálfu hafi heitit Gauti eða Goti, 
er eitt er af nöfnum hins forna Óðins. Kann 
ok enn vera, at nokkurir þeirra, er við Austr- 
sæ bjuggu, hafi orðit fyrstir til at nema Got- 

land, ok eystra ok vestra Gautland at sunn- 
an við Svíþjóð  Váru ok lengi kallaðir Reið- 
gotar við Austrsæ, en seinna á Jótlandi, ok 
Eygotar í Danmörk, ok má vera, at þeir hafi 
numit land í Danmörk nær þeim tíma, er 
Ása-Óðinn kom austan, eða nokkurrir af þeim 
slegist í lið hans, ok farit til Danmerkr, ok orðit 
forfeðr flestra Dana; en ef Getar eru hit sama 
sem Gotar, þá er líkast at þeir hafi verit hinir 
fyrstu feðr þeirra, er í Norðrálfu bjuggu, ok 
vita menn at þeir bjuggu árla fyrir norðan Don- 
auósa ok váru réttlátir ok úrefjusamir, ok all- 
ir váru Gotar harðráðir í úfriði en réttlátir í 
friði ok flestir drengir góðir. Þeir váru á- 
litligir sýnum, meiri ok sterkari en Rómverj- 
ar, ok gengu næst Grikkjum hinum seinni 
um siðgæði. — Svá segir Jornandes, at þeir 
hafi rekit aðrar þjóðir af stöðvum sínum við 
Ausrtsæ, ok fjölgat þar mjök, þar til er Fjöl- 
marr Goðreksson, fimmti konungr frá hinum 
fyrsta, leitaði þaðan með her í Seythíu, ok 
vann þar mörg lönd; ok er þat líkast, þeir 
hafi leitat aptr þeirra landa, er feðr þeirra 
hölðu byggt, ok þá váru komin undir aðra, 


166 Saga Gota ok Húna. 1. kap. 


ok efizt þar síðan. Ekki kunnu Rómverjar 
enn nafn þeirra á hinni fyrstu öld eptir Krists 
burð, nema ef þat váru Gotar sem ráku Róm- 
verja her af Donaubökkum þá er Domitian- 
us var keisari, ok drápu síðan Oppies Sa- 
binus ok fleiri höfðingja. Má ok vera þeir 
hafi veitt Decebalus Daca konungi móti 
Rómverjum, ok þat hafi með öðru gjört hann 
svá frægan. Váru þá með þeim tveir kyn- 
þættir, er göfugastir váru, ok ríki höfðu. Var 
önnur ættin kölluð Ömlungar en önnur Balt- 
ar. Váru þessir langfeðgar Ömlunga: Gauti 
(Gapt) höt hinn fyrsti kouungr, hans son 
var Hamli eða Humli (Halmal), hans son 
var Auðgils (Augis), hans son var Ham- 
all eða Amall, er Ömlungar eru við kenndir. 
Hann var mikill konungr, hans son var Ís- 
arni, hans son var Austrgoti (Ostragota). 
Hann var ríkr ok hermaðr mikill. — Á hans 
dögum gjörðist einn gotneskr maðr keisari 
Rómverja. Hann hafði verit tekinn í her af 
Severus keisara, ok kölluðu Rómverjar hann 
Maximinus. Var hann miklu meiri ok sterk- 
ari cn aðrir menn, ok komst um síðir til keis- 

aradóms. En af því var með úvilja Rómverja, 
ok hann var hermaðr, úlærðr ok litt siðaðr, 
þá kom hann í fjandskap við þegna sína, ok 
var harðráðr, ok myrtr seinast, en Gotum 
líkaði þat illa ok úvinguðust eir við Róm- 
verja eptir en áðr, ok herjuðu á þá, ok váru 
þat Baltar. Týndist Decius keisari á þeim 
herförum, ok segir hér fátt af þeim; en Róm-= 
verjaríki tók þá at veiklast af úsamþykki ok 
flokkadráttum. Aptr herjuðu Gotar hin eystri 
löndin á dögum Claudius keisara, en fengu 
fyrir honum úför mikla, en síða vinguðust 
þeir við Diocletianus ok efldu hann, ok veittu 
Rómverjum mikit lið at sigra Persa konung. 


2. Um Smlunga ætt. 

Austrgoti Ömlungr varð fyrir úfriði af 
þeirri þjóð, er Gepiðar váru kallaðir; ok er 
sagt, af þeir hafi verit einnar ættar ok Got- 
ar. Áttu þeir orrustu mikla, ok fengu Got- 
ar sigr, CVáru þá margir konungar Íleiri með 
þeim, en Ömlungar ok Baltar, ok deildust 
þeir í tvennt. —Váru kallaðir Austrgotar ok 
Vestrgotar. Son Austrgota var Unnhildir (Un- 

ilt), hans son var ÁAtall, hans son var Æ- 
ólfr (Achiulf). Hann átti fjóra sonu; hét 
einn Æsill (Ansil), annarr Eiðólfr, þriði 
Valdólfr (W aldulf), fjórði Jórmunrekr. Son 
Valdólfs var Valhrafn, hans son var Vind- 
harr, er sumir kalla Vandlir; hans synir váru 
Þjóðmarr, Valmarr ok Víðmarr (Theodomir, 
Valamir ok Videmir), ok váru þeir all- 
ir kallaðir Ömlungar, ok segir af þeim bræðr- 
um seinna. Gjafrekr hét ágætr konungr með 
Gotum. Hans ríki kom eptir hann undir 
Jórmunrek Ömlung. Gjörðist þá Jórmunrekr 
allra konunga mestr, ok lagði undir margar 
harðfengar þjóðir um hin nyrðri löndin. Eru 
taldar 13 þjóðir, er hann fekk ríki yfir. En 
síðan barðist hann við Herula, er komnir 
váru af Norðrlöndum; Álrekr höt konungr 
þeirra; felldi hann þá flesta, en lagði aðra 
undir. — Þat fólk bjó þá við Mæotiska fló- 
ann austr við Vanaqvísl, ok var allra manna 
léttfærast. Höfðu allar þjóðir aðrar léttings- 
her sinn af þeim. Síðan snerist Jórmunrekr 
konungr at Vindum ok váru þeir mjök fjöl- 
mennir, ok treystu því, en hann fekk sigr, 

ok lagði þá undir sik. Þar tók hann höfð- 
ingja son þann hernuma, er Bikki hét, ok 
varð hann síðan honum illviljaðr, en fekk þó 
vald mikit með honum. Var hann þá hver- 
vetna kallaðr Jórmunrekr hinn ríki. Síðan 
lagði Jórmunrekr konungr Eysti undir ok margar 
aðrar þjóðir á Þýzkalandi. 


8. Húnar komu í Norðrálfu. 


Húnar hét ein þjóð í Austrálfu, er þar 
til var úkunnig Rómverjum at öllu, ok öll- 
um vestrlanda þjóðum, nema Gotar höfðu lengi 
heyrt þá nefnda, Rómverjar höfðu þá fyr- 
ir skömmu heyrt þeirra fyrst getit. Er þat 
sögn manna, at þeir hafi búit fyrir norðan 
Kína mjök mörgum mannsöldrum fyrir Krists 
burð, ok átt margar „orrustur við Kínverja, 
ok mundi hafa unnit land þeirra, nema Kín- 
verjar hefði byggt múrinn þann hinn mikla 
til varnar milli landanna. En nokkuru ent- 
ir Krists burð er sagt þeir hafi farit í landa- 
leitir vestr ok norðr, ok drifit til þeirra marg- 
ar Tatara þjóðir á Síberíu; síðan hafi enn 
komit flokkar austan ok leitat á þá, hafi þeir 

8 

þá, farit yfir ána miklu, er Volga heitir, ok 
suðr undir Vanakvísl. Þar bjuggu þá eptir- 
leifar Ása ok Alana; váru Húnar þeim ógr- 
ligir, ok lögðu nndir löndin milli Volga ok 
Vanakvíslar. Þeir skiptust í tvær greinir, 
váru kallaðir Suðr-Ilúnar, er settust norðan 
við Persíu, en öðru nafni Naphthala- Húnar, 
ok veittu þeir ágang mikinn Persum. Kenndu 
Gotar þá ekki. En þeir kölluðust Norðr- 
Húnar, er bjuggu fyrir austan Vanakvísl norð- 
anverða, ok mæotiska flóann. Höfðu Gotar 
um þá aðra ætlan en hér er talin. Segir 
Jornandes svá eptir þeim, at þá er Fjölmarr 
Gota konungr, son Goðreks eða Gandreks hins 
mikla, fór í austrveg með her sinn, hafi hann 
skilit frá liðinu margar fjölkunnugar konur, 
er kallaðar váru Álrúnar eða Helrúnar ok 
rekit austr í eyðimerkr. Þar hafi þær lagt 
saman við dverga ok svartálfa, ok getit börn 
við þeim, ok hafi þat verit Húnar. Hafi þeir 
verit lítilsvirðir lengi, ok varla kunnat manna- 
mál, ok þó hafi þeir fjölgat þar mjök, ok 
lifat lengi á veiðum einum, en síðan á rán- 
um, ok eigi ætlat fært vesti vfir mæotisku fen; 

en eitt sinn hafi þeir elt á veiðum hind 
nokkura, ok hafi hún lagt á flóann ok kom- 
iat yfir, ok þar hafi þeir farit eptir á fæti, 
en hindin hafi hvorfit þeim, er þeir komu 
í vestr-Seythaland, ok ætluðu Gotar hún hefði 
verit illr andi, til at vísa þeim veg. Ener 
þeir vára yfir komnir, sóttu þeir í lönd þau, 
ok ætluðu þau mundu sér gefin. Þeir höfðu 
þá ærna hesta, ok váru hinir mestu bog- 
menn ok lögðu undir margar þjóðir, er þar 
bjuggu næst þeim, sumar með bardögum en' 
sumar með skelfingu einni saman, er af þeim 
stóð. Eigi höfðu þeir kvánfangslög, ok enga 
siðu þá fyrst, ok vissu af engum mannkost 
nema trúleik við vini sína ok hreysti í bar- 
dögum, en váru fullir grimmleiks. Þeir váru 
lágir ok digrir, svartir mjök ok myndarlaus- 
ir í andliti, neflausir at. mestu ok undarliga 
smáeygir, ok harla úfríðir ok úlíkir Ásum ok 
Gotum; váru þeir mjök skegglausir ok bríxl- 
aðir í andliti, því þeir flóu skinn af andliti 
börnum sínum ungum, ok vöndu: þau á at 
þola sár fyrr en þau fæddust á nokkuru. 


Undarliga váru þeir snarir ok hinir mestu 
Að 

reiðmenn, hálsdigrir ok drembilátir, ok í öllu 
váru þeir. líkir villidýrum í háttum, helzt 
meðan þeir efldust eigi mjök til ríkis yfir 
öðrum þjóðum; má þat ætla, at Jóhiar þeir, 
er vera áttu þjóð, ok eigi sem hinir fornu 
jötnar, er allt váru annat en mannakyn eðr 
dýra, ok búa áttu fyrir austan Gandvík, hafi 
verir einhver grein af þeim. Húnar þessir 
börðust við  Alana, er váru Ásakyns, ok 
náskyldir Gotum. Skorti eigi Alana hreysti 
við þá, en eigi þoldu þeir eljan ok vás jafnt 
þeim, ok varla þoldu þeir at sjá þá, ok gátu 
Húnar lagt þá undir um síðir, ok urðu nú 
ríkir mjök.  Herjuðu þeir því næst á Gota 
ok gjörðu þeim skaða mikinn, ok komu at 
þeim ótta, er þeir ætluðu þá úvættu, ok réð- 
ust um við konung sinn, hversu þeir skyldu 
firrast þann úfagnað. 


4 Frá Jórmunreki konungi. 

Jórmunrekr konungr hinn ríki var þá 
gamall mjök. Hann hafði sent til Roxolana 
konungs, er þá var þar sem nú heitir Pól- 
ínaland, ok beðit stjúpdóttur hans, Svanhildar, 

dóttur Sigurðar Fafnisbana ok fengit hennar. 
En Bikki ráðgjafi hans rægði hana við hann, 
ok þau Randve son konungs um útrunað við 
hann. Segir Volsunga saga eigi, at hún hafi 
verit gipt konungi þá, en í fornum kviðum, 
er hann þó talinn mágr Sigurðar, ok ætt frá hon- 
um, ok segir Jornandes hann hafi átt sonu aðra 
en Randve, því hann getr hans eigi, en Vols- 
unga saga segir, hann hafi látit hengja hann, 
en troða Svanhildi undir hestafótum at ráð- 
um Bikka. Jornandes getr ok Svanhildar, 
at hestar hafi verit látnir bana henni, en þeir 
hafi dregit hana til bana, ok munu þar Vols- 
unga kviður sannari, er hitt segja. Þá komu 
Hamdir ok Sörli synir Roxolana konungs, ok 
sóttu. Jórmunrek heim. Segja kviðurnar, þeir 
hafi högevit af honum hendr ok fætr, ok 
verit barðir grjóti til bana, en Jornandes seg- 
ir, þeir hafi sært hann stórum sárum öðr- 
um; ok þó þat sé líkligt, at kviðurnar segi 
þar sannara, þá lifði þó Jórmunrekr eptir þat 
í kör. Þat spurði Balmar Húna konungr, ok 
fór þegar með her á hendr Austrgotum, því 
Vestrgotar váru áðr skildir við þá, ok gekk 

þat nærri konungi, er hann mátti eigi duga 
mönnum sínum, ok dó síðan. Er sagt hann 
hafi þá verit 110 ára. Ok áðr Gotar gæti 
skipat stjórn sinni, óðu Húnar yfir þá, ok 
lögðu víða lönd undir sik. 


5, Gotar komu í Rómaríki ok 
drápu Valens Keisara. 

Valentinianus hinn gamli ok Valens bróð- 
ir hans váru. þá keisarar í Rómverjaríki, en 
„þá tók styrkr Rómverja mjök at linast af 
atsókn allra handa þjóða ok úsamþykki sjálfra 
þeirra.  Vestrgotar réðu ráðum sínum, hvat 
þeir skyldi gjöra, ef Húnar kæmi at þeim, 
ok kom þat saman, at þeir sendu menn til 
Rómaníu eðr Suðr - Thracíu á fund Valens 
keisara — hann sat þá í Miklagarði — ok 
buðu honum at lifa at hans lögum, ef hann 
gæfi þeim land í Thracíu eða Mæsíu, ok svá 
at hlýða honum, hötu ok, ef sör þá væri betr 
trúat, at taka kristni, ok yrði þá at senda 
þeim lærendr á þeirra tungu, — því at keis- 
arar höfðu tekit kristni í þann tíma —; 
kváðu eigi við vært í sínu landi, er svá mörg 

úvætti væri austan komin, at ekki mætti við 
standast, en létust skyldi verja löndin trúliga 
fyrir Rómverja sem þeir mætti, ef þetta feng- 
it. Biðu þeir svars á nyrðri Donaubökk- 
um ok váru 2 hundruð þúsunda. Valens 
keisara þótti gott í efni, er svá mikil her= 
þjóð vildi sjálfkrafa bjóða sik til aðstoðar 
ok verða sem varnarvirki fyrir ríki sínu mót 
öðrum þjóðum, ok gaf þeim land á Mæsíu, 
heimti þó af þeim vápn þeirra áðr þeir færi 
yfir ána, ok vildu Gotar heldr missa lausa- 
fjár síns en vápnanna. Fór landstjórum svá 
úmannliga ok úvitrliga, at þeir tóku lausa- 
feit, en létu þá halda vápnunum, ok var þá 
allr Rómverja herr, er þar var til landvarn- 
ar látinn fara með þeim ok fylgja þeim í 
landit, ok dvaldist lengi við þat, því at margar 
fagrar konur váru í liði Gota, er liðsmenn 
lögðu hug á. Var þeim ok kennd kristni á 
þann hátt sem Valens keisari hölt hana, en 
hann fylgdi villu Arius, ok breiddu þeir hana 
þannig út meðal Austrgota, landsmanna sinna 
ok Gepiða með byskupi sínum, er Rómverjar 
kalla Ulfilas, ok fyrstr setti ritninguna á þeirra 

tungu, ok ritaði í rúnum. En á meðan á 
þessu stóð komu margir Austrgotar at norð- 
an, ok beiddust at mega fara yfir ána. Vildu 
Rómverjar eigi leyfa þat, ok þóttust eigi 
mega missa land meira, en árbakkarnir váru 
þá varnarlausir, ok fóru Austrgotar yfir um 
í úleyfi þeirra. Var Rómverjum þá einsætt at 
láta sér fara vel við þá, sem fyrri váru komnir, 
en þat varð nokkut á aðra leið. Komust 
Vestrgotar í sult, nýkomnir í landit úunnit 
svá margir saman, sem títt er þá nokkur þjóð 
byggir fyrst land, ok báru fyrirliðar þeirra sik 
upp, Friðgjarn konungr ok aðrir, fyrir her- 
stjórum Rómverja, er váru Lupicinus jarl ok 
Maximus, ok báðu selja sér vistir; en hinir váru 
fangnir af fégirni ok seldu þeim afar dýrt hunda- 
kjöt ok hræ, ok hvat sem var, ok létu þeir eitt 
brauð fyrir þræl eða tíu merkr silfrs, ok er þat 
þraut, keypti Lupicinus börn Gota. Seldu 
þeir heldr en deyja. Síðan bauð Lupicinus 
Friðgjarni til veizlu, ok kom hann með fáa 
menn óttalaus. Varð hann þess þá víss af 
ópi manna sinna, at tekit var at drepa þá. 
Brá hann sverði ok brauzt á brott af veizl- 

unni ok komst undan með þá, er eptir váru. 
Hétu þá Gotar fyrir sör at falla heldr í bar- 
daga, en deyja af sulti; röðust í móti þeim 
Lupicinus ok Maximus, ok drápu þá ok tóku 
herfang. Valens keisari spurði þat. Átti 
hann úfrið við Persa, ok gjörði þegar sátt 
við þá, en réðist í móti Gotum. > Herjuðu 
þeir þá Grikkland ok Thracíu, þar til er hann 
mætti þeim. Þeir höfðu þá lið meira en 
Rómverjar ok váru Álanar komnir í fylgi 
með þeim ok margt af Húnum hafði drifit 
at þeim. Varð orrusta mikil, ok dugði Val- 
ens keisari vel ok hans menn, en svá lauk 
at mannfalli sneri á Rómverjá, ok föll af þeim 
mikill val. Komst Valens keisari sárr úr 
orrustu ok í bóndabæ einn. Síðan brenndu 
þeir byggðina ok þann bæ, ok vissu eigi, at 
hann var þar fyrir, ok brann þar inni Valens 
keisari. En hann hafði eigi viljat þiggja lið 
af Gratianus bróðursyni sínum, er þá var 
keisari með honum. Tók þá Gratianus til liðs 
sér ok til stjórnar með sér Theodosíus frá 
Spáni, er kallaðr var hinn mikli. Hann 
hnekkti nokkut Gotum af yfirgangi, ok varði 

öllum þjóðum Rómaríki, en þó sættist Gratian- 
us keisari við þá, ok váru þeir miklu frjálsari 
en áðr, ok varð Theodosíus keisari vel ssáttr 
við þá. - Arnrekr varð konungr Gota eptir 
Friðgjarn. Honum gaf keisari gjafir, ok bauð 
honum til sín í Miklagarð, ok er konungr 
kom þar, ok gekk í borgina, mælti hann: 
„Þat sð ek nú satt vera um orðstír þessar 
borgar, er ek heyrða opt en trúða aldri.“ 
Leit hann mjök um sik, ok skoðaði þar alla 
hluti ok furðaði sik á stöðu borgarinnar, 
skipavistum ok múrasmíði, ok hve margar 
þjóðir þar váru komnar saman, ok mælti við 
liðsmann einn: „Víst er keisarinn jarðligr 
Guð, ok kenna má sá sjálfum sér bana sinn, 
er reisist í móti honum.“ Hann dvaldist þar 
nokkura mánuði vel virðr af keisaranum ok 
andaðist þar, ok var veglig gjör útför hans. 
Þjónaði síðan allr Gotaherr Theodosíus keis- 
ara, ok fylgdi honum þá hann felldi Euge- 
níus ofreflis höfðingja á Vallandi, ok lagði 
undir sik úvini sína á vestrlöndum. 

6. Frá Húnum. 

Svá er sagt, at Húnar hafi þá herjat í 
Pannoníu, er Gotar váru hrokknir undan þeim, 
ok hafi þá allr herr þeirra verit 10 sinnum 
100 þúsunda ok 80 þúsunda betr; en þat 
er eigi ljóst, hvárt þat var áðr en Theodos- 
íus hinn mikli tók keisaradóm, eðr eptir and- 
lát hans, ok er þó líkara, at svá hafi heldr 
verit, ok slíkr ágætismaðr ok hermaðr sem hann 
var hefði eigi þolat þar lengi yfirgang þeirra. 
Þeir höfðu 6 herkonunga fyrir liði sínu. Hét 
hinn elæzti Bela, annar Keme, þriði Ka- 
dicha, fjórði Kewe, hann var mestr fyrir 
sér; fimmti Bleda eðaBuda, sjötti Attila. 
Þeir tveir váru bræðr ok yngstir, synir Bende- 
guz konungs fyrir austan Vanaqvísl, ok her- 
mannaefni mikil. Þar var þá í landinu Ma- 
crínus landstjóri Rómverja, mesti hreystimaðr. 
Hann bjóst til varnar af öllu afli, ok fekk til 
liðs við sik Gota konung einn, er Þjóðrekr 
hét. Þeir áttu saman orrustu ógrliga, ok er 
sagt at þar hafi fallit hálfr þrettándi tugr þús- 
unda af Húnum, en af Rómverjum ok Gotum 
ok landsmönnum öllum saman 210 þúsundir, því 

þeir váru mjök ofrliða bornir; en þó héldu 
Rómverjar ok Gotar vellinum, ok misstu Hún- 
ar Kewe herstjóra sinn er mestr var. Þeir 
drógust aptr saman, ok lögðu til orrustu. 
Varð sú ok harla mikil. Féllu 40 þúsund- 
ir af Húnum ok konungar þeirra þrír Bela, 
Keme ok Kadicha, en þó fengu þeir þar 
sigr með ofrefli sínu, ok féllu þar Rómverjar ok 
Gotar ok flýðu, ok þar féll Macrinus landstjóri 
með hreystiorði miklu. Lögðu þá Húnar und- 
ir sik landit, ok gjörðust Attila ok Bleda kon- 
ungar þeirra, ok hafði Attila mest forræði, ok 
er sagt hann hafi þá verit vel kominn til aldrs. 


7. Frá Austrgotum. 


Eptir dauða Jórmunreks hins ríka, höfðu 
Austrgotar lagzt undir Húna, en þó hélt 
Vindharr Ömlungr, frændi Jórmunreks, ríki 
sínu ok vildi eigi upp gefast.  Herjaði hann 
í Antíataland, ok drap Box konung ok sonu 
hans ok marga vildarmenn, ok réði svá ríki 
iett ár með veg miklum. Þoldi þat þá eigi. 
Húna konungr er Balamber hét, ok heimti 
til fylgis með sér Sigmund Gota konung, son 


7. kap. Saga Gota ok Húna. 181 


Húnmundar hins mikla, er hann hafði lagt 
undir sik, ok fór á hendr Vindhar konungi. 
Varð orrusta mikil ok löng, ok hafði Vind- 
harr hærra hlut. Síðan áttu þeir aðra, ok 
fór á sömu leið, ok kunni engi tölu á, hvat 
margt hann drap af Húna her. Hina þriðju 
orrustu áttu þeir hjá á þeirri, er Erac hét. 
Þar fekk Húna konungr skotit Gota konung 
til bana, ok gekk at eiga Valdmörk frænd- 
konu hans, ok lagði þá undir alla Austrgota, 
en löt þó konunga þeirra halda ríkjum sín- 
um ok vera sér skattgilda. Er sagt; at Hún- 
mundr sonr Jórmunreks konungs hins ríka 
hafi þá verit Austrgota konungr ok undir- 
gefinn Húnum. Hann var hermaðr mikill ok 
hreystimaðr ok allra manna fríðastr, ok hann 
sigraði Svafa. Eptir hann var Þórmundr sonr 
hans, ungr maðr ok göfugligr; hann sigraði 
Gepiða ok varð skammlífr; er sagt at hestr 
hafi fallit með hann. Hörmuðu Austrgotar 
hann svá mjök, at þeir tóku engan konung 
um 40 ár Tóku þá ríki Vandils synir, Val- 
marr, Víðmarr ok Þjóðmarr Ömlungar, ok 
váru ágætir menn ok frægir, sáttir vel ok 

drógu hverr annars taum, en urðu þó atvera 
undirgefnir Húnum sem margir aðrir í þann 
tíma, ok svá varð eptir þat er Attila lagði 
aðra Húna konunga undir. j 


S. Frá Álreki Vestrgota konungi. 


Eptir andlát: Theodosíus keisara hins 
mikla skiptist Rómverjaríki til fulls með son- 
um hans. Fekk Arcadíus austrlöndin, ok sat 
í Miklagarði, ok Honoríus vestrlöndin. Váru 
þeir bræðr lítt stjórnsamir ok einingarlausir, 
ok drógu af Gotum laun fyrir liðveizlu, ok 
varð þar illt á milli; en Gotar uggðu atþví, 
at þeir mundi týna hreysti sinni, ef þeir hefð- 
ist ekki at. - Settu Vestrgotar konung yfir 
sik af Balta ætt, er frægust var næst Öml- 
ungum, ok:er sagt hafi nafn af ofrhug. Hann 
höt Álrekr. Hann röðist um við menn sína. 
Kvað betra at afla sér ríkis en vera iðju- 
lausir undirmenn annara. — Dró hann síðan 
her saman, ok hugðist at fara yfir Pannoníu 
ok suðr á Ítalíu.  Herjaði hann frá Adríu- 
firði austan Ítalíu ok til Miklagarðs, ok ætl- 
aði hann at leggja at borginni, en Rufin- 

us ráðgjafi keisarans fór í herbúðir hans ok 
sneri honum frá því ráði; þótti mönnum sem 
hann hefði vináttumál við Gota. Hann varð- 
áði ok því, at Stilico, ríkisforstjóri með 
Honoríus keisara, Vandaliskr maðr ok hinn 
harðfengasti, legði at: Gotum á Thessalíu 
slöttum. Herjaði þá Álrekr suðr á Grikk- 
land ok alla Peloponnesus ok vann Athenu- 
borg. Skeytti Arcadfus keisari því lítit, en 
Stilico þoldi eigi, at svá færi um löndin, þó 
þau væri eigi í hans umdæmi, ok lagði at 
Gotum, ok kreppti þá inni í Arcadíu skógum, 
svá þeir váru þrotnir at vistum, en þó slapp 
Álrekr konungr þaðan á brott ok náði miklu 
af herfangi sínu. Hann sendi þá boð til 
Honoríus keisara, ok beiddist, at Gotar mætti 
hafa friðland á Ítalíu, ok gjörði þeir bönd 
við Rómverja, en ef keisarinn vildi þat eigi 
skyldi hvárir fara sem kynni, ok þeir hafa 
lönd er halda mætti. Keisara þótti hvárt- 
tveggja mikit ok gekk í ráð við ráðamenn 
um þat, hversu hann mætti reka Gota frá 
Ítalíu ok varð þat ráð þeirra at láta þeim 
eptir lönd á Vallandi ok Spáni, sem þeir 

mætti vinna sjálfir, því at Rómverjar höfðu 
þá at mestu misst þeirra fyrir ágangi Geisi- 
reks  Vandala konungs, ok annara her- 
konunga. Tóku Gotar undir þetta ok 
var þat fest með eiðum. Álrekr konungr 
hafði þá áðr herjat alla Venetíu ok Ligura- 
land, því at herr Rómverja, er þar átti at 
verja, hafði við öðru at snúast. Hann var á 
Rhætíu at verja þar Þjóðverjum land, ok höt 
Stilico þessu Gotum, er áðr var sagt, Í nafni 
keisarans. Fyrir því gjörði Álrekr ekki síð- 
an meira af sér á Ítalíu, ok ætlaði nú at leita 
þeirra landa, er honum var vísat til; fór 
hann norðr með herinn. Stilico var mágr 
keisara. Hann dró saman her mikinn, ok 
fór eptir Álreki, ok náði honum þar sem 
höt við Pollentíu. - Áttu Gotar engis ótta 
vánir af hónum. „ Varð Gotum hverft við 
fyrst, en herðu þó hugina ok knúðust til 
varnar. Þar varð orrusta hörð ok löng, ok 
þurfti Álrekr konungr at sýna mikla hreysti 
ok kænleik, því Stilico var hinn mesti 
hermaðr. Lauk svá, at þeir skildu, svá at 
hvárrgi mátti kenna sér sigrinn, en þó segir Jor- 

nandes, at Gotar hafi orðit efri. Stilico 
gjörði þá trúnað við konung af nýju, okhélt 
hann ekki, ok sat um hann, ok náði frá hon- 
um sumu liði hans, en kringdi um sumt, ok 
kom því í þröng mikla. Komst Álrekr þó 
í brottu, ok vildi síðan gjarnan hefna á Róm- 
verjum, ok herjaði Illyríu.  Honoríus keisari 
var í Miðlandi ok þorði eigi at haldast þar 
við, ok flýði til Ravennu með hirð sína, ok 
var þar síðan ok fekkst hvárki til at fara 
til Róms eða Miðlands. Eptir þat kom Hrað- 
geisir, konungr heiðinn ok þó gotneskr, norð= 
an yfir Donau ok inn á Ítalíu með úflýjandi 
her, ok gat Stilico sigrat hann ok drepit, 
ok allt hans lið með undarligum atburðum, 
en sátt sú var gjör við Álrek, at þeir Stili- 
„co skyldi báðir fylgjast at, ok vinna Illyríu 
aptr undir Rómverja, er þá var undangeng- 
in ok var konungi heitit launum fyri. 


9. Álrekr konuugr vann Róma= 
borg ok dó. 


Álreki konungi þótti mjök seinkast, at 
Stilico kæmi til liðs við sik, ok vildi þó vinna 


186 Saga Gota ok Húna. 9. kap. 


Rómverjum þat er hann hafði heitit þeim 
- síðarst, ef hann kæmi, ok varð þat ekki. Fór 
hann þá til Ítalíu með herinn ok heimti gjöld 
af Rómverjum fyrir þat er hann hafði unnit 
þeim. Vildu Rómaborgarmenn heldr berjast 
við hann en gjalda; en Stilico réði til at 
gefa honum 4 þúsundir gullpunda. Kvað 
hann hafa varit landit fyrir keisarann í Epi- 
rus. Var þá Stilico rægðr við keisarann um 
ofmikla vináttu við Gota, ok drepinn síðan 
ok son hans, sem segir í Rómverja sögum; 
æn þó var eigi traust um, at hann ætlaði 
syni sínum ríki. Síðan drap Rómverja herr 
konur ok börn Gota ok Vandala, er fylgt höfðu 
Stilico, ok flýði þat lið nær 20 þúsundum í 
herbúðir Álreks konungs. Álrekr spurði, at 
Stilico var drepinn, ok heimti enn gjöldin 
af keisara, en hann svaraði engu.. Var hafðr 
liðsafnaðr í móti honum ok kom til engis. 
Konungr sá, at engi var þá dugr í Róma- 
borgarmönnum orðinn, eða öðrum Rómverj- 
um á Ítalíu, ok stefndi at þeim liði sínu. 
Herjaði á enga borg á leið, en kvað sem sér 
væri vísat á Rómaborg. Hann tók hlið á 

borginni, ok þröngdi henni mjök, svá þar 
gjörðist sultr mikill. Bjuggust þá allir borg- 
armenn til at berjast við hann, ok var honum 
sagt þeir væri fjölmennir. Hann kvað ljá- 
inn nema þess meira grasit sem þat væri 
þéttara saman. Borgarmenn réðu þat þó af 
at berjast ekki, en kváðu styrk sinn mest far- 
inn síðan heiðni tókst af, ok mundi ráð at 
gjöra blót nokkurum fornum sigrgoðum. Þeir 
létu svá við Álrek sem þeir mundi berjast, 
ef hann gjörði þeim nokkura minnkun í sátt- 
um, en eigi ella. „ Hló hann at því, ok kvaðst 
ekki mundi verða mikilþægr, þó hann beiddi 
þess alls fjár, er í borginni var; kvað þeim 
nóg at halda lífinu. Þat varð af, at þeir 
guldu honum 5 þúsundir gullpunda ok 30 
þúsundir silfrpunda ok hétu honum börnum 
hinna æðstu manna í gislingu; ok fór hann 
við þat á brott, en gislarnir komu seint. 
Álrekr konungr var beztr drengr allra út- 
landa konunga, er herjuðu á Rómverja ríki, 
Hann refsaði fyrir þat sjálfs síns mönnum, 
at þeir tóku upp vistir, er fluttar váru Róm- 
verjum, ok fór miklu betr til þeirra, en þeim 

til hans. Hann beið í Toscana þess, er fyllt- 
ar væri sættirnar; en þar varð hann þess víss, 
at Honoríus keisari ætlaði engan veg at gjöra 
honum. Þó bauð hann sættir nokkrum sinn- 
um síðan, ok fekkst þat eigi, því at borgar- 
menn höfðu svarit við líf keisarans at sætt- 
ast eigi við Gota, ok kváðu þat verða mundi í 
veði, ef sá eiðr væri rofinn. Honoríus keis- 
ari var í Ravennu,; en Álrekr konungr fór 
til Róms ok þrengdi borgarmönnum til at 
afsegja hlýðni við keisarann, en taka sér at 
yfirmanni þann er Attalus hét, borgarhöfðingja 
ok vin Álreks. Síðan fór hann með Attalus til 
Ravennu í móti Honoríus. Hann bauð Attal- 
us at skipta við hann ríki, en hann kvaðst 
vilja hafa allt. Attalus fórst allt úfimliga, ok 
tók Álrekr konungr völd af honum aptr, en 
bauð Honoríus keisara þá enn sættir, ok 
vildi hann þá þekkjast þær; en með keis- 
ara var einn herstjóri gotneskr, sá hét Sörli, er 
Rómverjar kalla Sarus. Hann var hinn mesti 
úvin Álreks konungs, ok hleypti at honum 
úvörum með her, ok felldi af honum margt 
lið mjök.  Lagðist þá Álrekr konungr um 

Rómaborg í þriðja sinn, ok komst inn í hana 
um síðir ok löt ræna. Menn hans brenndu 
hús mörg ok drápu menn, en þó bannaði 
hann þeim þat, ok lagði mjök ríkt á at eirt 
væri konum ok kirkjum.  Fekk hann ofa- 
mikit herfang, en borgin náði sér trauðliga 
síðan, ok var þat í fyrsta sinn sem Róma- 
borg var unnin fylliliga. Dvaldist Álrekr 
konungr þar eigi lengi, því hann uggði at 
Theodosíus keisara Arcadíus syni, er þá hafði 
fengit ríki í Miklagarði, ok var hann þó þá 
ungr, en eigi hræddist hann Honoríus; fannst 
ok Honoríus keisara eigi mjök mikils um 
vert, er hann spurði för Álreks konungs það- 
an yfir Campaníu ok Lúcanaland, ok þá til 
Sikileyjar, ok ætlaði at fá sér þat ríki, er 
hann þyrfti ekki at berjast til nema einu 
sinni, ok ætlaði þaðan til Afriku. Hann hafði 
fengit svá mikit herfang á Ítalíu; at engri 
tölu varð á komit ok hefr enginn Norðrlanda 
konungr fengit jafnmikit. — Hann ætlaði ok 
at ræna Sikiley á leið. Því næst kom hann 
liði sínu nokkuru á skip. Kom þá á svá 
mikit veðr at braut skip hans, en týndi mönn- 

um þeim á sæ váru komnir, ok varð þat 
mjök fyrir augum honum. Af því fekk hann 
áhyggjur. stórar, ok hugði hversu ráða mætti 
bót á. „Var hann allmjök kominn á aldr, 
ok tók þá sótt ok andaðist. Hörmuðu Got- 
ar hann mjök, ok vildu eigi láta lík hans 
finnast þar í úvina landi; hleyptu af á einni, 
ok gjörðu gröf í botninn ok lögðu þar í lík 
konungs ok mikit fé hjá honum, ok létu síð- 
an vatnit renna yfir aptr, en drápu þrælana, 
er at því höfðu staðit. 


10. Frá Auðólfi konungi. 


Eptir Álrek tóku Vestrgotar yfir sik Auð- 
ólf frænda hans. Hann var manna mestr ok 
fríðastr ok göfugligastr sýnum.  Sneri hann 
til Rómaborgar, ok rændi land hvervetna á 
Ítalíu. Dugði eigi Honorfus keisari til land- 
varnar í móti honum, ok tók Auðólfr kon- 
ungr Placidíu systr hans úr Rómaborg her- 
numa. En fyrir sakir tignar hennar, kosta 
ok fegurðar fekk hann hennar at eiginorði Í 
Friaul, ok þóttist þá vera kominn í mægðir 
við keisarann, ok lét vel til hans ok þakk- 

aði honum. Hafði keisari þó synjat honum 
hennar í fyrstu, er hann bað hennar, en nú 
Var honum eptirlátit land á Spáni fyrir aust- 
an ána Iber, en fyrirboðit þó at halda skip 
eða hafa kaupskap við útlenda, ok löt hann 
þat eigi standa fyrir vináttu við keisarann, 
því hann var spakr maðr ok drengr góðr. 
En er hann kom á Valland, hræddust þær 
þjóðir, er næstar váru ok þar höfðu herjat 
áðr, Frankar ok Borgundarmenn ok héldu kyrru 
fyrir, en Vandalar ok Alanar höfðu áðr feng! 
af Rómverjum land á Pannoníu, ok þorat eigi 
at haldast þar við fyrir Húnum ok Gotum, 
ok farit þaðan á Valland, ok váru þar eigi 
heldr lengi; höldu þaðan til Spánar, þorðu 
eigi at bíða Gota, minntust þess er Gjafrekr 
Gota konangr hafði áðr rekit feðr þeirra úr 
landi, en Auðólífi varð fyrir þessar sakir auð- 
velt at leggja lönd undir á Vallandi. Var 
þat þá mestallt gengit undan Rómverjum, sem 
mörg önnur lönd gengu á þeirri öld er þjóða- 
flutningaöld er; köllut, ok spillti sú öld at 
fullu öllum fornum vísindum ok kunnustum í 
Rómaríki með munkasiðum ok hindrvitnum, 

er þá tíðkuðust með kristnum mönnum, en 
Írelsisandi var þrotinn áðr af því ofrvaldi, 
sem Rómverjar höfðu haft; því at hvar sem 
hinar norðlenzku þjóðirnar gengu yfir ok lögðu 
undir, þá varð allt at hnegjast eptir þeim. 
Váru þær grimmar í hernaðinum, en margar 
mjúkar ok siðlátar, er þær höldu kyrru fyr- 
ir, ok helzt Gotar. Þeir váru ok úgrimm- 
astir ok í mörgu betr siðaðir en Rómverjar 
þá, en þó líkir hinum öðrum þjóðum at því, 
at þeir æfðu engar merkiligar kunnustur eða 
vísindi. Ok er Gotar höfðu fengit styrk mik- 
inn á Vallandi — en Vandalar gengu þá yfir 
á Spáni með grimmleik — líkaði Auðólfi kon- 
ungi þat illa, er svá skyldi fara um þat 
land, er honum var leyft, ok fór þangat með 
her sinn, ok átti marga bardaga við Vand- 
ala, ok sigraði þá og lagði undir landit. Hon- 
um þjónaði lítill maðr ok vesalligr; er Vern- 
ólfr hét, ok mælti konungr opt spéliga til hans; 
en hann reiddist því, ok lagði konung með 
sverði til bana. 

El. Frá Vala ok Þjóðreki. 

Eptir Auðólf konung var Vali (Vallia) 
konungr Vestrgota. Telja menn eigi Sigrek, 
er sezt hafði í ríki, ok drepit börn Auðólfs 
konungs; var þat illmenni drepit. Vali var 
vitr ok hermaðr mikill, ok samdi við Róm- 
verja, ok þröngvaði kosti Vandala þar til er 
Geisirekr Vandala konungr neytti þess, er 
Bonifacíus, rómverskr landstjóri, bauð honum 
Afriku, svá hann fór frá Spáni með allt sitt lið 
ok lagði undir í Afríka land mikit, þat er Álrekr 
Gota konungr hafði ætlat sér. En Rómverj- 
ar skiptu þá löndum. við Vala, ok fengu hon- 
um Agqvitaníu ok annat land á Vallandi, þar 
þá var meir herskátt, sem hann mátti kom- 
ast yfir sjálfr. Bjó hann í Tolosa ok höfðu 
Gotar þar höfuðborg þar til er Hlöðver Hildi- 
reksson, Frankismanna konungr, eyddi því ríki. 
Vermundr Ömlungr Þórmundarson Húnmund- 
arsonar flýði austan undan ríki Húna, er Vali 
var dáinn, ok ætlaði hann mundi tekinn verða 
at konungi sakir ættar sinnar, en Vestrgotar 
höfðu þá sett annan konung yfir sik, er Þjóð- 


rekr hét, ok gjörði hann þá eigi uppskátt, 
9 

hverrar ættar hann var, en hafði hinar mestu 
virðingar með konungi. „Brá honum svá í 
ætt sína, at eigi varð dulit um afl ok hreysti 
ok annan manndóm. Var þá Valentiníanus 
keisari orðinn á vestrlöndum, ok gengu lönd 
undan honum sem Honoríus. Aetius hét her- 
stjóri hans, hinn mesti frægðarmaðr ok her- 
maðr. Þjóðrekr konungr var sigrsæll í ríki, 
spakr at viti, ofrhugi mikill, manna sterk- 
astr ok göfugligstr ok hinn mesti hreysti- 
maðr. Rómverjar sáu þá ofsjónum yfir ríki 
hans, ok uppgangi Gota ok fengu Húna í 
lið með sér at leita á þá, ok sendu her í 
Valland. Fyrir þeim var Aetius herstjóri. 
Hann hafði sigrat Svafa ok Franka, er yfir- 
gengu með æði miklu, ok kom þeim til at 
lúta Rómverjum, en drepit áðr margt af þeim. 
Honum fylgdi Litor fyrirliði Húna ok mættu 
þeir Þjóðreki konungi með Gotaher búnum 
til bardaga; ok er hvárirtvegeju hölðu fylkt, 
ok lið var jafnt, en hvárirtveggju sýndust 
harðsnúnir, þá sýndist mönnum, at skæð mundi 
verði orrustan, ok um ofrkapp eitt, ok röðu 
menn af at sættast ok binda forna vináttu, 

en varð eigi af orrustu. — Tóku þeir hönd- 
um saman ok bundu tryggðir ok skildust 
at því. 


52. Frá Attila Múna konungi, 


Attila son Bendeguz, er Jornandes kall- 
ar Mandzuk, hafði þá fyrir löngu tekit ríki 
yfir Húnum, ok Bleda, bróðir hans, er sum- 
ir kalla Buda, ok sagt er at Buda á Hung- 
aralandi sé við kennd. Þeir bræðr herjuðu 
lönd á Thracíu ok Illyríu, ok eyddu allt með 
svá miklum æðigangi, at allar borgir ok kast- 
alar gengu á hönd þeim nema ÁAdríanopolis 
ok Heraclea.  Beiddi þá Theodosíus Arka- 
díusson Miklagarðs keisari griða, ok galt, 
þeim í skatt 700 pund gulls á hverju ári. 
Höfðu þeir bræðr þá 500 þúsundir manna. 
Dirfði þat eitt Attila, at hann átti sverð mik- 
it ok gott, er hann hafði dreymt fyrir at 
bardagagoð gæfi sör; en bóndi einn úr 
Seythíu hafði fundit í kúabæli ok fært hon- 
um. Ætlaði hann þá, at sér myndi fyrir- 
hugat, at undirleggja allan heim með yfir- 
gangi. — Fóru þeir bræðr eptir þat herskildi 

ye 

í Asíu austr á Tataralönd, ok lögðu fyrst 
undir sik alla aðra Húna konunga, ok þær 
þjóðir, er undir þá láu, en síðan allar þjóð- 
ir þar eystra allt austr undir Kína, ok suðr 
undir Indíahaf, svá:at hvergi váru þá jafn- 
ingar þeirra at ríki. Sneru þeir þá aptr til 
Norðrálfunnar, ok váru nú miklu ógrligri en 
fyrr. Fengu þeir sér margt til saka við Róm- 
verja til at rjúfa sættirnar; þótti lítit til þeirra 
koma, kölluðu þá raga, ok fóru nú yfir Donau 
ok herjuðu landit í efri Mæsíu ok eyddu allt 
þar sem. þeir fóru yfir. Þaðan fóru þeir inn 
á Thracíu, ok varð alstaðar alauðn eptir í 
löndunum þar sem þeir gengu yfir, en val- 
kestir stórir af dauðum ná hvervetna. Keypti 
þá Theodosíus keisari þá enn af ser um 
nokkura vetr. Attila grnnaði nú Bleda bróð- 
ur sinn, því hann nefndi borgina á Hunp- 
aralandi eptir sér, ok drap hann sjálfr; sá 
ok fyrir öðrum frændum sínum, ok réði hann 
nú einn öllum löndunum ok kallaðist kon- 
ungr allra konunga, ok hugði sér nú at leggja 
Rómverja ok Vestrgota undir, er þá váru 
ríkastir í Norðrálfu, ok váru þá öll vestr- 

lönd stödd í háska fyrir honum; stóð af hon- 
um ótti svá mikill, at allir hræddust nafn 
hans, ok kallaði hann sik sjálfr veráldar- 
skelfi. — Komu til hans sendimenn frá Kína, 
at halda vináttu við hann ok undirgefni. 
Hann játti einn Guð, er hefði gefit sér ríki, 
en trúði þó á mátt sinn ok vald. Attila 
konungr var heldr lágr maðr sem aðrir Hún- 
ar, mjök þrekinn ok sterkr, grimmligr á svip 
ok nokkut stórt höfuðit, hvasseygðr ok breið- 
nefjaðr ok þunnt skeggit; hann var hárr mjök, 
því maðrinn var gamall, er hann varð mest 
kunnigr, ok dökklitaðr, en þó hinn höfðing- 
ligsti at sjá, stórlátligr í göngu ok látæði, ok 
kastaði umhverfis augunum; hann var gjarn 
til ríkis, forsjáll ok skarpvitr ok fullr hugar. 
Þoldi hann vás ok eljan fram yfir hvern 
mann. Hann vár slægr ok djúphugsaðr ok 
djúpt stóðu ráðagjörðir hans, ok hverjum 
manni mátti hann vera lymskari ok kænni 
um allt, hinn djarfasti maðr, grimmr ok stór- 
látr, ok gekk ríkt eptir herfararreglum. Stjórn- 
samr Var hann Í ríki sínu ok gjörhugull ok 
hinn mesti kvennamaðr. En nú er hér var 

komit var hann orðinn gamall mjök, ok hafði 
ærinn liðskost, ok beitti fyrir þá sök ekki sjalfr 
vápnum í orrustum. 


13. Frá Theodosíus ok Attila. 


Nokkuru síðar en Attila varð einvaldr 
eða 3 árum, tók hann at reka hernað af nýju 
á Thracíu, Dacíu ok Mæsíu. Theodosíus keis- 
ari hafði áðr kallat hann herstjóra Rómverja 
til at friðstilla hann, en hann kvaðst mundi 
taka þeirri nafnbót ok mundi þat eigi fyrir 
standa, at hann gjörði þeim nokkut til meins, 
ef þeir fylltu eigi sinn vilja; kvað þá kon- 
unga vera þræla sína, er eigi væri minni hátt= 
ar en herstjórar Rómverja ok litlu minni en 
sjálfir keisararnir; var ok nú svá, at hann 
hafði fengit sér sakir, ok gjörði stórmiklar 
eyðingar með hernaði sínum ok vann 70 borg- 
ir, ok felldi tvá hera fyrir Rómverjum. Þá 
sendi Theodosfus keisari til hans ok beidd- | 
ist friðar, ok gaf honum til þess 6 þúsund- 
ir punda gulls, ok hét honum þó skatti at 
auk, 2 þúsundum punda gulls, ok varð þat 
lýðnum at ógrligri áþján er þeim skatt var 


13. kap. Saga Gota ok Húna. 199 


safnat ok miklu verra en nokkurr hernaðr. 
Urðu margir stórauðugir menn snauðir ok 
margir týndu sér sjálfir af ánauðinni, en því 
meir sem keisari hræddist Áttila konung, ok 
sló undan honum, því minna þótti honum 
vert um hann. Váru sendimönnum Húna 
gefnar gjafir stórar, ok eigi þurfti Attila kon- 
ungr annars við, er hann vildi fylla hendur 
með fé nokkurum sinna manna, en senda til 
Miklagarðs ok heimta af Theodosíus keisara, 
ok heimti æ því meir sem hann sá hann var 
hræddari. Var honum aldri synjat, ef hann 
hét hernaði. En með því at slíkt ok var 
úþolandi, ok varð eigi hrundit af sör, en 
Rómverjar höfðu mjök týnt drengskapnum, 
þá hafði keisari þat at ráðum Chrysipp- 
us geldings at leitast við, at fyrirkoma Attila 
konungi með svikum, ok var sendimanni hans, 
er Edecon hét, heitit ærnu fé, ef hann tæk- 
ist þat á hendr. Hann lét líkliga yfir því, 
ok fór síðan ok fann Attila konung, ok váru 
með honum sendimenn Rómverja = Sagði 
Edecon Attila konungi allt hit sanna, ok lét 
hann hægt yfir því, en lét sendimenn koma 

fyrir sik, er hann sat at borðum, ok hölt 
veizlu mönnum sínum. Hann sat sjálfr á trö- 
stóli, ok át einn rjett af tröskál, en menn hans 
allir höfðu gullskálar ok silfrskálar.  Stóðu 
fyrir honum skáld hans tvau, ok kváðu um 
herfarir hans ok sigrsældir; en við þau kvæði 
fylltust hinir yngri menn af Húnum móðs ok 
„ákefðar, en „hinir gömlu grétu þat, er þeir 
höfðu misst hreysti sinnar. Seinast komu 
fram leikarar tveir ok létu æriliga, ok hlóu 
boðsmenn ákafliga. at þeim, en Attila kon- 
ungr sat kyrr ok þagði ok lék við son sinn 
hinn yngsta, er honum var mest um hugat. 
At þessari veizlu tók hann í móti sendi- 
mönnum Rómverja ok mælti við þá stilliliga 
ok alvarliga, ok sagði sínum mönnum alla 
sögu af svikræði keisarans við sik. Þar hefir 
Priscus sagt frá, er var fyrir sendiförinni, 
ok mörgu öðru. Hann sagði þat eitt, at þeir 
hefði átt at sækja yfir um 3 ár miklar áðr þeir 
komu þangat í land, er Viðgull (Videcula) 
hinn hraustasti maðr af Gotum var drepinn 
með svikum Sarmata, ok þaðan til þorps 
nokkurs, er Attila konungr var þá staddr í. 

En þorp þat hafði verit sem hin mesta borg, 
ok tröverk um af glæstu trð, svá vel felldu, 
at eigi mátti sjá samskeytingar, ok hafði þar 
verit mjök vel umbúit inni, ok hafði verit 
völlr mikill umkringdr af vögnum þar er höll- 
in var. Hann hefir ok lýst Attila konungi, 
ok sagt hann hafi átt konur margar, ok hafi ein 
haft allan drottningar veg. Síðan sendi Attila 
konungr menn til Miklagarðs, ok lét segja 
Theodosíus keisara, at þeir váru í. fyrstu 
Jafngöfugir báðir Attila konungr ok Theodosí- 
us, en Theodosíus hefði drepit niðr tign sinni 
með því at gjörast þræll Attila, ok gjalda 
honum skatt, ok væri hann nú orðinn drott- 
ins sviki, þar sem hann hefði viljat láta myrða 
herra sinn, ok væri engi ván at Attila tilgæfi 
honum þat nema hann seldi fram geldinginn, 
er þat hafði tillagt. Sendi þá keisari honum 
gjafir stórmiklar ok auðmýktarorð, ok sefað- 
ist hann um síðir, en eigi var #geldingrinn 
frámseldr. 


14. Sanbönd Rómverja ok Gota. 


Attila konungr hugsaði, at hit vestlæga 

ríki Rómverja mundi engu síður laust fyrir 
liggja, svá margar þjóðir sem gengu á þat, 
en hann ekkert tillæti fengit þaðan eða und- 
irgefni. Dó ok Theodosíus Miklagarðs keis- 
ari, ok var sagt sá mundi meiri skörungr er 
eptir hann kom; en boð komu frá Geisirek 
Vandala konungi, ok bauð hann honum styrk 
sinn til at vinna Valland, ok mest af fjand- 
skap við Þjóðrek Vestrgota konung.  Þóttist 
hann þurfa at hefna sín á Gotum, er þeir 
höfðu rekit hann af Spáni. Hafði ok Hún- 
rekr son Geisireks fengit dóttur Þjóðreks kon- 
ungs, en skorit síðan nef af fyrir grun einn, 
ok hræddust Vandalar um hefndir af Þjóð- 
reki. Sendi hann Attila konungi gjafir mikl- 
ar. Þat bar enn til, at Valentiníanus vestr- 
landa keisari átti systur, er Honoría hét. Henni 
hafði verit þröngvat til at gjörast nunna, en 
hún hafði bréfagjörðir leyniligar við ÁAttila 
konung, ok sendi honum hring sinn til jar- 
teikna um þat, at hún mundi giptast hon- 
um ok koma svá ríkinu í hendr honum. 
Sendi þá Attila boð til  Valentiníanus 
keisara ok bað hennar ok hálís rík- 

is með henni; kvað hana vera erfingja at því. 
Keisari svaraði: Kvað hana gefna manni, 
en hafa engan rétt til ríkis, því karlmenn 
einir erfi þat. — Attila konungr svaraði því 
hógliga, kvaðst mundi koma inn í ríkit ok 
veita Rómverjum styrk til at reka Vestrgota 
af landi, ok hætta til hverju þeir launuðn 
sér, ok var þat mjúkt bréf; en annat sendi 
hann Þjóðreki Vestrgota konungi, ok bað hann 
hverfa frá vináttu við Rómverja ok hefja ú- 
frið við þá, ok minnast svá þess er þeir 
höfðu gjört honum til, því at nú vildi hann 
hafa slægð með, þóttist vita at hann átti þá 
við harðfengar þjóðir. Valentiníanus sendi 
menn til Þjóðreks konungs með þvílíku bröfi : 
„Þat er sæmiligt fyrir yðar forsjálni, hinn 
hraustasti hermaðr! at efla Rómaborg með 
fylgi móti ofrvaldsmanni þeim, er þrælka vill 
gjörvallan heiminn, ok eigi spyrr at úfriðar- 
sökum, ea kallar þat allt rétt sem honum 
kemr í hug, ok mælir allt við armstyrk sinn 
ok virðir eptir drambi sínu, ok gjörir sik at 
úvin alls mannligs eðlis. Er sá fjandskapar 
verðr, sem öllum þjóðum sýnir fjandskap, ok 

minnist nú þess, er víst má eigi gleyma, at 
Húnar leita þess með umeátrum, er þeim þyk- 
"ir torsótt. Hví villt þér þola þeim ofrdramb ? 
Ok fyrir því þör megit mikit í herförum, þá 
sjáit nú fyrir velferð yðar sjálfra ok leggit 
saman við oss; styrkit þat ríki, er þér hafit 
hlut af, ok sjáit þat af ráðagjörðum úvina, 
hver nauðsyn oss er á at halda fölag.“ 
Slík orð ok mörg önnur báru sendimenn 
fram. Þá mælti Þjóðrekr konungr: „Veita 
skal yðr bæn yðar Rómverjar. Vör munum 
verða úvinir Attila konungs ok mæta hon- 
um hvar sem hann vill; ok þó hann þykist 
mikill af því, at hafa sigrat margar ríkar 
þjóðir ok stórlátar, þá kunna Gotar at berj- 
ast við ofláta. Er sá einn úfriðr erviðlipr, 
er ill hefir málefni; en sá hræðist ekki sem 
tign á með réttu.  Fögnuðu allir Gotar svari 
hans ok langaði til at Húnar kæmi. 


15. Austankoma Attila konungs 
ok lið, 


Attila konungr fer nú at austan ok með 
honum Húna herr ok mjök margar þjóðir aðr- 

ar, er hann hafði undirlagðar, Gepiðar ok 
Rygir, Tyrklingar ok Austrgotar, Seythar ok 
Sarmatar, Kvaðar ok Bastarnar, Markamenn 
ok Saxar. Hafði hann lið útöluligt, ok fór 
fyrst upp með Donau, ok eyddust öll lönd, 
er þeir fóru yfir. Harðrekr var konungr yfir 
Gepiðum, en þeir bræðr Ömlungar yfir Austr- 
gotum. Valmarr, Víðmarr ok Þjóðmarr. Ok er 
þeir komu til Argentinu við Basel, brutu Húnar 
þann stað við velli ok bannaði Attila konungr - 
at byggja hann aptr; því var þar köllut Stræt- 
isborg (Strassburg). — Liðsmenn fundu ein- 
setumann í skógi. Hann mælti til Attila kon- 
ungs: „Þú ert svipa Guðs, er hann hefir sent 
til at hegna kristnum mönnum með glæpi 
þeirra“. Þat föll konungi vel í skap, ok kall- 
aði sik síðan svá með öðrum virðingarnöfn= 
um sínum, en þó sagði einsetumaðr honum; 
at hann mundi enga sigrför fara á Valland. 
Trúði Attila því lítt, þar sem land var svá 
á sundrungu, ok skilit með mörgum þjóðum. 
Er svá sagt, at hann hafi eigi haft færra en 
fimm sinnum hundrað þúsunda, er hann kom 
yfir Rín, ok váru mjök margir konungar 

með honum. Ok er hann kom á Valland, 
eyddi hann landit allt, braut borgir, en rændi 
ok brenndi byggðir allar, en fyllti alla völlu 
með val, svá at ógrligt var at sjá ok heyra, 
en allt fólk flýði víðs vegar undan þat er 
því mátti við koma. 


46. Um liðsdrátt ok samtök. 


Nú safnar Þjóðrekr Vestrgota konungr ú- 
grynni hers. Hann átti sex sonu. Þórmundr 
var elztr, er sumir kalla Þormóð, annarr 
Þjóðrekr, þriði Friðrekr, fjórði Eiríkr, fimmti 
Hróðmarr, sjetti Himinrekr. Löt hann fjóra 
vera heima, því þeir váru lítt af barnsaldri, 
en tók hina tvá með. Hann var sjálfr við 
aldr, en þó mjök vel herfærr ok hraustr. Aetí- 
us var formaðr Rómverja. Hann hafði lands- 
stjórn ok sýslur í því ríki, sem Rómverjar 
áttu eptir á Vallandi. Fór hann til borg- 
arinnar Árles, er hann spurði til ferða Attila 
konungs, ok var fáliðaðr. Sendi hann þá 
boð til konunga þeirra sem í landinu váru, 
ok kvað þeim einsætt at leggjast á eitt ráð 
með Rómverjum í móti Attila konungi, því 

hann mundi gjöra þeim öllum hinn sama kost, 
ef hann mætti leika við þá einn í senn, ok 
létu konungar sér þetta vel skiljast, okbjuggu 
sik ok her sinn, ok komu til liðs við hann, 
fyrst Þjóðrekr konungr, er mestr var ok Vestr- 
gotar; þá Mervígr Franka konungr, son Hlöðs 
hins hársíða með Frankismanna her, Gunn= 
rekr Borgundar konungr ok Sangiban. Alana 
konungr með Borgundarmenn ok Alana, þar 
með margir Sarmatar ok Armoricar ok Sax- 
ar ok margar aðrar smáþjóðir á Vallandi ok 
Þýzkalandi. Var þetta allt saman afarmikill 
herr; en grunr var á um Álana, at þeir mundi 
verða útraustir til fylgis. En áðr allr herr- 
inn kæmi saman hjá hvárumtveggjum, þá lá 
Attila konungr um Orleans. Þar veitti Aetí- 
us ok Rómverjar honum bakföll stór, ok 
neyttu snarræðis ok kænleiks, ok. felldu af 
honum margt lið, svá hann varð at: hverfa 
þaðan ok til Niðrlanda, ok þotti honum þat 
svívirðing mikil, en þó kom hann saman öllu 
liðinu ok þeir í annan stað, ok höldu hvár- 
ir móti öðrum, svá at hvárir spurðu til ann- 
ara, ok var þá komit saman mikit lið af 


- 


*x 

mörgum löndum, margir tignarmenu, ok marg- 
ir röskligir hermenn ok mikill vápnabúnaðr. 
Sangiban Alana konungr hafði hræðzt, ok 
sent boð til Attila konungs, ok heitit atganga 
á vald honum, ok hann hafði heitit honum 
Orleansborg, en Aetíus ok Þjóðrekr konungr 
höfðu látit girða sterkliga um hana, ok því 
varð hún eigi skjótt unnin, én gættu Sangi- 
bans konungs, ok settu hann í milli sín ok 
hans lið, svá hann mætti eigi hlaupa úr 
fylkingu; höfðu Gotar vörð á honum annars 
vegar en Rómverjar annars vegar. Sá Att- 
ila konungr, at sér mundi bregðast hann ok 
þótti nú ósýnna, ok hugsaði hvat einsetumaðr- 
inn hafði sagt, ok varð eigi ráðinn í at berj- 
ast skjótt. Þó lét hann leita iðrarspáfarar, 
ok sagði fréttin, at eigi mundi honum vel reiða, 
en falla mundi hinn æðsti fyrirliði af úvin- 
um hans. Þótti honum þá vert at berjast 
ef Aetíus félli, er hann ætlaði meintan, því 
hann var haldinn brjóst fyrir Rómverjum í 
þann tíma, en gjörði svá ráð sitt at taka 
skyldi til orrustu seint á degi, svá at nótt- 
in sliti með þeim ef bærist á Húna. 

17. Viðrbúnaðr ok tala Attila 
konungs. 


Því næst kom Eðit þangat sem hötu Cata- 
launisku vellir. Þar var nokkur bunga í einum 
stað sem háls væri, ok vildi hvárrtveggi 
herrinn ná henni. Náðu Húnar ok þeirra lið 
hinum eystra vang hálsins, en Rómverjar ok 
Vestrgotar ok sambandsmenn þeirra hinum 
vestra, ok deildu eigi um hit hæsta af honum, 
ok fylktu hvárirtveggju. Var fyrir hægra armi 
fylkingar vestrlendinga Þjóðrekr konungr með 
Vestrgota, en fyrir hinum vinstra Aetíus með 
Rómverja, en Sangiban Alana konungr var 
settr í miðju, ok lukt at honum beggja vegna 
svá hann gat ekki flúit auðveldliga. Þar í 
móti var Húnaherr, ok var í miðri fylkingu 
Attila konungr, ok allt þat lið er hraustast 
var af hans mönnum Húnum, eða þó heldr at 
hann væri inn í hernum ok luktr skjaldborgum 
svá at honum væri úhættara, en mátti þó sjá yfir 
herinn; en Í útarma váru allra handa þjóðir, er 
undir hann lágu. Var þar Austrgotaherr fræki- 
ligastr ok göfugastr, ok þeir Ömlungar, 'Val- 
marr, Þjóðmarr ok Víðmarr, ok þóttust þeir 

kynstærri en Attila konungr sjálfr, þó þeir 
yrði at hlýða honum. Þar yar ok Harðrekr 
Gepiða konungr með útöluligu liði. Virði 
Attila konungr Valmarr Austrgota konung mest 
af undirkonungum sínum ok hann annan, því 
at Valmarr konungr var haldinorðr, mjúkr 
viðrmælis ok falslaus, en Harðrekr var trúrr ok 
ráðgóðr, ok varð hann at vera þeim eptir- 
látr til þess þeir berðist dyggiliga, er við 
Vestrgota frændr þeirra var at eiga. En all- 
ir konungar aðrir gjörðu sem Áttila bendi 
þeim til í hverju einu, ok þorðu eigi annat. 
Attila konungr hafði umhyggju fyrir þeim öll- 
um sem konungr konunga, ok bauð nú mönn- 
um sínum at sækja á há- hálsinn, en Aetíus 
ok Þórmundr Þjóðreksson komust fyrri fram 
ok urðu efri, Sá Attilla konungr at mönn- 
um hans brá við þat, ok talaði þá fyrir lið- 
inu á þenna hátt. „Þat ætla ek úsæmiligt at 
eggja yðr með orðum svá miklar ok margar þjóð- 
ár sem þör hafit sigrat, ok lagt undir náliga all- 
an heim; þat er fyrir nýjan herstjóra ok 
úreyndan her. Er þat hvárki hæfiligt fyrir 
mik at mæla nokkur almennilig eggjanarorð 

eða yðr at heyra. — Hverju erut þér öðru 
vanari en bardögum, ok hvat þykir yðr sælla 
en hegna með vápnufn úvinum yðrum? Er 
þat mikil gjöf at fá satt hug sinn á hefnd. 
Göngum þá at úvinum várum hvatliga; eru 
þeir jafnan djarfari sem atgöngu veita. Virðit 
engis þær þjóðir, er sína tungu mæla hver, 
er þat æ óttamerki, át fleiri leggi saman til 
varnar, ok hræddir eru þeir áðr vör göng- 
um at þeim, leita eptir hæðum ok ná þeim, 
ok hyggja sör svá at leita varnar á velli, af 
því þá iðrar nú um seinan at hafa  ráð- 
izt í móti oss. Þér vitit hversu létthöggir 
Rómverjar eru; munu eigi sárin þurfa til at 
þyngja þá, ætla ek rykit nægi, ok meðan þeir 
ganga saman Í úskipan ok setja fylkingar 
sínar ok skjaldborgir, þá gangit at með hörð- 
um hug sem þér erut vanir, ok hirðit eigi um 
fylkingar þeirra, en hlaupit á Alana ok herð=- 
it yðr við Vestrgota, þar eigu vér at fá skjót- 
an sigr, ok þaðan er orrustuaflit, því at þeg- 
ar sinarnar eru höggnar falla limirnir, ok eigi 
stendr sá líkami, er bein eru úr tekin. Reisit 
nú huginn, Setit í yðr vanaligan æsing, beit- 

it nú, Húnar! ráðum ok vápnum ok hafi 
hverr mann fyrir sik, hvárt sár fær eðr eigi. 
Sigrsælan ok úfeigan vinna engi vápn, en 
feigan drepa forlög heima. Ok til hvers 
hefir hamingjan veitt Húnum svá margra 
þjóða fylgi nema til at undirbúa sigr þenna? 
Ok hverr leiddi þá yfir Mæotisku fen, er 
feðr várir ætluðu lengi úfær, ok hverr lét 
vápnaða menn opt flýja undan oss vápn- 
lausum? > Þoldu þeir eigi at sjá í andlit oss. 
Ætla ek eigi þat bregðast mér, at hér er 
völlr sá, er heitir oss miklu ágæti. Mun ek 
fyrstr. skjóta spjóti at úvinum várum ok kalla 
ek þann dauðan mann ok haugsettan, er eigi 
hefst at, þó hann sjái mik berjast“. 


18. Bardaginn á Catalaunsvöllum. 

Eigi þurfti at eggja Gepiðalið í Húna- 
her með þessi tölu, því at Frankismenn 
höfðu farit undan her vestrlandamanna þeg- 
ar um móttina fyrir, ok af því er líkast þeir 
st eigi. taldir í fylkingu; en þegar ér Ge- 
piðar sáu til þeirra, fóru þeir í móti þeim 
ok ætluðu at reka af sör sliðruorð, er Got- 

ar höfðu jafnan kallat þá seina.  Váru Frank- 
ismenn allra manna hvatastir til bardaga, 
Ok er þeim sló saman, varð þar orrusta mik 
il ok ákaflig með svá miklu ofrkappi, at 
hvárigir hrukku fyrir öðrum, ok föllu hvárir 
fyrir öðrum svá gjörsamliga, at nær varð ekki 
eptir af, ok verðr fátt sagt af þeim við- 
skiptum svá harðfeng sem þau váru, en þeir 
váru hvárirtveggju saman 90. þúsundir, er 
þó eigi at sjá sem Iarðrekr konungr hafi 
fallit, því at hans er getit síðar, ef er hinn 
sami. Attila konungr hafði stöðvat her sinn 
um morguninn ok aptrað orrustu lengi dags, 
þar til hann hafði haldit tölu sína, ok hall- 
aði mjök degi.  Veittu þá Húnar atgöngu 
með ópi ok eggjan, ok váru allhræðiligir at 
sjá sakir álits ok ógrligs mannfjölda ok grimm- 
leika þeirra þjóða er þar váru komnar sam- 
an; en Rómverjar tóku vel í móti ok stóðu 
fast ok beittu kænliga vápnunum.  Gotar 
váru ok bæði snarpir ok stórhöggir ok gættu 
sín vel, ok allir börðust þeir vaskliga Borg- 
undarmenn ok Armoricar eða Vestr-Valir ok 
aðrir. Var óp ok eggjan mikil af hvárum- 

tveggjum ok hörð skothríð ok síðan högg- 
orrusta ok spjótalög, ok urðu margir atburð- 
ir Í senn ok í mörgum stöðum miklar fram- 
göngur ok mannföll, því at barizt var með 
hinu mesta ofrkappi, ok þóttust menn eigi 
vita dæmi um slíka orrustu svá ógrliga, ok 
engi hefir meiri verit í fornri öld. Þóttist ok 
engi sét hafa slík afrek sem þar váru unnin; en 
í slíkum her má eigi segja frá vápnaskipt- 
um manna. Var lækr einn á hálsinum, er 
hestablóð ok manna rann í, ok varð at mik- 
illi á. — Ömlungar sóttu þar einkar vel ok 
þeirra menn, er váru með ÁAttila konungi, en 
þó er helzt viðbrugðit hreysti Þjóðreks kon- 
ungs ok sona hans, Þórmundar ok Þjóðreks. 
Reið Þjóðrekr konungr hvervetna um herinn 
ok knúði fram liðit; en í einhverri mikilli 
hríð, er hann sótti fram, varð sleginn um 
hann hringr ok felldr af hesti, ok tróðst þar 
undir síðan ok vann áðr mörg stórvirki; en 
sumir segja hann fengi skot af einum Austr- 
gota, þat er honum yrði ærit til; bana, ok 
lét hann líf sitt með mikilli hreysti, ok var 
þá gamall; ok kom þar fram þat er Attila 

var spáð, at falla mundi hinn ágætasti fyr- 
irliði úvina hans, þó hann réði þat um Aetí- 
us. Var þá mannfallit sem allramest af hvár- 
umtveggjum ok meir af Húnum, en Vestr- 
gotar skildu sik nú frá Alanum ok sóttu á- 
kaflira, ok var Þjóðrekr fyrir þeim; felldu 
þeir þá hvern um annan ok sóttu fram í 
fylkingu Húna ok rufu hana at framan. Var 
nærri, at Vestrgotar kæmist at Attila kon- 
ungi ok dræpi hann, ok várð hann at hopa 
aptr í fylkinguna, ok svignuðu þá allar fylk- 
ingar Húna ok föllu hrönnum, svá at þeir 
urðu at halda inn í vagnagarðinn, er Attila 
konungr hafði þar búinn fyrir, sör til varnar. 
Þórmundr Þjóðreksson ok Aetfus með Róm- 
verja höfðu náð hálsinum sem fyrir seg- 
ir, ok áttu þeir því mjök undanhallt at sækja 
á Húna, ok felldu mjök margt ok gengu í 
gegnum arma þeirra; ok er þeir komu þar 
at sem Attila konungr ok hans menn hrukku 
í vagnhorgirnar ætluðu þeir, at þeir kæmi til 
sinna manna, ok var Þórmundr einna fremstr, 
því hann vildi leggja saman við þá, ok var 
þá komin nótt, svá þeir sáu eigi gjörla. 

Rákust þeir þá á Húnaher mjök úfyrirsynju, 
ok barðist Þórmundr mjök frækiliga ok felldi 


margan mann. En af því at skot ok grjót . 


gekk þá sem tíðast at þeim, ok illt við at 
sjá í myrkrinu, þá fekk hann þar högg í höf- 
uðit ok féll af hesti ok komu menn hans 
honum frá.  Aetíus gat ok eigi at verit fyr- 
ir myrkri, ok þar staddr meðal úvina, ok 
hræddist hann um Gota, en komst þó til her- 
búða sinna, ok hafði fyrir sér skjaldborgir 
náttlangt ok sínum mönnum. Höfðu fallit á 
þeim aptni 60 þúsundir, en sumir segja 80 
annars hundraðs ok mest af Húna her. Engi 
föll þar af þeim bræðrum Ömlungum. Ok 
er dagaði, sáu menn allan völlinn hrannað- 
an af val, ok vildu eigi Húnar fram til orr- 
ustu.  Þóttust þá vestrlanda menn hafa sigr 


fengit, þó þeir vissi eigi gjöra, hvat fall- 
it: var af hvárum, því þeim sýndist efa- 


laust, at eigi mundi Attila digna, nema hann 
hefði fengit hit mesta tjón; en vápnabrakan 
lét hann hafa í görðunum ok lúðra kveða 
við, sem hann væri ráðinn til orrustu, ok 
héldu menn sér í fylkingum. Réðust þá 

Gotar ok Rómverjar um, hvat þeir skyldi 
at gjöra, ok röðu þeir af, at sitja um hann, 
því hann var vistafárr, en bogmenn hans vörðu 
atgöngu með skothríð. Segja menn, at Attila 
konungr hafi látit bera saman söðla alla ok 
ætlat at gjöra sör bálför, ef herbúðirnar yrði 
unnar, svá at hann hvárki yrði tekinn, eða 
nokkurr mætti kalla sik banamann hans. En 
á meðan þat umsátr varaði, leituðu Vestr- 
gotar at Þjóðreki konungi, ok furðaði, at hann 
skyldi eigi>finnast, er sigr var þó fenginn; 
ok fundu þeir hann um síðir fallinn þar sem 
þvkkvastr var valrinn, ok báru á brott at 
ásjáendum Húnum. Hörmuðu þeir hann mjök, 
ok gjörði Þórmundr útför hans með miklum 
veg.  Röðist hann síðan um við Aetíus, hvat 
hann skyldi gjöra, ok vildi helzt leggja at 
lHúnum ok láta sverfa til stáls, en Aetíus 
"vildi þat eigi. Hyggja sumir honum hafi til- 
gengit, at hann hafi hræðzt, at Valentinfan- 
us keisari mundi heldur hlýða rógi úvina 
sinna, ef hann hefði eigi at óttast Húna, ok 
þættist þá eigi þurfa sín við, en aðrir, at 


hann eigi hafi viljat ráðast í meira at fengn- 
10 

um sigri, ok ætlat, at Húnaherr mundi verða 
skæðr, ef hann skyldi verja líf sitt, svá mik- 
ill fjöldi sem enn var eptir.  Nokkurir hyggja 
ok hann hafi ætlat Vestrgota verða mundu 
ofrefli Rómverjum, ef Húnum væri eytt með 
öllu; ok réði hann Þórmundi at fara heim í 
ríki sitt, ok verða fyrri til at taka þat en 
bræðr hans, ok skildu þeir svá.  En:er Att- 
ila konungr sá þát, at leystist herrinn, helt 
hann á brott ok austr :til síns ríkis með all- 
an. her sinn. „ Veittu þá. Rómverjar honum 
árásir ok slög á leið, -ok:<komst hann við 
þat undan. 


19. Híernaðr Attila konungs. 


Attila konungr fór nú austr til Pannoníu, 
ok eigi í mjúku skapi.. Hann eyddi allt í 
Lytticharlandi nærri Maas, svá at þar stóð 
ekki eptir kot, ok ekkert kvikt hafði líf. Síð- 
am sótti hann at: staðnum Troies á Campa- 
níu. Er sagt, at byskup sá er þar var, hei- 
lagr maðr, er Lupus hét, gengi í móti hon- 
um ok tæki hest hans í beizlit ok leiddi 
inn um borgarhlið ok út um annat, en lún- 


æk 

ar hafi orðit blindir at mestu, ok sýnzt hús- 
in vera eikr ok göturnar þjóðvegir, en staðr- 
inn allr skógr einn. En þat var eigi lengi 
áðr þar var hverr máðr drepinn ok byskup 
er þá var nýorðinn ok Nikasius hét. Er sagt, 
þá er höfuð hans var afhöggit, hafi þat sungit: 
„Drottinn gjör þú mik lifandi eptir orði þínu“; 
ok þá segja páfamenn, at Ilúnar hafi drepit 
hina helgu Ursula, er varð fyrir þeim ok 11,000 
meyjar er fylgdu henni. Þaðan fór ÁAttila 
konungr gegnum Þýzkaland, ok hölt herþing 
á Thyring, ok röði at leita suðr á Ítalíu, 
Sneri hann þá þangat ok vann Vindelicia= 
borg á Þýzkalandi, er nú heitir Augsborg, en 
ógn mikil gjörðist hvervetna er spurðist til 
hans, ok varð eigi af því, at Aetíus verði 
fyrir honum Alpafjöll, en. réði heldr Valen- 
tiníanus keisara at flýja undan, ok lözt mundu 
fylgja honum. „Fór keisari til Rómaborgar 
ok lét löndin öll varnarlaus fyrir norðan ána 
Pó. Ætlaði hann, at Attila konungr mundi 
láta sér nægja at herja þau. Fóru nú Húnar 
yfir fjöllin austanverð; ok ér Attila konungr 


kom á landamæri, settist hrafn á hægri öxl 

honum, ok flaug síðan hátt, ok á undan til 
þess hann hvarf, ok kallaði konungr þat góðs 
vita. Varð þá engi vörn fyrir, ok lagði 
hann undir borgir, Miðland ok Mantua, Brixíu 
ok Bergamo, Ferrara ok Ravennu, ok allt 
hit efsta landit gafst upp fyrir honum. Var 
margt fólk drepit, ok fjöldi flýði undan til 
eyjanna í Adríufirði, ok var þat binn fyrsti 
uppruni hinnar miklu Feneyjaborgar. En 
borgir flestar, er hann tók, þá braut. havn 
við velli. Í Aqvileia var vörn mikil, ok váru 
þar inni liðsmenn Rómverja hreystimenn hin- 
ir mestu. Lá Attila konungr lengi um hana 
með her sinn ok vannst eigi á. Þá-gekk hann 
eitt sinn umhverfis múra, ok hugsaði hvárt 
hann skyldi leita þar á lengr eða hverfa frá. 
Í því sá hann hvíta fugla, er storkar heita, 
ok hreiðr áttu í þekjunum, fljúga úr borg- 
inni með unga sína ok út í landit. Ok er 
hann sá þat, mælti hann til manna sinna. 
„Sjáit þér fuglana; þeir vita hvat fyrir liggr. 
Flýja þeir af því frá borginni, at þeir ætla 
str þar eigi hæli, ok mun hún verða eydd, 
ok skal nú sækja at henni“. Herr hans tók 

því vel, ok kvað svá verða mundu sem hann 
sagði, ok bjuggust nú allir til atsóknar með 
hvers konar vígvölum ok alls konar verk= 
færum, ok varð svá mikil atsóknin, at borg- 
in var unnin. Var þar öllu rænt ok hvert 
mannsbarn drepit, ok eigi færra en sjö þús- 
undir hins fjórða tugar, síðan var borgin brot= 
in öll til grunna, ok gjör at grjóthrúgu. Í 
Miðlandi fann Attila konungr málverk. Þat 
var Valentiníanus keisari, ok sat í gullhá- 
sæti, en fjöldi af Húnum láu dauðir fyrir fót- 
um hans, ok hafði hún verit gjör eptir bar- 
dagann mikla. Lét hann draga hana af, ok 
mála sik sjálfan í hásæti, ok keisara fyrir 
framan sik með dúk í höndum fullan af gulli, 
ok var at sá því niðr fyrir fætr sér. Eyddu 
nú Húnar landit allt, ok stefndu til Róma- 
borgar. En Aetíus hafði farit til Miklagarðs 
ok fengit lið nokkut af Marcíanus keisara, 
ok sat um hann með því liði, ok hendi hör 
ok hvar flokka af Húnum ok drap þá, ok 
kom þat þó fyrir lítit. — Töldu menn Attila 
konungs hann þá heldur úr at fara til Róms ; 
kváðu þat eigi vel gefizt hafa, hefði Álrekr 

Vestrgota konungr orðit skammlífr eptir þat 
hann rændi Róm. Konungr hugleiddi þat, 
ok var í hvárigu ráðinn. En meðan þat stóð 
á, kom á fund hans sendimaðr frá Valentiní- 
anus keisara ok var Leo byskup í Róm ok 
tveir menn aðrir, er göfugastir váru, með hon- 
um. „Bað hann staðnum griða ok keisaran- 
um með mikilli mælsku; ok hét konungr at 
fara úrlandi, ef keisari gyldi sér skatt. Kvaðst 
þó mundu koma aptr, ef Honoría systir keis- 
arans væri eigi send sér, ok heimanfylgja 
hennar. Síðan hvarf hann aptr ok til Pann- 
oníu, en Honoría sendi boð eptir honum ok 
bauðst at eiga hann. Menn hans furðaði stór- 
liga er hann hafði hlíft Rómabyskupi okland- 
inu. . Hann kvaðst hafa sét mann yfir höfði 
honum með brugðnu sverði, ok búinn til at 
vega sik, ef hann gjörði eigi sem hann beiddi, 
ok sögðu menn af því, at hann væri hrædd- 
ari við villidýr en her, at byskup höt Leo, 
er merkir ljón, en annarr byskup Lupus, sá 
er fyr ergetit, ok merkir úlf, en meira kvaðst 
hann skyldu gjöra at á Ítalíu seinna, ef hann 
fengi eigi Honoríu ok heimanfylgju hennar. 

Í þessari herför var ÁAttila konungr eitt sinn 
kominn í svá mikinn háska, at hringr var 
sleginn um hann, ok slepptu þeir menn honum 
þó, ok sögðu þát hafa valdit, at þeim ægði 
þat eldr brann úr augum honum sem logi 
væri. Á heimleiðinni kom at honum ær kona 
ok kallaði á hann þrem sinnum. Heim Attila! 


20. Afrek ok dauði Þormundar 
konungs. 

Attila konungr hafði haft: í fjórum borg- 
um bréfahús sín ok boðbera, er hver var fjar- 
læg „annari, til þess at:bera mætti tíðindi 
til af öllum löndum. Var eitt. í Colni við 
Rín í Niflungalandi, annat: í Sara á Dalma- 
tíu suðr við Grikkland; hit þriðja í Lithaua- 
landi norðr, nær austr við Garðaríki, hit fjórða 
fyrir austan Svartasæ í Tataralöndum. Hann 
þröngvaði öllum leikurum ok lausingjum til 
at ganga í her; ok er hann var nú kominn 
heim, undi hann því stórilla at leita hvergi 
á. Sendi hannmeénn á fund Marcíanus Mikla- 
garðs keisara ok hét honum at eyða löndin 
fyrir þat: er hann vildi eigi gjalda sér, sem 

Theodosíus keisari hafði heitit fyrrum, skatt 
hvert ár, ok lözt eigi mundu hlífast við ; en 
hann hafði þó annat í hug, ok gjörði þat til 
úlíkinda um sinn; sneri hann liði sínu vestr 
á Valland ok á hendr Vestrgotum, ok fór 
annan veg en fyrri. Hugsaði at leggja und- 
ir Alana land ok fá vald yfir þeim, ok þröngva 
svá kosti Gota úr nágrenni. Þórmundr kon- 
ungr hafði spurn af því, ok varð fyrri til 
ok fór í Alana land, ok mætti þar Attila kon- 
ungi með útbúnaði miklum. Þar varð orr= 
usta mikil, ok urðu Gotar harðir við at eiga, 
en þórmundi ekki at frýja, því hann var allra 
kappa mestr; ok kom svá, at Húnar höfðu 
verra, ok misstu mikit lið, ok hafði Attila 
konungr sik úr landinu ok hölt heim, en Þór= 
mundr konungr fór til Tolosa ok sat þar síð- 
an þrjú ár at ríki; ok urðu þat æfilok hans, 
at hann hafði látit slá sér æðablóð á armi í 
sjúkleik, ok sóttu þá öfundarmenn hans hann 
með vápnum klæðlausan ok máttvana. Hann 
náði knífi með hinni heilu hendinni ok felldi 
átta af þeim, ok lét svá líf sitt. Var Þjóð- 
rekr bróðir hans konungr eptir hann ok síð= 

an Eiríkr ok urðu ríkir konungar ok fengu 
Vestrgotar vald á Spáni, er Rómverjaríki 
eyddist ok héldu því ríki þar til er Serkir 
unnu þat frá þeim. 


21. Dauði Attila konungs, 


Attila konungr átti eiginkonur ok frillur 
mjök margar ok marga sonu, er drottninga 
synir váru kallaðir, en frillusonu 60. Hann 
var nú afargamall, ok er sagt hann hafi haft 
hundrað tólfrætt ok fjögur ár; en þat vita menn 
með sönnu, at hann hafði verit at mestu alls- 
herjar konungr Húna meir en 50 sumur, ok 
hafði hann lengi verit smákonungr ok her- 
stjóri áðr. Hann vildi þó enn fá sér ungr- 
ar konu, ok er sú nefnd Ildico, ok var 
mjök fríð sýnum. En þá nótt, áðr en brúð- 
kaup skyldi fara fram, dreymdi Marcíanus 
Miklagarðs keisara, at hann þóttist sjá boga 
Attila konungs, ok var brotinn. Féll hestr 
konungs hinn beæti dauðr niðr á brúðkaups- 
daginn. Ok er brúðrin vildi ganga í svefn- 
herbergi til hans, rak hún á fót sinn, ok varð 
at setjast niðr af verk, en sumir segja Attila 

konungr hafi rekit fótinn á ok mælt: „Koma 
skal ek ef tími er.“ Hann fekkst heldr mikit 
við: drykkinn, en var opt hætt við nasablóði. 
Lagðist hann uppílopt nóttina eptir ok blæddi, 
ok rann ofan í hann, ok kafnaði hann af því. 
Er þessi sögn eptir Jornandes. En daginn 
eptir kom engi inn til hans lengi, þar til er 
sveinum hans þótti undarligt, ok hræddust um 
hann, ok kölluðu inn lengi ok var engu svarat. 
Brutu þeir þá hurðirnar ok fundu konung í 
blóði, en brúðrin var með niðrslegnum svip 
undir blæju ok grét. * Stýfðu þá Húnar hár 
af sör ok.rifu sik ok skáru til blóðs í and- 
liti, ok þótti sá harmr hæfiligri eptir slíkan 
hermann en gráta; „ok..er þetta haft eptir 
Priscus; en allir konungar urðu fegnir, er þeir 
spurðu lát hans, ríkir ok úríkir. Var líkit 
borit út í tjald á miðjum velli, þat var af 
silki, ok komu þangat reiðmenn allir hinir 
völdustu af Húnaher, ok hljópu þar um kring, 
ok sungu yfir honum kvæði þess efnis: „Att= 
ila, hinn æðsti konungr Húna, Bendeguzson 
var yfirmaðr hinna hraustustu þjóða, ok átti 
hann 'einn alla Seythíu ok Þýzkáland ok svá 

mörg ríki, at engi var jafnríkr áðr, tók ok 
borgir Rómverja ok skelfdi þá alla, hirði eigi 
at herja allt ríki, ok tók fyrir því. af þeim 
skatt hvert ár. Hafði hann hamingju í öll- 
um hlutum ok varð eigi víápnum veginn eða 
svikum tældr, en dó í gleði með heilli þjóð 
sinni, verklaust; ok hví er slíks bana at geta, * 
er engi má hefna?“ Ok er þeir höfðu þulit 
slíkar þulur, gjörðu þeir honum haug mikinn; 
ok höldu þar á veizlur ok kvæntu sik. Hol- 
uðu þeir hauginn ok báru þangat líkit: um 
nótt, ok var innst um þat gullkista, þá silfr= 
kista, þá járnkista yzt; skyldi gullit ok silfrit 
merkja ríki bans, en járnit harðfengi.  Váru 
þangat ok borin hersmerki mörg ok fjöldi 
vápna, ok síðan þeir menn drepnir, er haug- 
inn gjörðu ok báru hann út, ok haugsettir 
með honum. 


22. Frá Austrgotum. 

Eptir dauða Attila konungs, gjörðist ú- 
samþykki með sonum hans um ríki, ok því 
næst bardagar. Tók sik þá upp Harðrekr Gep- 
iðakonungr ok vildi eigi lengr Þþrælkan Húna, 


228 Saga Gota ok Húna. 22 kap. 


ok fekk lið mikit, ok felldi í orrustu Ellac 
son hans, er ÁAttila konungr hafði ætlat allt 
ríki, ok var síðan frjáls. En eptir honum 
breyttu síðan fleiri konungar, ok gengu und- 
an Húnum, ok sættust við Rómverja, ok héldu 
þó löndum þeim, er þeir höfðu unnit; en 
Húna konungar sundruðust, ok héldu ríki hing- 
at ok þangat, ck urðu Húnar miklu skap- 
felldligri í ásýnd, er þeir höfðu nokkura 
stund verit í Norðrálfu, en lengi höldu þeir 
siðum sínum, ok enn þó þeir blendust við aðr- 
ar þjóðir.  Ömlungar höfðu ríki á Pannoníu. 
Valmarr ok bræðr hans höfðu sín fylki hverr, 
þó héldu þeir einingu, ok guldu þá ekki Hún- 
um skatt. Fóru synir Attila konungs í ríki 
Valmars ok ætluðu at kúga hann. Hann var 
fáliðaðr fyrir, en þó tóku Gotar fast í móti, 
felldu margt af þeim ok ráku þá úr landi. 
Hann sendi boð Þjóðmar bróður sínum at 
segja honum sigr sinn, ok á þeim degi var 
Þjóðmari borinn sonr, er Þjóðrekr höt, sá er 
kallaðr er Þiðrek af Bern. Var hann frillu- 
borinn, en efniligr snemma. Þeir bræðr reidd- 
ust Marcíanus keisara, ok herjuðu Illyríu, en 

hann sættist skjótt við þá aptr ok tók Þjóð- 
rek unga í gisling. Hann var þá á áttunda ári 
ok bæði fagr ok mannvænn. Girntust þá 
Austrgotar meiri lönd, ok vildu þar með 
reyna sik, ok leituðu á þat fólk, er Sagay- 
ar váru kallaðir. En er þat spurði Dincío 
son Áttila konungs, dró hann her saman, ok 
hugði at undirleggja Austrgota. Snerust 
þeir þá við Húnum ok ráku margt af þeim 
úr landi, en þeir hræddust Gota, er eptir 
urðu.  Húnmundr Svafa konungr herjaði þá 
í land Þjóðmars, en Þjóðmarr gat tekit hann 
ok lagt Svafa undir. — Hann; var mjúklyndr 
ok gaf honum grið, ok hölt hann sem son 
sinn, ok lét hann taka aptr ríki sitt, en Hún- 
mundr kom því fólki á hendr Austrgotum, er 
Seyrar hétu, ok váru vinir þeirra. = Fl 
þá Valmarr konungr, en Gotar felldu náliga 
allan her Seyra í þeim bardaga.  Herjaði 
þá Húnmundr ok margir höfðingjar aðrir með 
honum á Gota, en þeir gáfu sik allir undir 
Þjóðmar. Hann fekk sigr mikinn, ok urðu 
Gotar því fegnir, at Valmars var hefnt. Síð- 
an varð Þjóðmarr frægr konungr ok ágætr 

ok sigrsæll, ok lifði lengst bræðra sinna, ok 
varð sóttdauðr, nær þeim tíma, er Hrólfr Kraki 
var konungr orðinn í Danmörku, en Þjóð- 
rekr son hans vann mörg stórvirki, ok er þó 
fátt af því satt, sem segir í þeirri sögu hans, 
sem kölluð er Saga af Þiðrek af Bern. Hann 
vann Ítalíu ok var lengi konungr þar ok bjó 
í Veronu, því hinn véstlægi keisaradómr var þá 
farinn. Var hann merkiligastr allra útlanda kon- 
unga, er sezt höfðu um kyrrt í Rómaríki, ok 
stóð þat ríki, er hann hóf til þess er Mikla- 
garðskeisarar náðu því aptr, sem segir í 
Langbarðasögum. 

